
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1471 


9 Οκτωβρίου 2003 


ΑΠΟΦΑΣΕΙ Σ 

Αριθ. 29310 

Έγκριση Περιφερειακού Πλαισίου Χωροταξικού Σχεδια- 
σμού και Αειφόρου Ανάπτυξης Περιφέρειας Ανατολι¬ 
κής Μακεδονίας - Θράκης. 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 8, 18 παράγραφος 5 του 
Ν. 2742/99 "Χωροταξικός Σχεδιασμός και Αειφόρος Ανά¬ 
πτυξη και άλλες διατάξεις" (ΦΕΚ Α 207). 

2. Την από 20.6.2003 γνωμοδότηση του Περιφερειακού 
Συμβουλίου της Περιφέρειας Ανατολικής Μακεδονίας - 
Θράκης. 

3. Την εισήγηση της Δ/νσης Χωροταξίας του ΥΠΕΧΩΔΕ 
με αριθμό πρωτοκόλλου 26430/1.7.2003. 

4. Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού, αποφασίζουμε: 

Άρθρο 1 

Εγκρίνεται το Περιφερειακό Πλαίσιο Χωροταξικού Σχε- 
διασμού και Αειφόρου Ανάπτυξης Περιφέρειας Ανατολι¬ 
κής Μακεδονίας - Θράκης, με το οποίο: 

Καταγράφεται και αξιολογείται η θέση της Περιφέρειας 
στο διεθνή και ευρωπαϊκό χώρο, ο ρόλος της σε εθνικό 
επίπεδο και σε σύγκριση με άλλες περιφέρειες καθώς επί¬ 
σης και οι λειτουργίες διαπεριφερειακού χαρακτήρα που 
έχει ή μπορεί να αναπτύξει. 

Καταγράφονται και αξιολογούνται οι παράγοντες εκεί¬ 
νοι που επηρεάζουν τη μακροπρόθεσμη ανάπτυξη και 
διάρθρωση του χώρου στο επίπεδο της Περιφέρειας. 

Αποτιμώνται οι χωρικές επιπτώσεις των ευρωπαϊκών, 
εθνικών και περιφερειακών πολιτικών και προγραμμάτων 
στο Επίπεδο της Περιφέρειας, και 

Προσδιορίζονται με προοπτική δεκαπέντε (15) ετών βα¬ 
σικές προτεραιότητες και οι στρατηγικές επιλογές για την 
ολοκληρωμένη και αειφόρο ανάπτυξη του χώρου στο επί¬ 
πεδο της Περιφέρειας, οι οποίες θα προωθούν την ισότι¬ 
μη ένταξή της στον ευρύτερο διεθνή, ευρωπαϊκό και εθνι¬ 
κό χώρο. 

(Τα παραπάνω καθορίζονται ειδικότερα στο άρθρο 3.) 


Άρθρο 2 

Το Περιφερειακό Πλαίσιο Χωροταξικού Σχεδιασμού και 
Αειφόρου Ανάπτυξης Περιφέρειας Ανατολικής Μακεδο¬ 
νίας - Θράκης στοχεύει: 

Στην εναρμόνιση με τα εγκεκριμένα ή υπό διαμόρφωση 
κείμενα του Γενικού και των Ειδικών Πλαισίων Χωροταξι¬ 
κού Σχεδιασμού και Αειφόρου Ανάπτυξης και την εξειδί- 
κευση και συμπλήρωση των βασικών προτεραιοτήτων και 
επιλογών τους, στο επίπεδο της Περιφέρειας. 

Την προώθηση της αειφόρου, ισόρροπης και διαρκούς 
ανάπτυξης της Περιφέρειας σύμφωνα με τις φυσικές, οι¬ 
κονομικές και κοινωνικές ιδιαιτερότητέςτης. 

Στην ενσωμάτωση των κατευθύνσεων του περιφερεια¬ 
κού προγράμματος δημοσίων επενδύσεων, των προ¬ 
γραμμάτων περιφερειακής ανάπτυξης, καθώς και άλλων 
γενικών ή ειδικών αναπτυξιακών προγραμμάτων που 
έχουν σημαντικές επιπτώσεις στη διάρθρωση και ανάπτυ¬ 
ξη του χώρου της Περιφέρειας. 

Στην εξασφάλιση της ικανότητάς τους να αποτελέσουν 
τη βάση αναφοράς για το συντονισμό και την εναρμόνιση 
των επί μέρους πολιτικών, προγραμμάτων και επενδυτι¬ 
κών σχεδίωντου Κράτους, των δημοσίων οργανισμών και 
επιχειρήσεων και των οργανισμών τοπικής αυτοδιοίκη¬ 
σης πρώτης και δεύτερης βαθμίδας, που έχουν σημαντι¬ 
κές επιπτώσεις στη συνοχή και ανάπτυξη του περιφερεια¬ 
κού χώρου. 

Στην εξασφάλιση κατευθύνσεων για τα μεγάλα αστικά 
συγκροτήματα για τα οποία απαιτούνται Ρυθμιστικά Σχέ¬ 
δια για την οικιστική τους οργάνωση και για την προστα¬ 
σία του περιβάλλοντος. 

Στην εξασφάλιση της ικανότητάς τους να λειτουργούν 
ως κατευθυντήρια πλαίσια στα κατώτερα επίπεδα χωρι¬ 
κού σχεδιασμού (ΓΠΣ, ΣΧΟΟΑΠ, ΠΕΡΠΟ, και ΖΟΕ) εξα¬ 
σφαλίζοντας την συνεκτική διαχείριση του χώρου. 

Στην εξειδίκευση και συμπλήρωση των βασικών προτε¬ 
ραιοτήτων - επιλογών των χωρικών κατευθύνσεων ανα¬ 
φορικά με τις περιοχές στις οποίες θα ενεργοποιούνται τα 
εργαλεία και οι μηχανισμοί του Ν. 2742/1999, ειδικότερα 
δε οι Περιοχές Ειδικών Χωρικών Παρεμβάσεων και τέλος 
οι Περιοχές Οργανωμένης Ανάπτυξης Παραγωγικών 
Δραστηριοτήτων. 

Στον καθορισμό προγράμματος δράσης στο οποίο εξει¬ 
δικεύονται οι απαιτούμενες ενέργειες για την εφαρμογή 
των προτάσεων των ΠΠΧΣΑΑ, ρυθμίσεις, μέτρα και προ- 

γράμματα, το κόστος και οι πηγές χρηματοδότησης των 
προτεινόμενων παρεμβάσεων, καθώς και οι φορείς και το 
χρονοδιάγραμμα εφαρμογής των προτεινόμενων μέτρων 
και δράσεων. 

Άρθρο 3 

1. Η θέση και ο ρόλος της Περιφέρειας Ανατολικής Μα¬ 
κεδονίας & Θράκης στον διεθνή, ευρωπαϊκό και εθνικό 
χώρο (χάρτης Α.1, Α.2). 

(1) Η Περιφέρεια Ανατολικής Μακεδονίας και Θράκης 
βρίσκεται στα βορειοανατολικά σύνορα της χώρας, απο¬ 
τελώντας με κριτήριο την απόστασή της από τα μητροπο- 
λιτικά κέντρα της χώρας, την Αθήνα και τη Θεσσαλονίκη, 
αλλά και από τον "παραδοσιακό" αναπτυξιακό άξονάτης, 
ακριτική Περιφέρεια. 

Γεωγραφικά χαρακτηρίζεται από έναν δυϊσμό ορεινών 
και παραθαλάσσιων περιοχών ο οποίος διαμορφώνεται 
από τον ορεινό όγκο της νότιας Ροδόπης, τα όρη της Λε¬ 
κάνης και το Παγγαίο. Σχηματίζονται, έτσι, εσωτερικές 
πεδιάδες και λεκάνες (Τενάγη Φιλίππων και Λεκάνη της 
Δράμας) καθώς και παραθαλάσσιες πεδινές περιοχές. 

Η Περιφέρεια διατρέχεται από σημαντικούς ποταμούς 
όπως ο Νέστος, ο Έβρος και τμήμα του Άρδα. Η διάταξη 
αυτή που ακολουθεί τον άξονα ανατολής-δύσης συμπλη¬ 
ρώνεται και με τον άξονα Βορρά-Νότου στον οποίο επα¬ 
ναλαμβάνεται το σχήμα που έχει περιγράφει προηγούμε¬ 
να αλλά με όρια τα σύνορα και το γεωγραφικό τους ορό¬ 
σημο τον Έβρο. 

(2) Διαμορφώνονται, έτσι, τρία γεωγραφικά υποσυστή¬ 
ματα: 

• οι παραθαλάσσιες πεδιάδες, οι εσωτερικές πεδιάδες 
και οι κοιλάδες των ποταμών και των παραποτάμων που 
αποτελούν το πρώτο σύστημα, 

• οι λοφώδεις περιοχές (γιακάδες) το δεύτερο, 

• και τέλος ο καθ’ αυτό ορεινός χώρος. 

Χαρακτηριστικό στοιχείο του συστήματος αυτού απο¬ 
τελεί η εξαιρετικά πλούσια πανίδα και χλωρίδα η οποία 
από τους παραθαλάσσιους βιότοπους μέχριτα ορεινά και 
τις κοιλάδες των ποταμών παρουσιάζει ιδιαίτερα σημα¬ 
ντικές αλλαγές κινούμενη από τα μεσογειακά οικοσυστή¬ 
ματα μέχριτα αντίστοιχα της κεντρικής Ευρώπης. 

(3) Στην Περιφέρεια περιλαμβάνονται, ακόμα, δύο νη¬ 
σιά η Θάσος και η Σαμοθράκη, τα οποία εκτός από το ιδι¬ 
αίτερα ενδιαφέρον περιβάλλον τους αποτελούν σημαντι¬ 
κό πόλο έλξης τουριστών το πρώτο και αναδυόμενο του¬ 
ριστικό προορισμό το δεύτερο. 

(4) Τόσο οικονομικά δεδομένα αφορούν στις συνέπειες 
της πολιτικής σταθεροποίησης και της οικονομικής της 
Νομισματικής Ένωσης όσο και η ασκούμενη πολιτική για 
την ανάπτυξη των υποδομών, επικοινωνίας και ποιότητας 
ζωής, στη βελτίωση των δεξιοτήτων του εργατικού δυνα¬ 
μικού, στη στήριξη των επιχειρήσεων και στην προστασία 
του περιβάλλοντος. Αυτό είναι και το πλαίσιο που οδηγεί 
σε διαρθρωτικές αλλαγές στην οικονομία της χώρας και 
της Περιφέρειας το οποίο, όμως, συνδυάζεται με τις επι¬ 
πτώσεις του αυξανόμενου ανταγωνισμού σε όλα τα επί¬ 
πεδα, ο οποίος εκφράζεται με μεγαλύτερες κινήσεις κε¬ 
φαλαίου, αγαθών και ανθρώπων σε παγκόσμια πια κλίμα¬ 
κα. 

(5) Αυτές οι κινήσεις είναι ιδιαίτερα σημαντικές για τις 
προς βορρά γειτονικές χώρες της Περιφέρειας. Σταδια¬ 
κά οι σχέσεις με τις περιοχές αυξάνονται με αποτέλεσμα 
να μπορεί να θεωρηθεί ότι η Περιφέρεια θα μετασχηματι¬ 


στεί ως η απόληξη ενός δικτύου αξόνων τόσο προς βορ¬ 
ρά όσο και προς ανατολάς. 

(6) Η Περιφέρεια, επομένως, μετασχηματίζεται από 
ακριτική Περιφέρεια αποκομμένη από τους γείτονες της, 
από Περιφέρεια στην οποία καταλήγει ο αναπτυξιακός 
άξονας της χώρας (Καβάλα) σε Περιφέρεια πύλη της χώ¬ 
ρας και της Ευρωπαϊκής Ένωσης. Όσο αναδιαρθρώνο- 
νται οι οικονομίες των προς βορρά γειτονικών χωρών και 
όσο βελτιώνονται οι σχέσεις της χώρας με την Τουρκία, 
τόσο η Περιφέρεια θα αποβάλλει το χαρακτήρα του συ¬ 
νοριακού αδιεξόδου και θα μετασχηματίζεται σε μια Πε¬ 
ριφέρεια συνοριακή στα εξωτερικά σύνορα της χώρας 
και στα εσωτερικά σύνορα της Ευρωπαϊκής Ένωσης, με¬ 
τά δηλαδή την ένταξη στην Ένωση της Βουλγαρίας και 
στο μέλλον της Τουρκίας. 

(7) Η κατάσταση αυτή οδηγεί στην ενδυνάμωση των 
αστικών κέντρων των νομών της Περιφέρειας. Με εξαίρε¬ 
ση το νομό Έβρου ο οποίος λόγω της θέσης και της γεω¬ 
γραφικής μορφολογίας αναπτύσσεται γραμμικά, οι λοι¬ 
ποί νομοί της Περιφέρειας χαρακτηρίζονται από μια ανά¬ 
πτυξη σε δύο επίπεδα. Μια ακτινική ανάπτυξη γύρω από 
τις πρωτεύουσες των νομών και τα δευτερεύοντα οικιστι¬ 
κά τους κέντρα και μια γραμμική ανάπτυξη μεταξύ των 
αστικών κέντρων των νομών ορισμένων δευτερευόντων 
οικιστικών κέντρων σε άμεση σχέση με τους εθνικής ση¬ 
μασίας άξονες μεταφορών, τα αεροδρόμια καιτα λιμάνια. 
Στοιχεία δικτυώσεων παρουσιάζονται μεταξύ Δράμας, 
Καβάλας και Ξάνθης, ενώ ενδυναμώνονται καιτα στοιχεία 
δικτυώσεων στους άξονες Ξάνθης-Κομοτηνής και Κομο- 
τηνής-Αλεξανδρούπολης. 

Ίσως δεν αποτελεί υπερβολή η διαπίστωση ότι ο παρα¬ 
δοσιακός αναπτυξιακός άξονας της χώρας έχει ήδη επε¬ 
κταθεί από την Καβάλα προς τη Δράμα και προς την Ξάν¬ 
θη και τείνει, μέσω της Κομοτηνής, στην Αλεξανδρούπο¬ 
λη. 

(8) Η Περιφέρεια συνδέεται με στενότερους λειτουργι¬ 
κούς δεσμούς και μετά μητροπολιτικά κέντρα της χώρας, 
τη Θεσσαλονίκη και την Αθήνα. Το σχήμα αυτό δεν θα εί¬ 
ναι ολοκληρωμένο αν δεν αναφέρονται ορισμένα αδύνα¬ 
τα σημεία, που, όπως και σε όλη τη χώρα, παρατηρούνται 
και εδώ. Πρόκειται για το σταδιακό περιορισμό και δρα¬ 
στηριότητα κατοίκησης και παραγωγής στον ορεινό χώ¬ 
ρο ή για την εμμονή στις περιοχές αυτές παραδοσιακών 
προτύπων και τις αυξανόμενες πιέσεις που ασκούνται και 
εδώ, όπως και αλλού, από τον ανταγωνισμό των αγορών 
και από τις μετακινήσεις ανθρώπων. 

Ιδιαίτερο ρόλο στη διαδικασία αυτή θα παίξουν τα λιμά¬ 
νια της Περιφέρειας, αλλά κατά κύριο λόγο η Εγνατία 
Οδός και οι προβλεπόμενοι Κάθετοι Άξονες προς αυτή. 
Με την ολοκλήρωση των έργων αυτών και με την εκτέλε¬ 
ση έργων οδικών υποδομών στις προς βορρά χώρες και 
μελλοντικούς εταίρους στην ΕΕ η "ενδοχώρα" της Περι¬ 
φέρειας θα αυξηθεί σημαντικά με ανάλογες επιπτώσεις 
τόσο στο αναπτυξιακό της πρότυπο όσο και στην συνοχή 
της. 

(9) Οι διαρθρωτικές αλλαγές στις γειτονικές προς την 
Περιφέρεια χώρες, η ανάπτυξη υποδομών επικοινωνίας 
και μεταφορών και η βελτίωση των σχέσεων με την Τουρ¬ 
κία θα αποτελέσουν μηχανισμούς πρόκλησης της ανα¬ 
πτυξιακής διαδικασίας στην Ανατολική Μακεδονία και τη 
Θράκη η οποία σταδιακά θα διαμορφώσει ένα νέο πρότυ¬ 
πο τόσο ως προς τη χώρα (πύλη), αλλά και ως προς το ευ¬ 
ρύτερο γεωγραφικό της περιβάλλον. 

2. Αξιολόγηση της υπάρχουσας κατάστασης και προο¬ 
πτικών στο επίπεδο της Περιφέρειας 

2.1. Η αναπτυξιακή φυσιογνωμία. Αξιολόγηση και προ¬ 
οπτικές 

(10) Το σύνολο της Περιφέρειας περιλαμβάνει περιοχές 
κινήτρων του Ν. 2601/98. Κατά κανόνα στους διάφορους 
περί κινήτρων νόμους των τελευταίων 30 ετών οι νομοί 
της Θράκης βρίσκονται στην υψηλότερη κατηγορία κινή¬ 
τρων πράγμα που δεν ισχύει για τους νομούς Καβάλας και 
Δράμας που, εκτός από τις συνοριακές περιοχές του Νο¬ 
μού Δράμας, ανήκουν στη ζώνη χαμηλότερων κινήτρων 
από τους νομούς της Θράκης. Το γεγονός αυτό έχει οδη¬ 
γήσει στη συγκέντρωση σημαντικών μονάδων στον άξονα 
Καβάλας-Ξάνθης ακριβώς μετά τα διοικητικά όρια του νο¬ 
μού Ξάνθης και προς τηνπόλη. 

Στους νομούς Ξάνθης και Ροδόπης σημαντικές ήταν και 
οι επενδύσεις συνεταιριστικών μονάδων, ενώ ο νομός 
Έβρου έχει κατά καιρούς υπαχθεί σε ειδικά προγράμμα¬ 
τα ενίσχυσης των ιδιωτικών επενδύσεων. 

(11) Κατά κανόνα, οι βιομηχανίες της περιοχής επεξερ¬ 
γάζονται πρώτες ύλες που βρίσκονται στην περιοχή (μάρ¬ 
μαρα, πετρέλαιο) ή αποτελούν μονάδες μεταποίησης 
προϊόντωντου πρωτογενή τομέα (καπνός, ζάχαρη, γάλα, 
κρέας) καθώς και άλλων καταναλωτικών προϊόντων. 

(12) Στον πρωτογενή τομέα η φάση ανασυγκρότησης 
νέων δραστηριοτήτων (αμπέλια, τεύτλα, προϊόντα για 
αγορές, κ.λπ) διαμόρφωσε ένα περισσότερο διαφορο¬ 
ποιημένο πρότυπο αγροτικής παραγωγής το οποίο στη- 
ρίχθηκε σε σημαντικά, σε ορισμένες περιοχές, έργα δια¬ 
χείρισης των υδάτων και παντού στην εκμηχάνιση της γε¬ 
ωργίας. 

(13) Στον τομέα των υπηρεσιών οι αλλαγές είναι ιδιαίτε¬ 
ρα δυναμικές. Εκτός από την ανάπτυξη του εμπορίου στις 
τοπικές αγορές η ανάπτυξη στοιχείων του κοινωνικού 
εξοπλισμού και παιδείας (ΤΕΙ, Πανεπιστήμιο) συνέβαλε 
ιδιαίτερα στη δημιουργία προσφοράς όλων των υπηρε¬ 
σιών του τριτογενούς, με αποτέλεσμα τη βελτίωση της 
ποιότητας ζωής των κατοίκων. 

(14) Παράλληλα, άρχισε η τουριστική ανάπτυξη καθώς 
και η ανάπτυξη παραθεριστικής κατοικίας. Ο τουρισμός 
αναπτύσσεται με κέντρο τη Θάσο και την Καβάλα. Στα¬ 
διακά αναπτύσσεται και η Σαμοθράκη, ενώ η παραθερι- 
στική κατοικία αναπτύσσεται κατά μήκος των παραλίων 
ασκώντας πιέσεις ακόμα και σε προστατευόμενες περιο¬ 
χές (δέλτα Νέστου και Έβρου, λιμνοθάλασσες). 

Πρόσφατα παρατηρούνται τάσεις τουριστικής ανάπτυ¬ 
ξης και στην ορεινή ενδοχώρα, όχι μόνο χειμερινού του¬ 
ρισμού (Φαλακρό Δράμας, Παγγαίο), αλλά και περιβαλ¬ 
λοντικού, οικολογικού και εναλλακτικού τουρισμού (Δά¬ 
ση Δράμας, Δαδιάς, Στενά Νέστου κλπ) ενώ πολλοί 
πολιτιστικοί πόροι σε όλους τους νομούς, αν και γνωστοί, 
δεν έχουν ακόμα ενταχθεί στα τουριστικά δίκτυα με εξαί¬ 
ρεση την αξιοποίηση των πολιτιστικών πόρων του Ν. Ξάν¬ 
θης, με επίκεντρο την παληά πόλη, τα Άβδηρα και την πε¬ 
ριοχή των νερών της Αγίας Βαρβάρας στον κέντρο της 
Δράμας. 

(15) Πρόσθετο προωθητικό στοιχείο αποτελεί και το 
ενεργειακό "μέλλον 11 της Περιφέρειας καθώς σε αυτήν κα¬ 
ταλήγει ο σχεδιαζόμενος αγωγός πετρελαίου Μπουρ- 
γκάς - Αλεξανδρούπολη, σε αυτήν εισέρχεται ο αγωγός 
αερίου στη χώρα, διαθέτει διαφοροποιημένους εσωτερι¬ 
κά ενεργειακούς πόρους, όπως γεωθερμικά πεδία, 
υδροηλεκτρικούς σταθμούς (σύστημα φραγμάτων Νέ¬ 


στου στον νομό Δράμας), περιοχές όπου μπορούν αν 
εγκατασταθούν αιολικά πάρκα. Μέσα από το σύστημα 
διαχείρισης των υδατικών πόρων της Περιφέρειας μπο¬ 
ρούν είτε να βελτιωθούν είτε να αναπτυχθούν και να εξορ- 
θολογιστούν τα αρδευτικά συστήματα που έχουν εδώ τις 
πηγές τροφοδοσίας τους. 

2.2. Χωροταξική οργάνωση. Αξιολόγηση και προοπτι¬ 
κές 

2.2.1. Χωρική οργάνωση των υποδομών 

2.2.1.1 Μεταφορές 

(16) Στην Περιφέρεια ΑΜ-Θ, τα υπό κατασκευή καιπρο- 
γραμματιζόμενα έργα μεταφορικής υποδομής (κυρίως 
οδικά και λιμενικά) αποτελούν το κύριο σκέλος της ανα¬ 
πτυξιακής πολιτικής, ενώ παράλληλα δημιουργούν προϋ¬ 
ποθέσεις για τη λειτουργία στην Περιφέρεια ενός συστή¬ 
ματος συνδυασμένων μεταφορών: 

• Από την Περιφέρεια διέρχεται το ανατολικό τμήμα 
της Εγνατίας οδού, ενώ, με τέσσερις κάθετους άξονες, 
θα συνδεθεί με τα Διευρωπάίκά δίκτυα. 

Από τους άξονες αυτούς, ιδιαίτερη σημασία έχει εκεί¬ 
νος που διασχίζει την πεδινή περιοχή του Ν. Έβρου (Αρ- 
δάνιο-Καστανιές-Ορμένιο-Ελληνοβουλγαρικά σύνορα), 
και καταλήγει στις 3 διεθνείς οδικές πύλες της Ελλάδας 
στο Ν. Έβρου: Κήπων προς Κωνσταντινούπολη, Καστα¬ 
νιών προς Αδριανούπολη και δυτικές ακτές της Μαύρης 
Θάλασσας και Ορμένιου προς Βουλγαρία, Ρουμανία, 
Μολδαβία, Ουκρανία κλπ. Μέσω, του συνοριακού σταθ¬ 
μού Κήπων Έβρου, η Περιφέρεια αναμένεται να λειτουρ¬ 
γήσει ως χώρος Ιταπείΐ για μεταφορές μεταξύ της Δυτικής 
Ευρώπης και των χωρών της Ασίας. 

• Το έργο της Εγνατίας συμπληρώνεται, στην Περιφέ¬ 
ρεια ΑΜ-Θ, με: 

1. την αναβάθμιση των λιμένων Αλεξανδρούπολης και 
Καβάλας που θα επιτρέψει τη συμπληρωματική λειτουρ¬ 
γία τους προς τους κύριους λιμένες της χώρας (Θεσσα¬ 
λονίκης, Πειραιά, Πάτρας και Ηρακλείου) καθώς και προς 
λιμένες χωρών της Ανατολικής Ευρώπης (Μπουργκάς, 
Κωστάντζα κλπ.) 

2. τη δημιουργία Διεθνούς Εμπορευματικού Κέντρου 
στο νέο λιμάνι της Αλεξανδρούπολης και Ελεύθερης Ζώ¬ 
νης στο νέο εμπορευματικό λιμάνι της Καβάλας, 

3. την αναβάθμιση των αεροδρομίων Καβάλας και Αλε¬ 
ξανδρούπολης, από τα οποία το πρώτο έχει χαρακτηρι¬ 
στεί "Ευρύτερης Περιφερειακής Σημασίας" και το δεύτε¬ 
ρο "Κοινοτικού Ενδιαφέροντος" (πύλη της χώρας), 

4. την προγραμματιζόμενη νέα σιδηροδρομική σύνδε¬ 
ση του υφισταμένου δικτύου με το νέο λιμάνι της Καβά¬ 
λας. 

Οι μετακινήσεις μεταξύ Περιφέρειας ΑΜ-Θ και Ν. Θεσ¬ 
σαλονίκης είναι περίπου πενταπλάσιες σε αριθμό ατόμων 
από τις αντίστοιχες προς και από την Αττική. 

2.2.1.2. Ενέργεια 

(17) Η Περιφέρεια Ανατολικής Μακεδονίας και Θράκης 
έχει εξελιχθεί σε νέο ενεργειακό κέντρο της χώρας, τόσο 
ως προς την παραγωγή, όσο και ως προς τη μεταφορά και 
διασύνδεση με δίκτυα εκτός της χώρας. Η Περιφέρεια εί¬ 
ναι ήδη αυτόνομη ενεργειακά. Τούτο έχει επιτευχθεί με 
τον προγραμματισμό και την ολοκλήρωση των έργων: 
σταθμός φυσικού αερίου, αγωγός φυσικού αερίου, αγω¬ 
γός Μπουργκάς - Αλεξανδρούπολη, δίκτυα υψηλής τά¬ 
σης, υδροηλεκτρικά έργα και ανανεώσιμες πηγές ενέρ¬ 
γειας, ιδιαίτερα τα αιολικά πάρκα. 

(18) Τα έργα της ΔΕΗ που χωροθετούνται στην Περιφέ- 

ρεια ΑΜ-Θ εντάσσονται στο γενικότερο πρόγραμμα που 
αφορά την κάλυψη αναγκών της χώρας σε ηλεκτρική 
ενέργεια. Πρόκειται για τα "Υδροηλεκτρικά έργα Νέστου" 
στο Ν. Δράμας και τη νέα "Μονάδα ηλεκτροπαραγωγής 
με φυσικό αέριο". 

Η Μονάδα Ηλεκτροπαραγωγής με φυσικό αέριο περι¬ 
λαμβάνει τη "Μονάδα Συνδυασμένου Κύκλου", πουχωρο- 
θετείται στη ΒΙΠΕ Κομοτηνής και ένα δεύτερο συμπλη¬ 
ρωματικό έργο, το "Φράγμα Γρατινής και του αγωγού με¬ 
ταφοράς νερού". 

Υδατικό δυναμικό 

(19) Τα υδατικά διαμερίσματα της Θράκης και της Αν. 
Μακεδονίας καταλαμβάνουν την πρώτη και την πέμπτη 
θέση αντιστοίχως μεταξύ των υδατικών διαμερισμάτων 
της χώρας. Αν και υπάρχει υπερεπάρκεια σε υδατικό δυ¬ 
ναμικό, μέρος του οποίου εισέρχεται από τη Βουλγαρία 
(ποταμοί Νέστος, Έβρος, Άρδας), δεν έχουν αξιοποιηθεί 
ακόμη όλες οι δυνατότητες άρδευσης των εκτεταμένων 
πεδιάδων της Περιφέρειας. 

(20) Για τις συνεχόμενες πεδιάδες των 4 Νομών, εκτός 
Έβρου, υπάρχει η προοπτική πλήρους κάλυψης των ανα¬ 
γκών σε άρδευση, με παροχή νερού από τους ταμιευτή- 
ρες των ΥΗΕ της ΔΕΗ στον ποταμό Νέστο. 

(21) Η τρέχουσα διαχείριση του υδατικού δυναμικού 
παρουσιάζει αδυναμίες. Θα πρέπει α) να καταρτισθούν 
διαχειριστικά σχέδια για κάθε υδρολογική λεκάνη και β) 
να οργανωθεί περιφερειακός φορέας με αρμοδιότητες 
στην ιεράρχηση των προτεραιοτήτων και το συντονισμό 
της διαχείρισης και σε θέματα διασυνοριακής συνεργα¬ 
σίας. 

Αντιπλημμυρική προστασία 

(22) Τα γεωμορφολογικά χαρακτηριστικά της Περιφέ¬ 
ρειας και ο μεγάλος όγκος των υδάτων, σε συνδυασμό με 
τα ανεπαρκή αντιπλημμυρικά έργα και κυρίως την κακή 
διαχείριση των ποταμοχειμάρρων, προκαλούν, σχεδόν 
ετησίως, φαινόμενα εκτεταμένων πλημμυρών. Για την προ¬ 
στασία και βελτίωση των καλλιεργειών και την προστασία 
των οικισμών απαιτούνται αποστραγγιστικά-αποχετευτικά 
και αντιπλημμυρικά έργα σε εκτεταμένες περιοχές. 

(23) Το μεγαλύτερο πρόβλημα αντιπλημμυρικής προ¬ 
στασίας παρουσιάζεται στην πεδινή περιοχή του Ν. 
Έβρου. Στην περιοχή έχουν κατασκευαστεί σημαντικά 
και σύνθετα αντιπλημμυρικά και εγγειοβελτιωτικά έργα, 
με αποτέλεσμα τη δημιουργία εκτεταμένης γεωργικής 
γης υψηλής παραγωγικότητας (περί τα 350.000 στρέμ.), 
που όμως προστατεύεται ανεπαρκώς σε περιπτώσεις 
πλημμυρικών συνθηκών. Η εκ νέου μελέτη του συνολικού 
αντιπλημμυρικού-αποχετευτικού συστήματος, με ολο¬ 
κληρωμένη θεώρηση της υδραυλικής λειτουργίας του 
συστήματος των ποταμών, τάφρων, αναχωμάτων και 
αντλιοστασίων κρίνεται επιβεβλημένη. 

2.2.1.3. Υποδομές περιβάλλοντος 

(24) Τα Αστικά Κέντρα (Δράμα, Καβάλα, Ξάνθη, Κομο¬ 
τηνή, Αλεξανδρούπολη και Ορεστιάδα), παρά τη χρημα¬ 
τοδότησή τους από τα τρέχοντα προγράμματα, παρου¬ 
σιάζουν ακόμη σημαντικές ελλείψεις σε υποδομές ύδρευ- 
σης-αποχέτευσης. Γ ια την υλοποίηση και διαχείριση των 
έργων ιδρύθηκαν και λειτουργούν σε όλα τα αστικά κέ¬ 
ντρα "Δημοτικές Επιχειρήσεις Ύδρευσης Αποχέτευσης" 
(ΔΕΥΑ). 

Εκτός των αστικών κέντρων, εγκαταστάσεις βιολογικού 
καθαρισμού υπάρχουν σε 4 ΟΤΑ, στην Ελευθερούπολη Ν. 
Καβάλας και στους οικισμούς Κάτω Νευροκόπι, Προσο- 


τσάνη και Δοξάτο Ν. Δράμας. Παρά τις ελλείψεις σε δί¬ 
κτυα αποχέτευσης, αυτές οι εγκαταστάσεις (εφόσον λει¬ 
τουργούν) είναι χρήσιμες γιατί αποτελούν λύση για τα βο¬ 
θρολύματα. 

Γενικότερα προτείνεται η αναβάθμιση των υφιστάμε¬ 
νων υποδομών που αφορούν την προστασία του περι¬ 
βάλλοντος και την ποιότητα ζωής, στις περιπτώσεις όπου 
αυτό κρίνεται αναγκαίο. 

(25) Μέχρι σήμερα, τα επιμέρους έργα διαχείρισης 
απορριμμάτων αναφέρονται με συμβατικούς τρόπους 
συλλογής και διάθεσης. Εγκρίθηκε ολοκληρωμένο σύ¬ 
στημα διαχείρισης απορριμμάτων με τη δημιουργία όλων 
των απαραίτητων υποδομών όπως π.χ. δημιουργία ικανού 
αριθμού σταθμών μεταφόρτωσης απορριμμάτων (ΣΜΑ) 
σε επίπεδο νομού, την κατασκευή κεντρικής εγκατάστα¬ 
σης διάθεσης απορριμμάτων στο χώρο του υφιστάμενου 
ΧΥΤΑ Ξάνθης, αλλά και οργανωτικών συστημάτων και μέ¬ 
τρων διαχείρισης για τη διαλογή, επεξεργασία και αξιο¬ 
ποίηση των απορριμμάτων, ώστε να διασφαλίζεται η 
υγεία των κατοίκων της Περιφέρειας, καθώς και η προ¬ 
στασία και αποκατάσταση του περιβάλλοντος. 

2.2.2 Οικιστικό δίκτυο 

(26) Το οικιστικό δίκτυο της Περιφέρειας Ανατολικής 
Μακεδονίας και Θράκης παρουσιάζει μεγάλη διασπορά 
και χαμηλή πυκνότητα. 

(27) 36 οικισμοί είναι ακατοίκητοι, ενώ ο μισός περίπου 
πληθυσμός κατοικεί σε οικισμούς κάτω των 2.000 ατό¬ 
μων. Στην ενδιάμεση κατηγορία των 2.000-5.000 ατόμων 
βρίσκονται 23 οικισμοί, με μέσο μέγεθος πληθυσμού 
2.880 ατόμων. Από αυτούς, θετική μεταβολή παρουσία¬ 
σαν μόνον 9 πεδινοί οικισμοί των Νομών Δράμας και Κα¬ 
βάλας. Οι μεγαλύτεροι λειτουργούν ως τοπικά οικιστικά 
κέντρα. Τα ημιαστικά κέντρα είναι ελάχιστα σε αριθμό, 
μόνον η Χρυσούπολη Ν. Καβάλας, που παρουσιάζει στα¬ 
σιμότητα, και το Διδυμότειχο Ν. Έβρου, που παρουσιάζει 
αρνητική μεταβολή. 

(28) Τα αστικά κέντρα (κατά τον ορισμό της ΕΣΥΕ) είναι 
ικανά σε αριθμό, πρόκειται γιατις πρωτεύουσες των 5 νο¬ 
μών και την Ορεστιάδα στο Ν. Έβρου. 

(29) Τα μεγαλύτερα μεγέθη πληθυσμού αυτών των κέ¬ 
ντρων θα πρέπει να συσχετιστούν με την εισροή εσωτερι¬ 
κών μεταναστών από τη φθίνουσα ενδοχώρα τους. 
Εντούτοις, και αυτά έχουν πολύ μικρή πληθυσμιακή βάση 
και περιορισμένη εμβέλεια (επίπεδο νομού). Η Κομοτηνή, 
που έχει ορισθεί έδρα της Περιφέρειας, δεν έχει αποκτή¬ 
σει ανάλογο λειτουργικό ρόλο. Δυνατότητες για την ανά¬ 
ληψη ρόλου πόλου διαπεριφερειακής εμβέλειας έχουν η 
Καβάλα, η Δράμα, η Ξάνθη, η Κομοτηνή και η Αλεξαν¬ 
δρούπολη, ενώ η Ορεστιάδα μπορεί να αναλάβει συ¬ 
μπληρωματικό ρόλο. 

Η διασπορά του πληθυσμού και η φθίνουσα εξέλιξη των 
οικισμών χαρακτηρίζουν όλους τους νομούς, ενώ η απου¬ 
σία αναπτυξιακής συγκρότησης και ιεράρχησης καθι¬ 
στούν τη χρήση της έννοιας "οικιστικό δίκτυο" προβλημα¬ 
τική. 

Ο κορμός του οικιστικού δικτύου μπορεί να διαχωριστεί 
σε δυο επιμέρους, προς το παρόν άνισα πληθυσμιακά, δί¬ 
κτυα βασικών και ειδικών κέντρων με κοινή αφετηρία το 
διοικητικό κέντρο της Περιφέρειας: 

1. Γεωγραφική ενότητα Δ.Ν.Αυτοδιοίκησης Καβάλας- 
Δράμας-Ξάνθης 

Κομοτηνή-Ξάνθη-Καβάλα-Δράμα-Κάτω Νευροκόπι/ 
Εξοχή (σύνορα) 

2. Γεωγραφική ενότητα Δ.Ν.Αυτοδιοίκησης Ροδόπης- 
Έβρου 

Κομοτηνή-Σάπες-Αλεξανδρούπολη-Διδυμότειχο-Ορε- 
στιάδα-Δίκαια/Ορμένιο (σύνορα). 

Γιατη σημερινή κλίμακα πληθυσμού και με τα δεδομένα 
εξοπλισμού και ρόλου ανά αστικό κέντρο, η Καβάλα, Ξάν¬ 
θη, Κομοτηνή και Αλεξανδρούπολη μπορούν να θεωρη¬ 
θούν Πόλοι διαπεριφερειακής εμβέλειας, ενώ η Δράμα 
και Ορεστιάδα αναλαμβάνουν ρόλους δευτερευόντων 
πόλων ενδοπεριφερειακής εμβέλειας: 

2.2.3 Χωρική οργάνωσητωνπαραδοσιακώνδραστηριο- 
τήτων 

2.2.3.1 Αγροτικές δραστηριότητες 

(30) Οι νομοί με τον εντονότερο αγροτικό προσανατολι¬ 
σμό είναι οι νομοί'Εβρου και Ροδόπης και λιγότερο ο ορει¬ 
νός Νομός Δράμας. 

Αρδεύεται το 41% (1996) των καλλιεργούμενων εκτά¬ 
σεων. Το υψηλότερο ποσοστό άρδευσης εμφανίζεται στο 
Ν. Ξάνθης (από γεωτρήσεις) και ακολουθεί ο Νομός Κα¬ 
βάλας, με εκτεταμένα αρδευτικά δίκτυα. Το μικρότερο 
ποσοστό αρδευομένων καλλιεργειών εμφανίζεται στο νο¬ 
μό Έβρου, τον πλουσιότερο σε υδατικούς πόρους (και 
αρδευτικά δίκτυα). 

Οι αρδευόμενες εκτάσεις και αυτές που πρόκειται να 
αρδευτούν (μεταΥΗΕ Νέστου) εντάσσονται στη "γεωργι¬ 
κή γη α’ προτεραιότητας", απαιτείται όμως αξιολόγησή 
της για τον προσδιορισμό διαβαθμίσεων. Στον προσδιο¬ 
ρισμό αυτό, θα πρέπει επίσης να ληφθεί υπόψη η ανάγκη 
εγκαταστάσεων με χρήσεις συναφείς προς τη γεωργία ει¬ 
δικά στις περιοχές με εκτεταμένα αρδευτικά δίκτυα (Ορε¬ 
στιάδα, Χρυσούπολη, Καλαμπόκι). 

Οι βασικές καλλιέργειες είναι όλες ετήσιες, με κύρια πα¬ 
ραδοσιακή καλλιέργεια το σιτάρι που κάλυπτε το 1991 το 
42% της γεωργικής γης. Σημειώνεται ότι μεταξύ 1991-95, 
τετραπλασιάστηκε η έκταση του βαμβακιού, απορροφώ¬ 
ντας τα περισσότερο παραγωγικά χωράφια, ως αποτέλε¬ 
σμα της ενισχυτικής πολιτικής που εφαρμόστηκε την πε¬ 
ρίοδο αυτή. 

(31) Οι ανωμαλίες με τις οποίες επιβαρύνεται το ιδιο¬ 
κτησιακό καθεστώς στον αγροτικό χώρο δυσχεραίνουν 
την εφαρμογή αναδασμών, διευκολύνοντας παράλληλα 
την αυθαίρετη κατάληψη μεγάλων δημοσίων εκτάσεων 
που, στην περιοχή της Θράκης, μπορεί να φτάνουν και το 
30% της καλλιεργήσιμης γης. Το ιδιοκτησιακό καθεστώς, 
ο κατακερματισμός της γεωργικής γης και το φαινόμενο 
της ενοικιαζόμενης γεωργικής γης, επιβαρύνουν εξάλ¬ 
λου το κόστος κατασκευής και λειτουργίας των έργων 
υποδομής και συρρικνώνουν το γεωργικό εισόδημα. 

(32) Ο ρόλος της κτηνοτροφίας είναι συμπληρωματικός 
στην απασχόληση του αγροτικού πληθυσμού και στην ενί¬ 
σχυση του γεωργικού εισοδήματος. Η εκτροφή βοοειδών 
είναι σημαντική κυρίως στους νομούς Ροδόπης, Ξάνθης 
και Δράμας, η αιγοπροβατοτροφία στους νομούς Ροδό¬ 
πης και'Εβρου, ενώ η χοιροτροφία στο Ν. Ξάνθης. 

(33) Ο νομός Δράμας είναι ο πρώτος της χώρας σε δα¬ 
σοκάλυψη και παραγωγικά δάση, ενώ ο Ν. Καβάλας 
προηγείται σε θαμνοτόπους-δασικές εκτάσεις. Μολονότι 
υπάρχουν δυνατότητες σημαντικής παραγωγής ξύλου, η 
σχετική έλλειψη οικονομικών πόρων και η ελλιπής εφαρ¬ 
μογή του συστήματος διαχείρισης οδηγούν σε υποβάθμι- 
ση των παραγωγικών διαδικασιών, ενώ περιορίζονται συ¬ 
νεχώς και οι αναδασώσεις που είναι αναγκαίες. 

(34) Οι κλάδοι της αλιείας και των υδατοκαλλιεργειών 


είναι ιδιαίτερα δυναμικοί και παρουσιάζουν ανάπτυξη σε 
όλους τους νομούς της Περιφέρειας. Μονάδες ιχθυοκαλ¬ 
λιέργειας και οστρακοκαλλιέργειας εντοπίζονται κυρίως 
στους υγρότοπους του θαλάσσιου μετώπου και μικρότε¬ 
ρος αριθμός στα νερά της ενδοχώρας. 

Οι τέσσερις μεγαλύτερες μονάδες βρίσκονται στη Λί¬ 
μνη Βιστονίδα. Στην ενδιάμεση κλίμακα βρίσκονται 2 μο¬ 
νάδες, μία εντατική ιχθυοκαλλιέργεια στο Φανάρι Νομού 
Ροδόπης και μία κάθετη μονάδα γαριδοκαλλιέργειας 
στηνΆνθεια (θέσηΑλμύρες) Νομού Έβρου. Οι υπόλοιπες 
μονάδες είναι μικρής κλίμακας, μυδοκαλλιέργειες ή εκτα- 
τικές ιχθυοκαλλιέργειες. 

Ο τομέας της παράκτιας αλιείας είναι επίσης ένας ση¬ 
μαντικός παραγωγικός κλάδος για την Περιφέρεια με πα¬ 
ρουσία σε όλους τους νομούς που έχουν θαλάσσιο μέτω¬ 
πο. Η Καβάλα διαθέτει το δεύτερο αλιευτικό στόλο της 
Βόρειας Ελλάδας και αποτελεί το αλιευτικό κέντρο της 
Περιφέρειας. 

(35) Στις αρχές του 20ου αιώνα η σηροτροφία αποτε¬ 
λούσε έναν από τους πιο αξιόλογους παραγωγικούς κλά- 
δουςτου Ν. Έβρου και ειδικά της περιοχής Σουφλίου. Σή¬ 
μερα οι προοπτικές είναι ενθαρρυντικές για τον κλάδο 
της σηροτροφίας αρκεί να ληφθούν επιπλέον ορισμένα 
μέτρα, μεταξύ των οποίων είναι η απόδοση στο Δήμο Σου¬ 
φλίου ορεινών εκτάσεων και η εφαρμογή αναδασμού σε 
ημιορεινές εκτάσεις του για σηροτροφική χρήση. Άλλοι 
δυναμικοί παραδοσιακοί παραγωγικοί κλάδοι είναι αυτοί 
της μελισσοκομίας και ελαιοκαλλιέργειας. 

(36) Από τις αγροτικές δραστηριότητες προκύπτουν 
απειλές για το φυσικό περιβάλλον, μολονότι προς το πα¬ 
ρόν δεν κρίνονται ιδιαίτερα σοβαρές: 

• Η ανεπαρκής διαχείριση των δασικών πόρων, οι πυρ- 
καϊές, η υπερβόσκηση αλλά και η υποβόσκηση οδηγούν 
σε υποβάθμιση του φυσικού περιβάλλοντος. 

• Η λαθροϋλοτομία που εντοπίζεται σε περιοχές που 
βρίσκονται εκτός δασικής διαχείρισης, όπως το Δάσος 
Φρακτού, το δάσος της Δαδιάς και τα στενά του Νέστου, 
ενώ σε ορισμένες περιπτώσεις οδηγεί σε παράνομη οικο¬ 
πεδοποίηση. 

• Τα αστικά λύματα οικισμών, τα υγρά απόβλητα των 
κτηνοτροφικών εγκαταστάσεων και η ανεξέλεγκτη χρήση 
φυτοφαρμάκων και λιπασμάτων δημιουργούν προβλήμα¬ 
τα στους ποταμούς, Νέστο, Έβρο και τους μικρότερους. 

2.2.3.2Δευτερογενής Τομέας 

1. Εξόρυξη 

(37) Παρά το συγκριτικό πλεονέκτημα της Περιφέρειας 
- είναι η πλουσιότερη ελληνική περιοχή σε ορυκτό πλού¬ 
το - ξεχωρίζουν σήμερα μόνον δύο κατηγορίες, οι εκμε¬ 
ταλλεύσεις πετρελαίου στο Ν. Καβάλας και τα λατομεία 
μαρμάρου στους Νομούς Καβάλας και Δράμας. 

Τα γνωστά και εκμεταλλεύσιμα κοιτάσματα πετρελαίου 
του Ορακικού πελάγους βρίσκονται στη θαλάσσια περιο¬ 
χή του νομού Καβάλας, μεταξύ Θάσου και ηπειρωτικού 
χώρου. 

Μαρμαροφόρες περιοχές εντοπίζονται στους Νομούς 
Δράμας και Καβάλας, όπου λειτουργούν 171 λατομεία. 
Τα μάρμαρα εξορύσσονται από τα όρη Παγγαίο, Ορβηλο, 
Λεκάνη, Φαλακρό και την ορεινή περιοχή της Θάσου. Σή¬ 
μερα η περιοχή Δράμας-Καβάλας έχει εξελιχθεί σε ένα 
από τα κυριότερα κέντρα παραγωγής μαρμάρου της χώ¬ 
ρας. Στο Παγγαίο εξορύσσονται τοπικά σχιστόλιθοι 
(Ελευθερούπολη) και τα μάρμαρα Νικήσιανης. 

(38) Ο βαθμός εκμετάλλευσης των μεταλλευτικών και 

βιομηχανικών ορυκτών, ακόμα και των κοιτασμάτων, είναι 
περιορισμένος. 

Οι εκμεταλλεύσεις βιομηχανικών ορυκτών περιορίζο¬ 
νται σε δύο ορυχεία καολίνη στην περιοχή Λευκογείων 
Δράμας και στην εκμετάλλευση αργίλου από τα κεραμο- 
ποιεία της περιοχής. Στον Πεντάλοφο Έβρου λειτουργεί 
ορυχείο ζεολίθου. 

Στην Περιφέρεια εντοπίζονται, ακόμα, δύο Αλυκές, μία 
στο Ν. Ξάνθης και μία στο Ν. Ροδόπης. 

2. Μεταποίηση 

Η υλοποίηση της περιφερειακής πολιτικής των οικονο¬ 
μικών κινήτρων συνέβαλε στην τόνωση της τοπικής οικο¬ 
νομίας και στη συγκράτηση ενός μέρους του πληθυσμού, 
αλλά το πρόβλημα της χαμηλής ανταγωνιστικής ικανότη¬ 
τας παραμένει. Εμφανίζονται επίσης νέα προβλήματα, 
όπως η συχνά αναφερόμενη νέα "αποβιομηχάνιση 11 του 
Νομού Καβάλας, με δεύτερο στη σειρά το Νομό Ξάνθης. 
Διαπιστώνεται, επομένως, ότι τα οικονομικά κίνητρα δεν 
αρκούν και πως απαιτούνται και άλλες αναπτυξιακές πα¬ 
ρεμβάσεις όπως π.χ. εξοπλισμός της περιοχής με ικανο¬ 
ποιητικές διοικητικές και οικονομικές υπηρεσίες. 

(39) Στην Περιφέρεια λειτουργούν πέντε ΒΙΠΕ, μία σε 
κάθε νομό, καθώς και Βιοτεχνικό Πάρκο στις Σάπες, ενώ 
δύο ακόμη ΒΙΟΠΑ πρόκειται να λειτουργήσουν στηνΟρε- 
στιάδα και στον Ιασμό. Υπάρχει κατεύθυνση και για τη δη¬ 
μιουργία ΒΙΟΠΑ Καβάλας. 

(40) Οι 5 ΒΙΠΕ της Περιφέρειας αντιμετωπίζουν περικο¬ 
πές των λειτουργικώντους εξόδων, ενώ γίνονται σκέψεις 
για απώτερη ιδιωτικοποίησή τους. Οι περικοπές των λει¬ 
τουργικών εξόδων θα περιορίσουν τις αναπτυξιακές δυ¬ 
νατότητες, ενώ είναι αβέβαιο εάν οι υποδομές του τύπου 
των ΒΙΠΕ είναι ακόμη ώριμες για ιδιωτικοποίηση. 

(41) Γενικά, οι μεγάλες βιομηχανίες μάλλον υποεκπρο- 
σωπούνται στην περιοχή και η κλαδική τους σύνθεση δεν 
αποκλίνει από τη γενική κλαδική σύνθεση της βιομηχα¬ 
νίας. Εξαίρεση αποτελούν οι εγκαταστάσεις της Βιομη¬ 
χανίας Φωσφορικών Λιπασμάτων και της Ελληνικής Βιο¬ 
μηχανίας Ζάχαρης στην Ξάνθη. Κυριαρχούν οι κλάδοιτων 
ενδυμάτων, των ειδών διατροφής, των προϊόντων μη με¬ 
ταλλικών ορυκτών, των κλωστοϋφαντουργικών προϊό¬ 
ντων,του καπνού και των προϊόντων του, των επίπλων και 
του ξύλου-φελλού. 

Γενικά, οι επενδύσεις σε βιομηχανίες που αξιοποιούν 
τοπικές πρώτες ύλες του φυσικού χώρου και την παρα¬ 
γωγή του πρωτογενή τομέα έχουν μονιμότερο χαρακτή¬ 
ρα και στηρίζουν πιο ουσιαστικά την τοπική οικονομία. 

3. Βιομηχανική ρύπανση 

(42) Η βιομηχανική ρύπανση απειλεί κυρίως τους υδάτι¬ 
νους αποδέκτες, βασικά ποταμούς και Δέλτα τους, λίμνες 
και λιμνοθάλασσες και τα παράλια. 

Τα υγρά απόβλητα των μεταποιητικών μονάδων δημι¬ 
ουργούν κοινά προβλήματα για όλους τους ποταμούς, 
Νέστο, Έβρο και τους μικρότερους. 

Ο ποταμός Νέστος επιβαρύνεται με αστικά και βιομη¬ 
χανικά λύματα από τη Βουλγαρία, που καταλήγουν σ’ αυ¬ 
τόν χωρίς επιπλέον προηγούμενη επεξεργασία. 

Αλλά και η επιβάρυνση που δέχεται ο ποταμός Έβρος 
λόγω ρύπανσης είναι επίσης μεγάλη, καθώς διέρχεται 
από τρεις χώρες (Βουλγαρία, Ελλάδα, Τουρκία) και ση¬ 
μαντικό αριθμό αστικών κέντρων, με ανύπαρκτες εγκατα¬ 
στάσεις επεξεργασίας λυμάτων. 

Οι λίμνες και οι λιμνοθάλασσες βρίσκονται κοντά στις 
εκβολές των ποταμών και στη θάλασσα και λειτουργούν 


ως ενιαία οικοσυστήματα. Τα περισσότερα προβλήματα 
είναι κοινά με αυτά των Δέλτα ποταμών. 

Ρύπανση στο θαλάσσιο περιβάλλον προκαλεί, σε κά¬ 
ποιο βαθμό, καιη άντληση πετρελαίου, ενώ υπάρχουν κίν¬ 
δυνοι και από τις θαλάσσιες μεταφορές. 

Τέλος, τα λατομεία αποτελούν αιτία όχλησης και αλλοί¬ 
ωσης του φυσικού τοπίου. Σημαντικές λατομικές δρα¬ 
στηριότητες υπάρχουν στο Όρος Φαλακρό στη Δράμα, 
Όρος Παγγαίο και όρη Λεκάνης στην Καβάλα καθώς και 
στη Θάσο. 

2.2.3.3. Τουρισμός 

(43) Ο Τουρισμός δεν είναι ανεπτυγμένος στην Περιφέ¬ 
ρεια. Διακρίνεται σε παραθαλάσσιο και εσωτερικό (με με¬ 
γάλο προβάδισμα του πρώτου) και οι επισκέπτες είναι έλ- 
ληνες σε ποσοστό πάνω από 90%. Η πολιτική του ποσοτι¬ 
κού (και μονόπλευρου) τουρισμού, που προκάλεσε πολλά 
προβλήματα στην εφαρμογή της, πρόκειται να αναθεω¬ 
ρηθεί. 

(44) Το σύνολο των καταλυμάτων της Περιφέρειας 
αριθμεί 30.000 κλίνες περίπου, το μεγαλύτερο ποσοστό 
των οποίων (77%) συγκεντρώνεται στις παραλίες του Νο¬ 
μού Καβάλας και κυρίως της νήσου Θάσου. Δεύτερος και 
σε απόσταση έρχεται ο Νομός Έβρου, με ποσοστό 12%. 

Η λειτουργία του Πανεπιστημίου που προσελκύει επι¬ 
σκέπτες και η κινητικότητα που παρατηρείται τα τελευ¬ 
ταία χρόνια, με συνέδρια και άλλες εκδηλώσεις, πολύ συ¬ 
χνά καθιστούν ανεπαρκές το υπάρχον ξενοδοχειακό δυ¬ 
ναμικό. 

(45) Η Περιφέρεια ΑΜ-Θ διαθέτει ήδη σήμερα τουριστι¬ 
κά κορεσμένες περιοχές, όπως είναι ο Νομός Καβάλας, 
και πολλές κακοποιημένες τουριστικές περιοχές, χωρίς 
ωστόσο να έχουν εξασφαλιστεί και ανάλογα οικονομικά 
οφέλη. Για παράδειγμα, στο Ν. Καβάλας, κυριαρχεί η πα- 
ραθεριστική κατοικία, νόμιμη ή αυθαίρετη προς νομιμο¬ 
ποίηση. Ανάλογες τάσεις παρουσιάζονται και στις παρα¬ 
λίες των άλλων νομών και μάλιστα ενισχύονται και με έρ¬ 
γα (π.χ. δρόμοι, λιμενίσκοι κλπ.), χωρίς προηγούμενο 
σχεδίασμά. Αυτές οι τάσεις θα οδηγήσουν στην επέκταση 
των κορεσμένων και προβληματικών περιοχών, σε βάρος 
και άλλων τουριστικών πόρων. 

Σε ότι αφορά τον εσωτερικό τουρισμό, η κατάσταση εί¬ 
ναι πολύ καλύτερη, λόγω περιορισμένης ζήτησης υπηρε¬ 
σιών, κυρίως από ημερήσιους επισκέπτες, αλλά και γιατί 
άρχισε να αναπτύσσεται αφού προηγουμένως συνειδη¬ 
τοποιήθηκε η σημασία της διατήρησης των φυσικών πό¬ 
ρων ως πάγιων αγαθών με "διαρκή οικονομική αξία", όπως 
είναι η περίπτωση του Δάσους Δαδιάς Έβρου. 

(46) Οι πιέσεις που ασκούνται στο περιβάλλον από τις 
τουριστικές δραστηριότητες είναι κοινές με αυτές που 
προέρχονται γενικά από την οικιστική ανάπτυξη. Σημαντι¬ 
κές επιβαρύνσεις δέχονται τα Δέλτα ποταμών, λόγω κα¬ 
ταπάτησης των αλμυρών ελών και αμμοθινών με σκοπό 
την κατασκευή έργων υποδομής και την ανέγερση παρα- 
θεριστικών κατοικιών, οι λιμνοθάλασσες Ξηρολίμνη και 
Πτελαία και οι ακτές της Καβάλας και της Θάσου. 

2.2.4. Ειδικές θεματικές κατηγορίες χώρου 

2.2.4.1 Αστικός χώρος 

(47) Μέσα στο σύστημα αστικών κέντρων του ευρύτε¬ 
ρου εθνικού χώρου (Θεσσαλονίκη) και των γειτονικών χω¬ 
ρών, το μέγεθος πληθυσμού των αστικών κέντρωντης Πε¬ 
ριφέρειας τοποθετείται στην κατηγορία των κέντρων το¬ 
πικής σημασίας ή των μεγάλων χωριών σε ευρωπαϊκή 
κλίμακα. 

(48) Τα προγραμματισμένα μεγάλα έργα υποδομής 
αναμένεται να αλλάξου ν την οικονομική φυσιογνωμία της 
Περιφέρειας. Ταυτόχρονα όμως, ο αναπτυξιακός ρόλος 
της Εγνατίας οδού - στον οποίο βρίσκονται όλα τα αστικά 
κέντρα της Περιφέρειας, εκτός της Δράμας -, στο επίπε¬ 
δο της Περιφέρειας θα εξαρτηθεί από τη δυναμική των 
αστικών κέντρων της. Οι επιλογές, επομένως, για το πώς 
θα πρέπει να εξελιχθεί το οικιστικό δίκτυο της Περιφέρει¬ 
ας και η ανάλογη προετοιμασία του θα πρέπει να γίνει πα¬ 
ράλληλα με την ολοκλήρωση των μεγάλων έργων. 

1. Ζώνες οικιστικής χρήσης 

(49) Όλα τα αστικά καιημιαστικά κέντρα, όπως και οι με¬ 
γαλύτεροι οικισμοίτης Περιφέρειας διαθέτουν ρυμοτομι¬ 
κά σχέδια, με διάφορα προβλήματα εφαρμογής, ενώ σε 
όλους τους μικρούς οικισμούς έχουν γίνει οριοθετήσεις 
βάσειτου Π. Δ/τος 24.4/3/5.1985. Σε πολλές περιπτώσεις, 
οι προβλεπόμενοι συντελεστές δόμησης των οικοπέδων 
είναι υψηλοί, σε σχέση με τους περιορισμένους κοινό¬ 
χρηστους και κοινωφελείς χώρους (π.χ. Καβάλα). Οριο- 
θετημένοι οικισμοί β’ κατοικίας δεν υπάρχουν, με εξαίρε¬ 
ση τον οικισμό Σκάλα Παναγίας στην Καβάλα, αλλά πα- 
ρατηρείται αυξανόμενη δραστηριότητα σε εκτός σχεδίου 
και αυθαίρετη δόμηση για παραθεριστική κατοικία στις 
παραλιακές περιοχές. 

(50) Όσον αφορά στον αστικό χώρο των μεγάλων κέ¬ 
ντρων, παρατηρούνται σοβαρά οικιστικά και πολεοδομι¬ 
κά προβλήματα. Παράλληλα, εκτιμάται ότι δεν αρκεί η λο¬ 
γική των ρυθμίσεων που προβλέπονται από τα Γενικά Πο¬ 
λεοδομικά Σχέδια, αλλά απαιτείται ένας αναπτυξιακός 
πολεοδομικός σχεδιασμός: 

• Στην περίπτωση της αναθεώρησης του ΓΠΣ Αλεξαν¬ 
δρούπολης, θα πρέπει να αντιμετωπιστούν τα πολύ ση¬ 
μαντικά πολεοδομικά θέματα που εγείρονται από την 
εγκατάσταση και ανάπτυξη νέων υποδομών, όπως είναι η 
λειτουργία του νέου λιμανιού εθνικής σημασίας στο άμε¬ 
σο μέλλον και του σιδηροδρόμου ή η χωροθέτηση σταθ¬ 
μού ΚΤΕΛ. 

• Ανάλογα, το ΓΠΣ Κομοτηνής θα πρέπει να προσανα¬ 
τολιστεί στο νέο ρόλο της ως διοικητικού κέντρου διαπε- 
ριφερειακής ή ευρύτερης σημασίας, ενσωματώνοντας το 
χώρο της πανεπιστήμιούπολης, δεδομένου ότι αυτή αντι¬ 
προσωπεύει μια από τις σημαντικότερες λειτουργίες της 
πόλης. Επιπλέον, η πόλη έχει σοβαρά προβλήματα, όπως 
ανεφάρμοστο σχέδιο σε μεγάλο βαθμό, αυθαίρετη δόμη¬ 
ση, ΖΕΠ κλπ. 

• Ανάλογα θέματα προκύπτουν και για τις άλλες πόλεις 
και σε μικρότερη κλίμακα στα οικιστικά κέντρα της περιο¬ 
χής, ενώ ανάγκη οριοθέτησης υφίσταται για τους οικι¬ 
σμούς με πληθυσμό μικρότερο από 2000 κατοίκους. 

(51) Μόνες θεσμοθετημένες ΖΟΕ είναι της Καβάλας 
(παραλιακή) και της Αλεξανδρούπολης (περιαστική), οι 
οποίες απαιτούν ενδεχομένως και νέες αναθεωρήσεις. 
Στη ΖΟΕ Αλεξανδρούπολης, δεν λήφθηκε υπόψη το Πα¬ 
νεπιστημιακό Νοσοκομείο, με αποτέλεσμα να μην απαγο- 
ρευθείη δόμηση στην ευρύτερη περιοχή, μέχριςότου με¬ 
λετηθεί η αξιοποίηση του χώρου. Με τη ΖΟΕ που βρίσκε¬ 
ται στο στάδιο της έγκρισης, για τις παραλιακές περιοχές 
δυτικά της Καβάλας, είναι πιθανό να ευνοηθεί η επέκταση 
της αυθαίρετης δόμησης. 

(52) Στην Περιφέρεια ΑΜ-Θ, τα φαινόμενα της παρό¬ 
διας δόμησης και της δόμησης σε βάρος παραγωγικών 
εδαφών θα πρέπει να ελεγχθούν έγκαιρα, με την κατοχύ¬ 
ρωση της "αποκλειστικής γεωργικής χρήσης" -με την πρό¬ 


βλεψη εγκαταστάσεων συναφών με τις αγροτικές δρα¬ 
στηριότητες, στις εκτάσεις που αρδεύονται ή μπορούν να 
αρδευτούν. Χαρακτηριστική περίπτωση είναι η Εθνική 
οδός Καβάλας-Δράμας με τη διάσπαρτη χωροθέτηση της 
βιομηχανίας ή άλλων εγκαταστάσεων καιτην ανάπτυξη β’ 
κατοικίας. 

2.2.4.2. Παράκτιος χώρος 

(53) Η παράκτια ζώνη του ηπειρωτικού χώρου διαφορο¬ 
ποιείται κατά περιοχές, ανάλογα με τη μορφολογία και το 
είδος των εδαφών, περιλαμβάνειτις αστικές περιοχές Κα¬ 
βάλας και Αλεξανδρούπολης και σχετικά μικρό αριθμό οι¬ 
κισμών μόνιμης κατοικίας ή β' κατοικίας (νόμιμης ή νομι¬ 
μοποιημένης), μια σειρά σημαντικών υγροβιότοπων, ενώ 
σε ορισμένες θέσεις υπάρχουν και σημαντικοί αρχαιολο¬ 
γικοί χώροι. 

(54) Από τους υγροβιοτόπους της ζώνης αυτής, οι ακό¬ 
λουθοι περιλαμβάνονται στον "Εθνικό Κατάλογο Προτει- 
νομένων Περιοχών για ένταξη στο Δίκτυο ΦΥΣΗ 2000": 

• "Κόλπος Παλιού - Όρμος Ελευθερών" 

• "Δέλτα Νέστου και Λιμνοθάλασσες Κεραμωτής" 

• Λίμνες και Λιμνοθάλασσες της Θράκης - Ν. Ξάνθης 

• "Λίμνες και Λιμνοθάλασσες της Θράκης - Ν. Ροδόπης 

• "Δέλτα Έβρου" 

(55) Για τα Δέλτα ποταμών, απειλές συνιστούν η λαθρο¬ 
θηρία, που έχει ως στόχο την πλούσια ορνιθοπανίδα, η 
ρύπανση από φυτοφάρμακα και λιπάσματα από τις εκτε¬ 
ταμένες αγροτικές δραστηριότητες, η βόσκηση πολλών 
αγροτικών ζώων και οι καταπατήσεις των αλμυρών ελών 
και αμμοθινών με σκοπό την κατασκευή έργων υποδομής 
και την ανέγερση παραθεριστικών κατοικιών. 

Τέλος, το θαλάσσιο περιβάλλον υποβαθμίζεται από τη 
ρύπανση που προέρχεται από ανθρωπογενείς δραστη¬ 
ριότητες (αστικά- βιομηχανικά λύματα, άντληση πετρε¬ 
λαίου) και τις τουριστικές δραστηριότητες, ειδικά στις 
ακτές της Καβάλας και της Θάσου. 

(56) Οι ακτές και οι υγροβιότοποι αποτελούν ιδιαίτερα 
ευπαθείς φυσικούς πόρους με ειδικές απαιτήσεις προ¬ 
στασίας και αναπτυξιακής διαχείρισης. Με βάση τα ιδιαί¬ 
τερα χαρακτηριστικά του φυσικού χώρου και τις υπάρ- 
χουσες χρήσεις γης, μπορούν να διακριθούν οκτώ παρα¬ 
λιακές περιοχές, σε αρκετές από τις οποίες υπάρχουν και 
σημαντικοί αρχαιολογικοί χώροι: 

1. Δυτικές ακτές Ν. Καβάλας 

2. Αστική και τουριστική περιοχή Καβάλας 

3. Λιμνοθάλασσες Ν. Καβάλας 

4. Τόξο Υγροβιότοπων και Αρχαιολογικών Χώρων Ν. 
Ξάνθης 

5. Τόξο Υγροβιότοπων και Αρχαιολογικών Χώρων Ν. Ρο¬ 
δόπης 

6. Άξονας Παραλία Πετρωτών-Κρωβύλη Ν. Ροδόπης 

7. Παράκτια ζώνη από το ανατολικό όριο του Υγρότο- 
που-Πάρκου (παραλία Ίμερου) μέχρι το δυτικό όριο της 
αστικής περιοχής Αλεξανδρούπολης. 

8. Αστική και τουριστική περιοχή Αλεξανδρούπολης. 

9. Υγροβιότοπος Δέλτα Έβρου. 

Από τις παραπάνω περιοχές: 

• οι Δυτικές ακτές Ν. Καβάλας και η ευρύτερη περιοχή 
τους, τα τόξα Υγροβιότοπων και Αρχαιολογικών Χώρων 
Νομών Ξάνθης και Ροδόπης και η Παραλία Πετρωτών- 
Κρωβύλη Ν. Ροδόπης, μπορούν να φιλοξενήσουν συν¬ 
δυασμένες τουριστικές και αγροτικές χρήσεις που θα 
εναρμονίζονται με και θα σέβονται το περιβάλλον 

• οι Λιμνοθάλασσες Ν. Καβάλας και ο Υγροβιότοπος 

του Δέλτα του Έβρου απαιτούν ειδικά μέτρα προστασίας 

• ενώ στις αστικές και τουριστικές περιοχές Καβάλας 
και Αλεξανδρούπολης, η έντονη οικιστική ανάπτυξη και οι 
σημαντικές συγκρούσεις χρήσεων γης, απαιτούν μέτρα 
πολεοδομικής εξυγίανσης. 

(57) Γενικά, η τουριστική αξιοποίηση της παράκτιας ζώ¬ 
νης θα πρέπει να αποτελέσει αντικείμενο ειδικού τοπικού. 
Ειδικά για την εκτεταμένη παράκτια ζώνη των Υγροβιότο¬ 
πων, θα πρέπει να μελετηθεί η λειτουργία της χωρίς ετε¬ 
ρόκλητες χρήσεις γης, δημιουργώντας εγκαταστάσεις 
διαμονής τουριστών και παραθεριστών σε υπάρχοντες 
οικισμούς της ενδοχώρας, σύμφωνα με όσα προβλέπο- 
νται στην ΚΥΑ 57/96, ΦΕΚ 854 Β’ της 16/9/1996. 

2.2.4.3. Ορεινές/ημιορεινές και νησιωτικές περιοχές 

(58) Οι ορεινές περιοχές της Περιφέρειας ΑΜ-Θ καλύ¬ 
πτουν ποσοστό 40% περίπου της συνολικής έκτασης. 

Στον ορεινό χώρο εντοπίζονται 11 από τους 55 νέους 
ΟΤΑτης Περιφέρειας σε 4 νομούς (Δ. Κ. Νευροκοπίου, Κ. 
Σιδηρονερίου, Δ. Παρανεστίου, Δ. Ορεινού, Δ. Σταυρού- 
πολης, Δ. Μύκης, Κ. Θερμών, Κ. Κοτύλης, Κ. Σατρών, Κ. 
Κέχρου και Κ. Οργάνης), με 164 οικισμούς και συνολικό 
πληθυσμό 35.068 κατοίκων (2001), συγκροτώντας γεω¬ 
γραφικά δύο ενότητες. 

Στους οικισμούς με ομαλή δημογραφική εξέλιξη υπάρ¬ 
χει ανάγκη μιας ήπιας ανάπτυξης μέσω επεκτάσεων που 
δενθααλλοιώνουντη φυσιογνωμία τουτοπίου και του κτι¬ 
σμένου περιβάλλοντος. 

Γενικότερα, υπάρχει ανάγκη οριοθέτησης προστασίας 
των δασών και δασικών εκτάσεων, της γεωργικής γης και 
των βοσκοτόπων. Οριοθέτηση απαιτείται και στην περί¬ 
πτωση των λατομικών περιοχών. 

Στο Ν. Δράμας, οι φθίνοντες οικισμοί της ορεινής πε¬ 
ριοχής, με κέντρο το Κάτω Νευροκόπι και κάποια μικρό¬ 
τερα κέντρα μεταξύ Ξάνθης και Κ. Νευροκοπίου (Σταυ- 
ρούπολη-Παρανέστι-Σιδηρόνερο) μπορούν να αποκτή¬ 
σουν δυναμική, με την αξιοποίηση της παρουσίας των 
τεχνητών λιμνών στους Υ/Η Σταθμούς της ΔΕΗ, την ορθή 
διαχείριση των παραγωγικών δασών και των δασικών οι¬ 
κοσυστημάτων, την εκμετάλλευση του ορυκτού πλούτου 
της γεωργικής γης και των βοσκοτόπων. 

Οι ορεινές περιοχές του Ν. Ξάνθης ορίζονται με οικιστι¬ 
κά κέντρα, δυτικά, τη Σταυρούπολη και, βόρεια, τον Εχί- 
νο. 

Ο ορεινός χώρος του Ν. Ροδόπης περιλαμβάνει ενδια¬ 
φέροντες οικισμούς που μπορούν να ενταχθούν στο σχε¬ 
δίασμά ενός πλέγματος ορεινών διαδρομών. 

Γενικότερα, ο ορεινός και ημιορεινός χώρος της Περι¬ 
φέρειας περιλαμβάνει αξιόλογους φυσικούς και ιστορι¬ 
κούς πόρους που μπορούν να ενταχθούν σε συστήματα 
χωρικών συνόλων, δικτύων και διαδρομών, προωθώντας 
ένα πρότυπο ποιοτικού και ήπιου τουρισμού, με έμφαση 
στον αγροτουρισμό και τον οικοτουρισμό και την παρα¬ 
γωγή και προβολή των τοπικών προϊόντων. 

Στον ορεινό και ημιορεινό χώρο εντοπίζονται το Παρθέ¬ 
νο (εκτός διαχείρισης) Δάσος Φρακτού στην περιοχή Πα¬ 
ρανεστίου Ν. Δράμας, η ευρύτερη ορεινή περιοχή της δυ¬ 
τικής Ροδόπης που διασχίζεται από τον ποταμό Νέστο και 
πολλούς χειμάρρους, τα Στενά Νέστου και το Αισθητικό 
Δάσος στο στενότερο σημείο της κοιλάδας του ποταμού 
Νέστου, μεταξύ των οικισμών, Τοξότες και Σταυρούπολη 
Ν. Ξάνθης, το Φαλακρόν όρος, η ορεινή και ημιορεινή ζώ¬ 
νη που τροφοδοτεί τους χείμαρρους και τους υγροβιότο¬ 
πους στα παράλια του νομού Ροδόπης, η παραποτάμια 


φυσική βλάστηση και οι δασικοί βιότοποι της ημιορεινής 
ζώνης του νομού Έβρου, οι Τρεις Βρύσες και το Δάσος 
Δαδιάς, οι κοιλάδες των ποταμών Κομψάτου και Φιλιουρί 
Ν. Ροδόπης και άλλοι. Οι ιστορικοί πόροιτου χώρου περι¬ 
λαμβάνουν μνημεία, μοναστήρια και παραδοσιακούς οικι¬ 
σμούς. 

(59) Η επιλογή της ποιοτικού τουρισμού και η ειδική δια¬ 
χείριση των ευπαθών οικοσυστημάτων αποτελούν προτε¬ 
ραιότητες για τα δυο νησιά της Περιφέρειας, τη Θάσο και 
τη Σαμοθράκη. 

Η Θάσος είναι ένα ιδιαίτερα ευνοημένο από τη φύση νη¬ 
σί παρουσιάζει τέσσεριες βασικούς άξονες ανάπτυξης οι 
οποίοι έχουν να κάνουν με τους πλούσιους ιστορικούς πό¬ 
ρους, τον πλούσιο ορυκτό πλούτο (μάρμαρα), τα αξιόλο¬ 
γα φυσικά υποσυστήματα, και τις ακτές. Η ανάπτυξη του 
νησιού βασίστηκε στο πρότυπο του μαζικού τουρισμού, 
με σοβαρές αρνητικές επιπτώσεις στο φυσικό και κατα¬ 
σκευασμένο περιβάλλον του. Εντυπωσιακό φυσικό περι¬ 
βάλλον με ιδιαίτερα χαρακτηριστικά - και με λιγότερες 
αρνητικές επιπτώσεις από τη μέχρι τώρα τουριστική ανά¬ 
πτυξή του -, διαθέτει και το νησί της Σαμοθράκης. 

Οι ειδικοί φυσικοί τόποι των δύο νησιών και το ξεχωρι¬ 
στό ανθρωπογενές ιστορικό περιβάλλον τους, με ορεινή 
μορφολογία του εδάφους και πλούσια φυσική βλάστηση 
(και ελαιώνες στη Θάσο) σπάνια απαντάται στα πολυά¬ 
ριθμα νησιά του Αιγαίου. Η ελεγχόμενη χωρική ανάπτυξη 
και διαχείριση σε όλους τους τομείς θα επιτρέψει στα νη¬ 
σιά να ξεπεράσουν τη σημερινή τους κατάσταση και να 
αξιοποιήσουν τα συγκριτικά τους πλεονεκτήματα, σε 
συμφωνία με τη λογική της αειφορίας. 

2.2.4.4. Δίκτυα φυσικού και πολιτιστικού περιβάλλοντος 

(60) Στον "Εθνικό Κατάλογο Προτεινομένων Περιοχών 
για ένταξη στο Δίκτυο ΦΥΣΗ 2000" περιλαμβάνονται 22 
περιοχές από το χώρο της Περιφέρειας. 

Οι φυσικοί τόποι της Περιφέρειας που αποτελούν ένα 
πλέγμα εκτεταμένων περιοχών με διαφορετικό χαρακτή¬ 
ρα που εκτείνονται σε όλες τις υψομετρικές ζώνες, από 
ορεινά δάση στον ηπειρωτικό χώρο μέχρι τις ακτές και τη 
θάλασσα και συμπληρώνονται μετά δύο νησιά, Θάσο και 
Σαμοθράκη. Οι τόποι αυτοί διακρίνονται αδρομερώς στις 
ακόλουθες ενότητες: 

• Το παρθένο (εκτός διαχείρισης) δάσος Φρακτού και η 
ευρύτερη ορεινή περιοχή της δυτικής Ροδόπης που δια¬ 
σχίζεται από τον ποταμό Νέστο και πολλούς χείμαρρους 
και το Φαλακρόν όρος. 

• Η ορεινή και ημιορεινή ζώνη που τροφοδοτεί τους χεί¬ 
μαρρους και τους υγροβιότοπους (λίμνες και λιμνοθά¬ 
λασσες) στα παράλια του νομού Ροδόπης. 

• Το εθνικό πάρκο Αν. Μακεδονίας-Θράκης που περι¬ 
λαμβάνει το Δέλτα του ποταμού Νέστου, τις Λίμνες Βι- 
στονίδα και Μητρικού και ένα σύστημα Λιμνοθαλασσών 
σε ευρεία περιοχή. 

• Το Δέλτα του ποταμού Έβρου, η παραποτάμια φυσι¬ 
κή βλάστηση και οι δασικοί βιότοποιτης ημιορεινής ζώνης 
του νομού Έβρου. 

• Οι ακτές και η θαλάσσια περιοχή του Θρακικού πελά- 
γους, από τις εκβολές του Στρυμόνα μέχρι τον Έβρο 

• Τα δύο μεγάλα νησιά, Θάσος και Σαμοθράκη. 

(61) Στους προηγούμενους τόπους εντάσσεται ένας με¬ 
γάλος αριθμός αρχαιολογικών χώρων και μνημείων όλων 
των εποχών (Αρχαιολογικοί χώροι Φιλίππων, Σαμοθρά¬ 
κης, Λιμένα Θάσου, Αβδήρων και Μαρώνειας). 

Υπάρχουν επίσης, σημαντικά βυζαντινά μνημεία (Φέ- 

ρες, Διδυμότειχο κλπ.) και χαρακτηρισμένοι παραδοσια¬ 
κοί οικισμοί. Θα πρέπει να σημειωθεί ότι, το πιο αξιόλογο 
έργο διατήρησης και αξιοποίησης αυτού του ιστορικού 
πλούτου έχει γίνει στην παλιά πόλη της Ξάνθης. Επίσης, 
ειδικό τουριστικό ενδιαφέρον παρουσιάζουν και τα Μο¬ 
ναστήρια της περιοχής. 

(62) Σε επίπεδο φυσικού σχεδιασμού και για τη σωστή 
αξιοποίηση των φυσικών και ιστορικών τουριστικών πό¬ 
ρων της Περιφέρειας ΑΜ-Θ, θα πρέπει να γίνει μια βασική 
χωρική διάκριση, μεταξύ των δύο νησιών και του ηπειρω¬ 
τικού χώρου. Στην περίπτωση των νησιών, ο τουρισμός 
προτείνεται ως ο βασικός κλάδος προγραμματισμένης 
ανάπτυξης, στον οποίο θα πρέπει να προσαρμοστούν και 
οι άλλοι κλάδοι παραγωγής (π.χ. προϊόντα αγροτικού το¬ 
μέα). Στον ηπειρωτικό χώρο, θα πρέπει να επιδιωχθεί η 
ισόρροπη τουριστική ανάπτυξη, με σκοπό τη δημιουργία 
συμπληρωματικών εισοδημάτων για τον αγροτικό χώρο, 
πεδινό και ορεινό, με στενή διασύνδεση μεταξύ τους και 
με συγκεκριμένες αυτοτελείς μορφές υπηρεσιών στα 
αστικά και μεγαλύτερα οικιστικά κέντρα. 

3. Πρόταση Περιφερειακού Πλαισίου Χωροταξικού Σχε- 
διασμού και Αειφόρου Ανάπτυξης της Περιφέρειας 

3.1. Πρότυπο χωρικής ανάπτυξης (χάρτης Δ.1.1) 

(63) Το πρότυπο Χωρικής Ανάπτυξης προκύπτει ως συ- 
νισταμένη των αναπτυξιακών επιλογών, όπως αυτές εκ¬ 
φράζονται από τον μέχρι το 2006 (2008) σχεδίασμά του Γ’ 
ΚΠΣ και τις εφαρμογές του και των δράσεων όλων των τε¬ 
λεστών, που συμμετέχουν στις οικονομικές και κοινωνι¬ 
κές διαδικασίες, καθώς και των αρχών που υιοθετούνται 
από το Σχέδιο Ανάπτυξης του Κοινοτικού Χώρου (ΣΑΚΧ). 

Καθοριστικό στοιχείο για το πρότυπο αυτό αποτελεί η 
οικονομική και κοινωνική ανάπτυξη της Περιφέρειας, 
ώστε να περιοριστούν οι περιφερειακές ανισότητες σε 
επίπεδο χώρας και σε επίπεδο Ευρωπαϊκής Ένωσης, να 
βελτιωθεί η ποιότητα ζωής των κατοίκων της Περιφέρει¬ 
ας, να διασφαλιστεί η προστασία της φυσικής και πολιτι¬ 
στικής της κληρονομιάς και να επιταχυνθεί, κατά το δυ¬ 
νατόν, ο μετασχηματισμός της Περιφέρειας σε περιοχή 
έλξης προς εγκατάσταση σ’ αυτή επιχειρήσεων. 

(64) Οι γενικοί αυτοί στόχοι που καθορίζουν και το πρό¬ 
τυπο χωρικής οργάνωσης της Περιφέρειας συγκεκριμε¬ 
νοποιούνται στο χώρο: 

• Με την επιδίωξη συγκρότησης ενός ισόρροπου και 
πολυκεντρικού δικτύου αστικών κέντρων, 

• Με την ενδυνάμωση και βελτίωση των αστικών κέ¬ 
ντρων της Περιφέρειας, 

• Με την ανάπτυξη ενός βιώσιμου πρότυπου ανάπτυ¬ 
ξης της υπαίθρου, 

• Με την ανάπτυξη ολοκληρωμένων συστημάτων μετα¬ 
φορών και πρόσβασης της γνώσης, 

• Με τη βελτίωση της προσπελασιμότητας της Περιφέ¬ 
ρειας και της εσωτερικής της συνοχής, 

• Με τη διάχυση της πληροφορίας και της γνώσης, 

• Με την αναπτυξιακή αξιοποίηση των φυσικών και πο¬ 
λιτιστικών πόρων, 

• Με τη συνετή διαχείριση των υδατικών πόρων και την 
πρόληψη των κινδύνων φυσικών καταστροφών. 

(65) Το οικιστικό δίκτυο της Περιφέρειας συγκροτείται 
μέσα από τη λειτουργική δικτύωση των αστικών της κέ¬ 
ντρων Δράμα - Καβάλα - Ξάνθη, Ξάνθη - Κομοτηνή- Κομο¬ 
τηνή - Αλεξανδρούπολη, Αλεξανδρούπολη - Σουφλί, Δι¬ 
δυμότειχο, Ορεστιάδα. 

Παρά τη γραμμική του διάταξη το πρωτεύον αυτό οικι¬ 


στικό δίκτυο της Περιφέρειας εμφανίζει στοιχεία αύξου- 
σας λειτουργικής ολοκλήρωσης η οποία επιταχύνεται 
από τις αναπτυσσόμενες υποδομές μεταφορών και επι¬ 
κοινωνιών. 

Η διοίκηση (Κομοτηνή και έδρες νομαρχιών), η εκπαί¬ 
δευση (ανωτέρα και ανωτάτη), η αναψυχή, το εμπόριο και 
οι μεταφορές (λιμάνια, αεροδρόμια), αποτελούν στοιχεία 
γύρω από τα οποία αναπτύσσεται η δικτύωση αυτή. 

Σε χαμηλότερο οικιστικό επίπεδο αναπτύσσονται τα λει¬ 
τουργικά υποσύνολα, άλλα σε επίπεδο νομού, εκεί όπου 
η γεωγραφία και οι υποδομές το επιτρέπουν διανομαρ- 
χιακά, καθώς και σε τοπικό επίπεδο στα οικιστικά κέντρα 
των χαμηλότερων βαθμιδών. 

Η βελτίωση και η ολοκλήρωση του αναπτυσσόμενου 
λειτουργικού δικτύου των αστικών κέντρων της Περιφέ¬ 
ρειας αναπτύσσεται παράλληλα με την εσωτερική οργά- 
νωσητων αστικών κέντρων, με την ολοκλήρωση, δηλαδή, 
του πολεοδομικού τους σχεδιασμού και την εφαρμογή 
τους, έτσι ώστε η διαχείριση του χώρου και ο ορθολογι¬ 
κός καθορισμός χρήσεων γης να αποτελέσουν προωθη- 
τικό παράγοντα της ανάπτυξης και όχι φραγμό του μέσα 
από τις διαδικασίες υπερβολικής αύξησης της τιμής της 
γης, αλλά και απαξίωσής της λόγω συγκρούσεων μη συμ¬ 
βατών μεταξύ τους χρήσεων. 

(66) Καθοριστική για την ανάπτυξη των πόλεων της Πε¬ 
ριφέρειας είναι και η δυνατότητα σχεδιαζόμενης ανάπτυ¬ 
ξής τους (επεκτάσεις), αλλά και η βελτίωση του κοινωνι¬ 
κού εξοπλισμού τους και η συγκέντρωση οχλουσών λει¬ 
τουργιών σε συγκεκριμένες ειδικά διαμορφούμενες 
περιοχές, έτσι ώστε η οργανωμένη επέκταση να συμβάλ¬ 
λει στον περιορισμό της αστικής διάχυσης. Η συγκρότη¬ 
ση ενοτήτων υπαίθρου όπου δυναμικά οικιστικά και αστι¬ 
κά κέντρα λειτουργούν ολοκληρωμένα σε ότι αφορά τις 
λειτουργίες κατοίκησης, παραγωγής, εκπαίδευσης και 
αναψυχής αποτελούν καθοριστικό στοιχείο διαμόρφω¬ 
σης ενός συγχρόνου περιβάλλοντος τόσο για την αγροτι¬ 
κή ανάπτυξη όσο και για την ανάπτυξη του οικιστικού δι¬ 
κτύου. 

(67) Οι ενότητες αυτές καθορίζονται από τη διάταξη 
των παραγωγικών δραστηριοτήτων και του οικιστικού δι¬ 
κτύου στο χώρο, από το υπάρχον και αναπτυσσόμενο οδι¬ 
κό δίκτυο και δίκτυο μεταφορών και από τη γεωγραφία 
της περιοχής. Η διοικητική διάρθρωση της Περιφέρειας, 
Διευρυμένες Νομαρχίες, Νομαρχιακή Αυτοδιοίκηση και 
νέοι δήμοι αποτελούν πρόσθετο παράγοντα διαμόρφω¬ 
σης των ενοτήτων της υπαίθρου. 

(68) Η ανάπτυξη ολοκληρωμένων συστημάτων μεταφο¬ 
ρών, επικοινωνιών και ενέργειας αποτελούν καθοριστικό 
παράγοντα οργάνωσης του χωρικού πρότυπου της Περι¬ 
φέρειας. Τα ολοκληρωμένα συστήματα μεταφορών συμ¬ 
βάλλουν στη σύνδεση της Περιφέρειας με τις λοιπές πε¬ 
ριφέρειες της χώρας (Β. Ελλάδα, Νότια Ελλάδα - Αττική, 
Νησιά) με τα κατά περίπτωση πρόσφορα μέσα, αλλά και 
με το ευρύτερο περιβάλλον της (Διευρωπάίκά Δίκτυα, 
Πανευρωπαϊκοί Διάδρομοι). 

(69) Η ιεραρχημένη ανάπτυξη των ολοκληρωμένων και 
διασυνδεδεμένων (διατροπικών) συστημάτων μεταφο¬ 
ρών συμβάλλει, ταυτόχρονα, και στην αύξηση της εσωτε¬ 
ρικής συνοχής της Περιφέρειας και στη λειτουργική, κα¬ 
τά σταδιακό τρόπο, ολοκλήρωση του παραγωγικού της 
προτύπου. Η ανάπτυξη των ενεργειακών πόρων της Περι¬ 
φέρειας καθώς και η γεωγραφικά κομβική θέση της, σε 
ότι αφορά τη διέλευση από αυτήν ενεργειακών δικτύων, 

εκτός από την στρατηγική τους σημασία για την αντιμε¬ 
τώπιση του ενεργειακού ζητήματος της χώρας, μπορούν 
να αποτελέσουν σημαντικό παράγοντα έλξης προς εγκα¬ 
τάσταση σ’ αυτή παραγωγικών επιχειρήσεων και με εξα- 
γωγικό προσανατολισμό. Η διασφάλιση υποδοχέα εγκα¬ 
τάστασης (συγκεκριμένων περιοχών) και κατάλληλου ερ¬ 
γατικού δυναμικού και στελεχών (εκπαίδευση, 
κατάρτιση) αποτελούν στοιχεία που συμβάλλουν στην 
ολοκλήρωση αυτών των συγκεκριμένων αναπτυξιακών 
προϋποθέσεων. 

Ο εξοπλισμός της Περιφέρειας με σύγχρονα δίκτυα επι¬ 
κοινωνιών συμβάλλει στη γεφύρωση της απόμακρης και 
περιφερειακής θέσης, τόσο ως προς τη χώρα, όσο και ως 
προς την Ευρωπαϊκή Ένωση αποτελώντας προϋπόθεση 
μιας σύγχρονης αναπτυξιακής διαδικασίας. 

(70) Η προσπελασιμότητα και η εσωτερική συνοχή της 
Περιφέρειας πρέπει να διασφαλίζονται με την ανάπτυξη 
ενός ολοκληρωμένου δικτύου μεταφορών. Η Εγνατία 
οδός και κάθετοι προς αυτήν άξονες σε συνδυασμό με τα 
λιμάνια Καβάλας και Αλεξανδρούπολης και τα αεροδρό¬ 
μια της Χρυσούπολης και της Αλεξανδρούπολης αποτε¬ 
λούν το τμήμα του συστήματος, το οποίο σε ενδοπεριφε- 
ρειακό επίπεδο ολοκληρώνεται με τους περιφερειακούς 
και τοπικής σημασία άξονες. 

Ειδική πρόνοια θα πρέπει να ληφθεί, ώστε οι υπερτοπι¬ 
κής σημασίας άξονες να μην λειτουργήσουν ως άξονες 
διαχωρισμού της Περιφέρειας και ως άξονες διαυλισμού 
στην άμεση περιφέρεια των αστικών κέντρων φαινομένων 
αστικής διάχυσης. 

(71) Η ανάπτυξη και η διάχυση της πληροφορίας και της 
γνώσης πραγματοποιείται, εκτός από την ανάπτυξη των 
σχετικών υποδομών, και με την ανάπτυξη του εκπαιδευτι¬ 
κού συστήματος σε όλες του τις βαθμίδες. Η οργάνωση 
εξατάξιων δημοτικών σχολείων σε επίπεδο νέων δήμων 
αποτελεί σημαντικό παράγοντα προς τη συγκεκριμένη 
κατεύθυνση. Καθοριστική είναι επίσης προς την ίδια κα¬ 
τεύθυνση και η περαιτέρω ανάπτυξη και ολοκλήρωση της 
τριτοβάθμιας εκπαίδευσης στην Περιφέρεια. Η ανάπτυξη 
ενός ολοκληρωμένου συστήματος ΑΕΙ καιΤΕΙ συμβάλλει 
μακροχρόνια και στην αστική ανάπτυξη αλλά οδηγεί μέσα 
από τη σύνδεση των εκπαιδευτικών ιδρυμάτων με την πα¬ 
ραγωγή στη δημιουργία επιχειρήσεων σε δυναμικούς το¬ 
μείς της οικονομίας. 

(72) Η συνετή διαχείριση όλων των φυσικών πόρων της 
Περιφέρειας (αδρανή, μάρμαρα, άλλα ορυκτά και μεταλ¬ 
λεύματα, γεωθερμικά πεδία, υδατικοί πόροι, τοπία και δά¬ 
ση) αποτελεί προϋπόθεση μιας αναπαραγόμενης και αυ¬ 
ξανόμενης αναπτυξιακής διαδικασίας. 

(73) Η διαχείριση αυτή διασφαλίζεται μέσα από πρό¬ 
σφορα διαχειριστικά σχέδια. Ιδιαίτερα το ζήτημα διαχεί¬ 
ρισης των υδάτων είναι εξαιρετικά ευαίσθητο λόγω του 
διεθνούς χαρακτήρα των μεγάλων ποταμών της Περιφέ¬ 
ρειας, αλλά και της σημασίας των αρδεύσεων για την γε¬ 
ωργία της. Οι στόχοι, επίσης, της βιομηχανικής και της 
τουριστικής ανάπτυξης προϋποθέτουν μακροπρόθεσμα 
τη διασφάλιση των απαιτούμενων υδατικών πόρων. 

(74) Το ζήτημα, τέλος, της κατά το δυνατόν διασφάλι¬ 
σης της Περιφέρειας από καταστροφές (σεισμούς, πυρ¬ 
καγιές, πλημμύρες και ξηρασία) παραπέμπει στη συνετή 
διαχείριση των πόρων που επηρεάζονται άμεσα από τα 
στοιχεία που συνδέονται με κάθε μια από τις πηγές κατα¬ 
στροφών ώστε είτε οι καταστροφές να προλαμβάνονται 
είτε, σε περίπτωση αδυναμίας πρόβλεψης και πρόληψής 
τους, να ελαχιστοποιούνται οι συνέπειέςτους. 


(75) Η δομή στο χώρο του Προτύπου Χωρικής Ανάπτυ¬ 
ξης ακολουθεί τη διάρθρωση στο χώρο της Περιφέρειας 
καθώς και τα γεωγραφικάτης χαρακτηριστικά. Η Περιφέ¬ 
ρεια έχει σχήμα αντεστραμμένου λατινικού ί, στο οποίο 
όλοι οι νομοί ακολουθούν προς ανατολάς ο ένας τον άλ¬ 
λον, με μόνο το νομό Δράμας να αποτελεί τυπικά "ηπει¬ 
ρωτικό 11 νομό, ενώ ο νομός Έβρου εκτείνεται σε σημαντι¬ 
κό βάθος προς βορρά. Η εικόνα αυτή της Περιφέρειας, η 
οποία συμπληρώνεται από τα νησιά Θάσος (Ν. Καβάλας) 
και Σαμοθράκη (Ν. Έβρου) διατάσσεται σε τρεις ζώνες, 
τα ορεινά, τα πεδινά και τα παράλια. 

(76) Οι ζώνες αυτές αναπτύσσονται, σχεδόν, επάλληλα 
με εξαίρεση το νομό Δράμας και το δυτικό τμήμα του νο¬ 
μού Καβάλας, όπου βρίσκονται τα ορεινά συγκροτήματα 
που χωρίζουν την Περιφέρεια απάτην Κεντρική Μακεδο¬ 
νία. Εδώ τα όρη Όρβηλος, Βροντού και Μενοίκιο αποτε¬ 
λούντο από βορρά προς νότο όριο, για να συνεχιστούν με 
μια σύντομη διακοπή από το Παγγαίο και το Σύμβολο μέ¬ 
χρι την παραλία. Στο μέσο του νομού Καβάλας, τέλος, 
βρίσκονται τα όρη της Λεκάνης τα οποία χωρίζονται, 
όπως και το Φαλακρό της Δράμας, από την κυρίως Ροδό¬ 
πη μέσω της κοιλάδας του Νέστου. 

(77) Στο δυτικό τμήμα της περιφέρειας τα Τενάγη των 
Φιλίππων και το βαθύπεδοτης Δράμας αποτελούν τις πε¬ 
δινές περιοχές. Προς ανατολάς η διάταξη ακολουθεί ένα 
κανονικό σχήμα: ορεινά, λοφώδεις εκτάσεις, πεδινά από 
τον κάμπο της Χρυσούπολης μέχρι το ύψος των Σαπών 
προς ανατολάς, όπου στη συνέχεια οι απολήξεις της Ρο¬ 
δόπης φτάνουν μέχρι σχεδόν τις ακτές, ενώ ακόμα ανα- 
τολικότερα η όλη διάταξη "γυρίζει" προς βορρά ακολου¬ 
θώντας την κοιλάδα του Έβρου, η οποία μετά το Διδυμό¬ 
τειχο καταλήγει σε πεδιάδα. Στα πεδινά, προς τις ακτές, 
συγκεντρώνονται οι εκβολές (δέλτα) των ποταμών, οι 
υγροβιότοποι και οι λιμνοθάλασσες. 

(78) Στο παραδοσιακό παραγωγικό πρότυπο του κα¬ 
πνού και του μεταξιού, το οποίο βρίσκεται ακόμα αποτυ¬ 
πωμένο σε μεγάλο βαθμό και στο σημερινό σύστημα οικι¬ 
σμών, η ένταξη καθενός από τα τμήματα αυτά του χώρου 
της Περιφέρειας ήταν δεδομένη. Κτηνοτροφία στα ορει¬ 
νά και στις μη γεωργικά εκμεταλλευόμενες εκτάσεις των 
πεδινών (εκτάσεις των δέλτα, περιοχές κοντά στους 
υγροβιότοπους), παραγωγή του καπνού και σηροτροφία 
στα λοφώδη και στις κοιλάδες των παραποτάμων του 
Έβρου, εκτατική γεωργία στους κάμπους και παντού συ¬ 
μπληρωματική (προς τις εμπορευματικές καλλιέργειες ή 
στις καλλιέργειες, που θα μπορούσαν να αποκληθούν και 
βιομηχανικές, όπως καπνός, μετάξι, τεύτλα, βαμβάκι), 
παραγωγή ειδών για την αυτοκατανάλωση των αγροτικών 
εκμεταλλεύσεων. 

(79) Οι πόλεις αναπτύσσονται ως αστικά κέντρα εμπο¬ 
ρίου και υπηρεσιών, στη γραμμή περίπου που διαχωρίζει 
την πεδιάδα από το ορεινό συγκρότημα ή ως λιμάνια στα 
παράλια. Στη λογική αυτού του προτύπου αναπτύσσονται 
και οι λοιποί οικισμοί, κατά κύριο λόγο συγκεντρώνοντας 
τον πληθυσμό στις ημιορεινές ή λοφώδεις περιοχές και 
όχι τόσο στους κάμπους, μεγάλο μέρος των οποίων κα¬ 
λύπτεται από νερά για μεγάλες περιόδους του χρόνου. 

(80) Με δεδομένη την πραγματοποιούμενη ανάπτυξη 
των υποδομών, τη βελτίωση των δεξιοτήτων του ανθρώ¬ 
πινου δυναμικού και τη στήριξη των επιχειρηματικών της 
μονάδων, καθώς και το προσαρμοζόμενο και δυναμικά 
αναπτυσσόμενο οικιστικό δίκτυο με κόμβους του τα αστι¬ 
κά κέντρα, κατά την περίοδο μέχρι το 2015 αυτό που προ- 

έχει είναι η συνάρθρωση παραγωγικού προτύπου και χω¬ 
ρικής οργάνωσης της Περιφέρειας, κατά τρόπο που να 
διασφαλίζεται η βιώσιμη (περιβαλλοντική και οικονομική) 
ανάπτυξη σε ένα, επίσης μεταβαλλόμενο, διεθνές περι¬ 
βάλλον. 

3.2. Αναπτυξιακό Πλαίσιο 

3.2.1. Πληθυσμός (χάρτης Β.1) 

(81) Η εξέλιξη του πληθυσμού στο σύνολο της Περιφέ¬ 
ρειας παρουσιάζει τάση αύξησης τη δεκαετία 1971 - 
1981, μείωσης την επόμενη δεκαετία και αύξησης τα τε¬ 
λευταία δέκα χρόνια 1991 -2001. Την τελευταία δεκαετία, 
μάλιστα, ο μέσος ρυθμός ετήσιας μεταβολής της Περι¬ 
φέρειας φθάνει το 0.69% και είναι μεγαλύτερος από τον 
αντίστοιχο για το σύνολο της χώρας ο οποίος ανέρχεται 
σε 0.67%. 

(82) Οι μετακινήσεις του πληθυσμού από την Περιφέ¬ 
ρεια έχει περιοριστεί σημαντικά, αν δεν είναι θετικός υπέρ 
της Περιφέρειας. Αντίθετα, η τάση μετακίνησης πληθυ¬ 
σμού προς την Περιφέρεια, ελάχιστη στην αρχή της πε¬ 
ριόδου, αυξάνεται συνεχώς μετά τις αλλαγέςτου 1989. Οι 
εσωτερικές κινήσεις προωθούνται από την έλξη που 
ασκεί το πανεπιστήμιο το οποίο, καθώς παράγει όλο και 
περισσότερο μόνο του το εκπαιδευτικό του δυναμικό, 
συμβάλλει στον περιορισμό των μετακινήσεων του, την 
έλξη όλο και περισσότερων φοιτητών και κυρίως στην οι¬ 
κονομική μετανάστευση και στην ανάπτυξη άτυπων οικο¬ 
νομικών σχέσεων σε μια, τουλάχιστον, διχοτομημένη 
αγορά εργασίας. 


(83) Η πρόβλεψη του πληθυσμού της Περιφέρειας 
πραγματοποιείται σε σχέση με τον πληθυσμό της χώρας. 
Συγκεκριμένα, ο πληθυσμός της χώρας προβάλλεται στα 
έτη 2006 και 2015 με το ρυθμό της περιόδου 1991 -2001. 
Θεωρείται ότι στο ρυθμό αυτό συμπεριλαμβάνεταιτο σύ¬ 
νολο των παραγόντων που καθορίζουν την πληθυσμιακή 
μεταβολή. 

(84) Στη συνέχεια με κριτήριο το ποσοστό (συμμετοχή) 
του πληθυσμού της Περιφέρειας στο σύνολο της χώρας 
καιτηντάση μεταβολής του, δηλαδή μείωση την περίοδο 
1971 - 1991, σταθεροποίηση την επόμενη δεκαετία, εκτι- 
μάται ο πληθυσμός της Περιφέρειας για τα έτη - στόχους. 
Ο πληθυσμός αυτός κατανέμεται με την ίδια λογική στους 
νομούς της Περιφέρειας. 

(85) Η παραδοχή στην οποία στηρίζεται η εκτίμηση του 
πληθυσμού συνίσταται στο ότι η συμμετοχή του πληθυ¬ 
σμού της στο σύνολο του πληθυσμού της χώρας θα κινη¬ 
θεί από το 5.57% το 2001 στο 5.7% και στο 6% αντίστοιχα 
για τα έτη 2006 και 2015. Σύμφωνα με την εκτίμηση αυτή, 
ο πληθυσμός από 611.000 κατοίκους σήμερα θα αυξηθεί 
σε 640.000 κατοίκους το 2006 και σε 719.000 κατοίκους 
το 2015. Η κατανομή των μεγεθών αυτών στις συγκεκρι¬ 
μένες χρονικές στιγμές φαίνεται στους σχετικούς πίνα¬ 
κες. Η πρόβλεψή αυτή γίνεται με δύο παραδοχές για το 
ρυθμό μεταβολής του συνολικού πληθυσμού της χώρας 
και έτσι προκύπτουν δύο μεγέθη για κάθε χωρικό σύνολο. 


Χωρικό Σύνολο 

Κατανομή 

Πληθυσμού 

2001 

Κατανομή 

Πληθυσμού 

2006 

Κατανομή 

Πληθυσμού 

2015 

Πρόβλεψη 1 

Πρόβλεψη 2 

2006 

2015 

2006 

2015 

Ν. Δράμας 

0,17015 

0,17000 

0,16900 

108791 

121472 

107711 

117304 

Ν. Καβάλας 

0,23738 

0,23400 

0,23200 

149748 

166754 

148261 

161032 

Ν.Ξάνθης 

0,16669 

0,16800 

0,16900 

107511 

121472 

106444 

117304 

Ν. Ροδόπης 

0,18137 

0,18200 

0,18300 

116470 

131535 

115314 

127021 

Ν. Έβρου 

0,24442 

0,24600 

0,24700 

157427 

177536 

155864 

171444 

Σύνολο Περιφ. 

1,00000 

1,00000 

1,00000 

639947 

718768 

633594 

694105 

Περιφ/Χώρα 

5,57000 

5,70000 

6,00000 





Σύνολο Χώρας 




11227137 

11979467 

11115692 

11568409 


3.2.2. Προβλέψεις απασχόλησης και προϊόντος 

(86) Μπορεί να θεωρηθεί ότι σταδιακά θα επιτευχθεί η 
συγκρότηση ενός νέου παραγωγικού προτύπου, σε αντι¬ 
στοιχία με τους παράγοντες του χώρου (γεωγραφία, πε¬ 
ριβάλλον), του οικιστικού συστήματος και του αστικού δι¬ 
κτύου. Από την άλλη μεριά, η καθυστέρηση της ανασυ¬ 
γκρότησης των οικονομιών των γειτονικών προς την 
Περιφέρεια χωρών και ο ολοένα αυξανόμενος ανταγωνι¬ 
σμός σε παγκόσμιο επίπεδο με την κινητικότητα κεφαλαί¬ 
ου και ανθρώπων που αυτός συνεπάγεται μπορούν να λει¬ 
τουργήσουν αρνητικά ως προς την αναπτυξιακή διαδικα¬ 
σία της Περιφέρειας. 

(87) Όπως έχουν τα πράγματα σήμερα, η επικράτηση 
της πρώτης τάσης θεωρείται πιο πιθανή. Με δεδομένη 
λοιπόν την ήδη παρατηρούμενη αναπτυξιακή δυναμική η 
οποία προκύπτει ως αποτέλεσμα των ασκούμενων πολιτι¬ 
κών και της δραστηριότητας των ιδιωτών, η συνέχιση της 


ανάπτυξης μπορεί να θεωρηθεί δεδομένη υπό την προϋ¬ 
πόθεση συγκεκριμένων προσαρμογών κατά τομέα και κυ¬ 
ρίως της χωρικής οργάνωσης της Περιφέρειας κατά τέ¬ 
τοιο τρόπο ώστε οι αναπτυξιακές εργασίες να προωθού¬ 
νται και να μην επιβραδύνονται λόγω τελικά υψηλού 
κόστους γης και χρόνου (κόστους) μεταφορών. 

3.2.2.1. Απασχόληση, εργατικό δυναμικό, ανεργία (χάρ¬ 
της Β.2, Β.3) 

(88) Απασχόληση - Ανεργία. Αναμένεται η αύξηση του 
οικονομικού πληθυσμού, δηλαδή της πρόθεσης των κα¬ 
τοίκων της Περιφέρειας 15-65 ετών να εργάζονται, ο 
οποίος πλησιάζει το 60%. Κυρίως αυτό μπορεί να πραγ¬ 
ματοποιηθεί μέσα από την ακόμα μεγαλύτερη ένταξη των 
γυναικών στην αγορά εργασίας, το οποίο σήμερα (1999) 
ανέρχεται στο 45.7%, έναντι 75,8% του αντίστοιχου για 
τους άνδρες δείκτη. 

(89) Η ανεργία αναμένεται να μειωθεί κατά 4 μονάδες 

μέχρι το 2006 στο 8.8% συνολικά και στη συνέχεια κατά 
4% μέχρι το 2015, με ανάλογες συνέπειες στη μακροχρό¬ 
νια ανεργία, την ανεργία των γυναικών και την ανεργία 
των νέων. Τα μεγέθη αυτά προκύπτουν αν πραγματοποι¬ 
ηθεί μείωση της ανεργίας με ρυθμό -5.3% την πρώτη πε¬ 
ρίοδο και με ρυθμό -6.5% κατά τη δεύτερη περίοδο, πράγ¬ 
μα που μπορεί να πραγματοποιηθεί μόνο με την κινητο¬ 
ποίηση σημαντικών ιδιωτικών παραγωγικών πόρων. Η 
κλιμακωτή σύνθεση του εργατικού δυναμικού δεν πρό¬ 
κειται να αλλάξει. 

3.2.2.2. Πρωτογενής τομέας 

(90) Με δεδομένο το γεγονός ότι η γεωργία της Περι¬ 
φέρειας χωρίζεται σε τρεις τύπους, "παραδοσιακή γεωρ¬ 
γία", "εκτατική γεωργία" και "νέου τύπου γεωργία", αλλά 
λαμβάνοντας υπ’ όψιν τόσο την υψηλή απασχόληση στον 
τομέα, όσο και την αναμενόμενη μεταρρύθμιση της ΚΑΠ 
μπορεί να υποστηριχθεί ότι κατά την περίοδο 2000 - 2006 
και2006-2015η γεωργία της Περιφέρειας θα εισέλθει σε 
μια περίοδο αναδιάρθρωσης. 

(91) Η αναδιάρθρωση αυτή θα στηρίζεται στην παρα¬ 
γωγή υψηλής ποιότητας προϊόντων και στην ανάπτυξη 
των καθετοποιημένων και ολοκληρωμένων σχέσεων στο 
σύστημα αγρο-διατροφής καθώς και στις καλλιέργειες 
βιομηχανικών φυτών, νέων καλλιεργειών αλλά και στη δη¬ 
μιουργία νέων παραγωγικών διαδικασιών, όπως για πα¬ 
ράδειγμα με την αξιοποίηση της γεωθερμίας για την πα¬ 
ραγωγή σε θερμοκήπια. 

(92) Στη διαδικασία αυτή πρέπει να εμπλακούν κατά 
βιώσιμο τρόπο και οι τρεις τύποι γεωργίας που αναπτύσ¬ 
σονται στην Περιφέρεια, αποδεσμευόμενοι σταδιακά από 
τη γεωργία των επιδοτήσεων. 

(93) Προϋποθέσεις της ανάπτυξης προς την κατεύθυν¬ 
ση αυτή αποτελούν παραγωγικά σχήματα βιώσιμου οικο¬ 
νομικού μεγέθους και η αξιοποίηση των διαθέσιμων επι¬ 
στημονικών γνώσεων κατά συμβατό με το περιβάλλον και 
τις απαιτήσεις ποιότητας τρόπο. Στις εκτάσεις, που με 
τον τρόπο αυτό θα αποδεσμευτούν από καλλιέργειες, 
μπορεί να αναπτυχθεί σταδιακά, πάλι με τους ίδιους ποι¬ 
οτικούς όρους, η κτηνοτροφία, είτε με τη μορφή σταυλι- 
σμένης, είτε της ημι-σταυλισμένης. 

(94) Η εκμετάλλευση των δασών της Περιφέρειας απο¬ 
τελεί πρόσθετο πλουτοπαραγωγικό πόρο, ιδιαίτερα ση¬ 
μαντικό για τη χώρα. Η εκμετάλλευση αυτή θα πρέπει, 
όμως, να γίνεται κατά τρόπο που να συμβάλλει στην προ¬ 
στασία του τοπίου και να διαρθρώνεται με την τουριστική 
ανάπτυξη ήπιας μορφής και εναλλακτικού τουρισμού. 

(95) Η αλιεία και οι ιχθυοκαλλιέργειες θα πρέπει να εξα¬ 
κολουθήσουν αναπτυσσόμενες, η πρώτη κατά βιώσιμο 
τρόπο και η δεύτερη εγκαθιστάμενη σε περιοχές όπου 
αποφεύγονται οι συγκρούσεις μετοντουρισμό και τις άλ¬ 
λες παραθαλάσσιες δραστηριότητες. 

(96) Πρόσθετο στοιχείο, τέλος, προώθησης και στήρι¬ 
ξης της ανάπτυξης του πρωτογενούς τομέα αποτελεί η 
δημιουργία εκπαιδευτικών δομών, δομών στήριξης κοι¬ 
νών δραστηριοτήτων, π.χ. προβολής, προώθησης, τεχνι¬ 
κής στήριξης κλπ από συλλογικούς φορείς των κλάδων, 
των δήμων και της νομαρχιακής αυτοδιοίκησης. 


3.2.2.3. Δευτερογενής Τομέας 

(97) Η μορφή οργάνωσης του κλάδου είναι αναμενόμε¬ 
νη. Το μεγαλύτερο ποσοστό απασχολείται στην μεταποί¬ 
ηση και ακολουθούν οι κατασκευές και η ενέργεια. Στην 
αναμενόμενη αναπτυξιακή διαδικασία της περιόδου που 
εξετάζεται προβλέπεται η ενδυνάμωση των μικρομεσαί- 
ων επιχειρήσεων με τη δημιουργία κοινών δομών εκπαί¬ 
δευσης, προώθησης προϊόντων, τεχνικής στήριξης, διά¬ 
χυσης πληροφοριών, καινοτομιών, κ.λ.π. τη συγκρότηση 
και τη δημιουργία των δομών αυτών μπορούν να αναλά¬ 
βουν είτε οι επαγγελματικές ενώσεις είτε πρόσφορες αυ- 
τοδιοικητικές οντότητες. 

(98) Δραστηριότητες, μετά βεβαιότητας, θα αναπτυ¬ 
χθούν και στον τομέα της ενέργειας τόσο εξαιτίας των 
διαθέσιμων φυσικών πόρων στην Περιφέρεια, όσο και 
εξαιτίας του μετασχηματισμού της σε ενεργειακό κόμβο 
της χώρας. 

(99) Με την ολοκλήρωση των μεγάλων έργων στη Περι¬ 
φέρεια εκτός της συγκεκριμένης περιόδου (2015) είναι 
αναμενόμενο να περιοριστεί η απασχόληση στο συγκε¬ 
κριμένο τομέα. Η τάση αυτή, όμως, θα αντισταθμιστεί από 
την απασχόληση στην κατασκευή κατοικιών η οποία θα 
πραγματοποιηθεί στο πλαίσιο της αστικής ανάπτυξης και 
της ανάπτυξης παραθεριστικής ( δεύτερης) κατοικίας 
στα παραλία και στα ορεινά, αλλά και τουριστικών κατα¬ 
λυμάτων. 

3.2.2.4. Τριτογενής Τομέας 

(100) Η μακροπρόθεσμη τάση ανάπτυξης του τομέα 
αναμένεται να συνεχιστεί, ώστε η Περιφέρεια να μπορέ¬ 
σει να αναλάβει το νέο ρόλο της στη χώρα και στην Ε.Ε. Ο 
ρόλος αυτός έχει ήδη αναφερθεί ως "Πύλη" στην ουσία, 
όμως, πρόκειται για τόπο παροχής υψηλής στάθμης υπη¬ 
ρεσιών και όχι μόνο ως σημείο διέλευσης διερχομένων 
ανθρώπων και εμπορευμάτων. Τομείς παροχής τέτοιων 
υπηρεσιών μπορούν να αποτελέσουν η εκπαίδευση, η 
υγεία, το εμπόριο, η αναψυχή και ο πολιτισμός καθώς και 
η ολοκληρωμένη προσφορά υπηρεσιών τουρισμού. 

(101) Σήμερα, παρά τους πλούσιους πολιτιστικούς πό¬ 
ρους και με την εξαίρεση της Θάσου και ορισμένων πα- 
ραθαλάσσιωνπεριοχώντου νομού Καβάλας, οτουρισμός 
της Περιφέρειας βρίσκεται σε στοιχειώδη κατάσταση. Η 
σημασία του κλάδου, όμως, καθώς και τα πλεονεκτήματα 
κάθε μιας από τις κυρίαρχες (παραθεριστικός τουρισμός 
διακοπών) μορφές του, αλλά και από τις εναλλακτικές 
(συνεδριακός, πολιτιστικός, φυσιολατρικός, περιβαλλο¬ 
ντικός, ακραίων καταστάσεων), έχει γίνει κατανοητή και 
παρατηρούνται προϋποθέσεις ανάπτυξης καθώς και συ¬ 
γκεκριμένες προσπάθειες τόσο στα παράλια όσο και στην 
ορεινή ενδοχώρα. Ο συντονισμός των προτάσεων αυτού 
του στρατηγικού σχεδίου με ανάλογα προγράμματα ανά¬ 
πτυξης που εκπονούνται είτε τοπικά (νέοι Δήμοι, Νομαρ¬ 
χιακές Αυτοδιοικήσεις) είτε από κεντρικούς φορείς μπο¬ 
ρεί να συμβάλλει ώστε το επιδιωκόμενο τουριστικό πρό¬ 
τυπο εγκαθιστάμενο στο χώρο να μην έρχεται σε 
σύγκρουση με άλλες δυναμικές χρήσεις και κυρίως με το 
περιβάλλον. Και στον τομέα του τουρισμού είναι ανα¬ 
γκαία η δημιουργία δομών στήριξης όπως ακριβώς και 
στον πρωτογενή τομέα και στην μεταποίηση. 


Πίνακας 3.2.2.4.1: Ποσοτική απεικόνιση της απασχόλησης κατά τομέα 


Χρονιά 

Πρωτογενής 

Δευτερογενής 

Τριτογενής 

1999 

38,4 

19,3 

42,3 

2006 

30,0 

23,0 

47,0 

2015 

22,0 

25,0 

53,0 

3.2.2.5. Η προβλεπόμενη μεταβολή του ΑΕΠ 

(102) Με την παραδοχή ενός μέσου ρυθμού αύξησης 
του ΑΕΠ κατά 3% και με αφετηρία το έτος 1998 κατά το 
οποίο το ΑΕΠ της χώρας σε ισοδύναμα αγοραστικής δύ¬ 
ναμης έφθασε στο 66,0%του μέσου όρου της Ε.Ε. μπορεί 
να υπολογιστεί ότι το μέγεθος αυτό θα κινηθεί στο 81,2% 
το 2006 και στο 105,9% το 2015. Με άλλα λόγια η πραγ¬ 
ματική σύγκλιση θα έχει ολοκληρωθεί σύμφωνα με τις πα¬ 
ραδοχές αυτές το έτος 2013. 

(103) Ταυτόχρονα με τη σύγκλιση αυτή σε επίπεδο Πε¬ 
ριφέρειας επιδιώκεται και η σύγκλιση στο εσωτερικό της 
χώρας. Σύμφωνα με πρόσφατα στοιχεία (1998) το ΑΕΠ 
κατά κεφαλή της Περιφέρειας ανέρχεται στο 81,7% του 
συνόλου. Με την παραδοχή ρυθμών μεταβολής κατά 10% 
μεγαλύτερους από τους αντίστοιχους για τη χώρα υπο¬ 
λογίζεται ότι η σχέση αυτή θα μεταβληθεί στο 85,6% το 
έτος 2006 και στο 93,2% το 2016. 

3.3. Χωροταξική οργάνωση 

3.3.1. Διάρθρωση του οικιστικού δικτύου 

(104) Ο κορμός του οικιστικού δικτύου της Περιφέρειας 
περιλαμβάνει τις πρωτεύουσες των νομών, Δράμα, Καβά¬ 
λα, Ξάνθη, Κομοτηνή, Αλεξανδρούπολη, καθώς και την 
Ορεστιάδα, δεύτερο κέντρο του νομού Έβρου. Όλες οι 
πόλεις αποτελούν κύρια σημεία αναφοράς των αξόνων 
περιφερειακής ανάπτυξης που ορίζουν η Εγνατία οδός 
και οι κάθετοι άξονες σύνδεσης με τα διευρωπαϊκά δί¬ 
κτυα. Τα έξι αυτά αστικά κέντρα οργανώνονται σε δίκτυο 
πόλεων με διαφορετικούς και συμπληρωματικούς ή ειδι¬ 
κούς ρόλους. 

(105) Ιδιαίτερο βάρος δίνεται στην Κομοτηνή, έδρα της 
Περιφέρειας ΑΜ-Θ και του Δημοκρίτειου Πανεπιστημίου 
Θράκης (ΔΠΘ), η οποία θα πρέπει να εξελιχθεί σε έναν δυ¬ 
ναμικό περιφερειακό πόλο εθνικής σημασίας με υπηρε¬ 
σίες υψηλού επιπέδου, διοικητικό - οικονομικό κέντροτης 
περιφέρειας, αλλά και αναδυόμενο ενεργειακό κέντρο. 

(106) Η ρόλος της Αλεξανδρούπολης ενισχύεται λόγω 
της κομβικής θέσης της στα διευρωπαϊκά δίκτυα. Η ανά¬ 
πτυξή της έχει ήδη δρομολογηθεί με τα δύο μεγάλα έργα 
που εκτελούνται (το νέο εμπορευματικό λιμάνι και το πανε¬ 
πιστημιακό νοσοκομείο). Οι συμπληρωματικοί ρόλοι των 
δύο πόλεων και η μικρή απόσταση μεταξύ τους διαμορφώ¬ 
νουν έναν πόλο που μπορεί να λειτουργήσει ανταγωνιστικά 
και συμπληρωματικά με αυτό της Θεσσαλονίκης (απόστα¬ 
ση >250 χλμ.), αλλά κυρίως ως η πύλη στο ανατολικό άκρο 
της Περιφέρειας και στο ΒΑ άκρο της χώρας. 

(107) Οι πόλεις Καβάλα, Δράμα και Ξάνθη σχηματίζουν 
ένα τρίγωνο στο χώρο που μπορεί να λειτουργήσει αλλη- 
λοσυμπληρωματικά, με την έννοια της ευρύτερης αστι¬ 
κής συγκέντρωσης στο χώρο των τριών αυτών νομών. 

(108) Η Καβάλα αποτελεί τη δυτική πύλη εισόδου στην 
Περιφέρεια, που λειτουργεί συμπληρωματικά ως προς τη 
Θεσσαλονίκη καιτην Αλεξανδρούπολη. Διαθέτει σημαντι¬ 
κό λιμάνι και αεροδρόμιο που την καθιστούν ενδιάμεσο 
σταθμό δικτύων μεταφορών. Αν και, στο πλαίσιο της Πε¬ 
ριφέρειας, αποτελείτο δεύτερο κέντρο υπηρεσιών (διοι¬ 
κητικών, εμπορικών, τουριστικών, υγείας κλπ), διαθέτει 
προοπτικές περαιτέρω ανάπτυξης στους τομείς μεταφο¬ 
ρών, εξαγωγών και σε νέες μορφές τουρισμού, αλλά και 
συνέχισης των δραστηριοτήτων ως βιομηχανικό κέντρο 
της χώρας. 

Η Δράμα και η =άνθη, εκτός από τις δυνατότητες ανά¬ 
πτυξης που προσφέρουν οι πλούσιοι φυσικοί πόροι των 
αντίστοιχων νομών, αποκτούν και νέες προοπτικές, λόγω 


συνοριακής θέσης ή εμπειρίας. Οιτρεις αυτές πόλεις ορί¬ 
ζονται ως κέντρα περιφερειακής ανάπτυξης με συμπλη¬ 
ρωματικούς ρόλους. 

Τέλος, η Ορεστιάδα αποτελεί κέντρο περιφερειακής ανά¬ 
πτυξης της πιο παραγωγικής περιοχής, σε συνοριακή θέση. 

(109) Στον κορμό του οικιστικού δικτύου εντάσσονται, 
επίσης, το Διδυμότειχο (ημιαστικό κέντρο) και τρεις ακό¬ 
μα οικισμοί (Δίκαια, Σάπες και Κάτω Νευροκόπι), με καίρια 
θέση στους άξονες και πολλαπλές δυνατότητες ανάπτυ¬ 
ξης, οι οποίοι θα έχουν δευτερεύοντες ρόλους, ως κέντρα 
ενίσχυσης των αξόνων. 

(110) Ο διαχωρισμός της Περιφέρειας σε δύο επί μέ¬ 
ρους άξονες ανάπτυξης με αφετηρία την Κομοτηνή και με 
βάση τις διευρυμένες νομαρχιακές αυτοδιοικήσεις (Κο¬ 
μοτηνή - Ξάνθη - Καβάλα - Δράμα - Κάτω Νευροκόπι / Εξο¬ 
χή και Κομοτηνή - Σάπες - Αλεξανδρούπολη - Διδυμότειχο 
- Ορεστιάδα - Δίκαια / Ορμένιο), διευκολύνει την κατα¬ 
νόηση των προτάσεων και τον προγραμματισμό για την 
υλοποίησή τους. Σήμερα τα δίκτυα αυτά δεν είναι ισοδύ¬ 
ναμα σε πληθυσμό και αναπτυξιακές δυναμικές προη¬ 
γούμενων δεκαετιών, αλλά θα πρέπει να αναπτυχθούν 
εξίσου δυναμικά 

(111) Πρέπει να διευκρινιστεί ότι η έννοια των αξόνων 
ανάπτυξης, σε τοπική ή πολεοδομική κλίμακα, αφορά τη 
σύνδεση και συνεργασία των πόλεων μεταξύ τους και όχι 
τη γραμμική ανάπτυξη αστικών χρήσεων γης συνεχούς 
παρόδιας δόμησης, η οποία θα πρέπει να αποφευχθεί, με 
ανάλογο σχεδίασμά συγκεντρώσεων των δραστηριοτή¬ 
των και εξασφάλιση των προσβάσεων με κατάλληλες κυ- 
κλοφοριακές ρυθμίσεις. 

(112) Η συνολική πρόταση για την οργάνωση του οικι¬ 
στικού δικτύου της περιφέρειας αναφέρεται σε μακρο¬ 
πρόθεσμο αναπτυξιακό σχεδίασμά, ανάλογα με το ρόλο 
του κάθε οικισμού και περιλαμβάνει τον κορμό του οικι¬ 
στικού δικτύου με τρεις κατηγορίες κέντρων (α, β και γ) 
και τους υπόλοιπους οικισμούς που αφορούν την οικιστι¬ 
κή οργάνωση σε επίπεδο νομών και αποτελούν μια τέταρ¬ 
τη κατηγορία (δ). 

(168) α. Περιφερειακό Κέντρο: Κομοτηνή 

Προτεινόμενο προγραμματικό μέγεθος πληθυσμού: 
70.000 - 85.000 κάτοικοι 

Κομοτηνή 

Γενική κατάταξη 1 : Περιφερειακό κέντρο - οικισμός 1ου 
επιπέδου 

Ρόλος: Διοικητικό - οικονομικό κέντρο αυτοδύναμης συ¬ 
νοριακής περιφέρειας. 

• Υπηρεσίες περιφερειακής σημασίας και διασυνορια¬ 
κής - διακρατικής συνεργασίας. 

• Ανάπτυξη Πανεπιστημίου 

• Κέντρο Έρευνας και Τεχνολογίας 

• Ενεργειακό και τηλεπικοινωνιακό κέντρο εθνικής ση¬ 
μασίας 

• Ανεπτυγμένη βιομηχανική περιοχή 

• Έδρα νομού με σημαντικούς φυσικούς και ιστορικούς 
πόρους 

• Έδρα Δήμου με πλεονέκτημα σε διαθέσιμο χώρο για 
αστική ανάπτυξη 

• Κέντρο συνάντησης και ανάδειξης πολιτισμών 

• Κέντρο Λαϊκών Δρωμένων (δίκτυο ΥΠΠΟ) 


(1) Αναφέρεται στη γενική κατάταξη με βάση τα πέντε 
επίπεδα οικισμών της πρότασης του ΥΧΟΠ ’84. 

(113) β. Κέντρα περιφερειακής ανάπτυξης 

Γενική κατάταξη και των πέντε πόλεων: Νομαρχιακά κέ¬ 
ντρα - οικισμοί 2ου επιπέδου 

Προτεινόμενο προγραμματικό μέγεθος πληθυσμού: 
60.000 - 80.000 κάτοικοι για κάθε πόλη - πρωτεύουσα νο¬ 
μού, 30.000 κάτοικοι, περίπου, για την Ορεστιάδα. 

Αλεξανδρούπολη 

Γενική κατάταξη: Νομαρχιακό κέντρο - οικισμός 2ου 
επιπέδου 

Ρόλος: Κόμβος διευρωπαϊκών (και ασιατικών) δικτύων 
και υπηρεσιών 

• Πόλη με ιδιαίτερη γεωπολιτική θέση 

• Εμπορευματικό λιμάνι και αεροδρόμιο εθνικής σημα¬ 
σίας 

• Σύνδεση με νησιωτικές περιφέρειες του Αιγαίου και 
το χώρο της Ανατολικής Μεσογείου 

• Υπηρεσίες υψηλού επιπέδου στους τομείς μεταφο¬ 
ρών και εμπορίου 

• Ανάπτυξη ΔΠΘ - Πανεπιστημιακό Νοσοκομείο (Βαλ¬ 
κανικό Ιατρικό Κέντρο) 

• Ανεπτυγμένη βιομηχανική περιοχή 

• Φυσικοί πόροι και ιστορικός πλούτος ευρύτερης πε¬ 
ριοχής 

• Αξιοποιήσιμες παραλίες - σύνδεση με ειδικό τουρι¬ 
στικό κέντρο Σαμοθράκης 

Καβάλα 

Ρόλος: Διαπεριφερειακό - διασυνοριακό κέντρο μετα¬ 
φορών, εξαγωγών και τουρισμού 

• Ιστορική πόλη με πλούσιο πολιτιστικό υπόβαθρο 

• Λιμάνι και αεροδρόμιο εθνικής σημασίας 

• Μελλοντική εξυπηρέτηση με σιδηρόδρομο 

• ΒΙΠΕ-ΒΙΟΠΑ 

• Εμπειρία στην αξιοποίηση ευκαιριών ανάπτυξης 

• ΤΕΙ με ειδικές κατευθύνσεις σπουδών 

• Έδρα νομού με πλούσιους φυσικούς και ιστορικούς 
πόρους 

• Σύνδεση με το κύριο τουριστικό κέντρο της Περιφέ¬ 
ρειας (Θάσος) 

Δράμα 

Ρόλος: Κέντρο περιφερειακής ανάπτυξης και διασυνο¬ 
ριακής συνεργασίας 

• Πόλη με αξιόλογα στοιχεία φυσικού τοπίου και παρά¬ 
δοσης 

• Κόμβος ανάπτυξης διασυνοριακής συνεργασίας 

• Έδρα νομού με πλεονέκτημα σε παραγωγικά δάση 
και ορυκτό πλούτο 

• Βιοτεχνικό κέντρο - Βιομηχανική περιοχή 

• Ανάπτυξη ΤΕΙ με νέους προσανατολισμούς 

• Διεθνές Φεστιβάλ Ταινιών Μικρού Μήκους (δίκτυο 
ΥΠΠΟ) 

Ξάνθη 

Ρόλος: Περιφερειακό κέντρο υπηρεσιών δευτερογε¬ 
νούς τομέα 

• Ιστορική πόλη - Διατηρημένη παλιά πόλη και περια- 
στικό δάσος 

• Ανάπτυξη Πολυτεχνικής Σχολής ΔΠΘ - Ερευνητικό - 
Τεχνολογικό Κέντρο 

• Υπηρεσίες υποστήριξης του δευτερογενούς τομέα 

• Έδρα νομού με σημαντικούς φυσικούς και ιστορικούς 
πόρους 


• Ανεπτυγμένο βιομηχανικό κέντρο 

• Αξιόλογη πολιτιστική κίνηση 

Ορεστιάδα 

Ρόλος: Κέντρο περιφερειακής ανάπτυξης με διασυνο¬ 
ριακό ρόλο 

• Πρωτεύον αστικό κέντρο ΒΑ πυλών της χώρας 

• Κομβική θέση στον κύριο κάθετο άξονα σύνδεσης με 
τα διευρωπαϊκά δίκτυα 

• Διοικητικές υπηρεσίες νομαρχιακού και διασυνορια¬ 
κού επιπέδου 

• Κέντρο εξυπηρέτησης της πλέον παραγωγικής συνο¬ 
ριακής περιοχής 

• Βιομηχανία ζάχαρης, Βιοτεχνικό Πάρκο 

• Παράρτημα Σχολών ΔΠΘ 

(114) γ. Κέντρα ενίσχυσης αξόνων 

Γενική κατάταξη: Κωμοπόλεις - οικισμοί 3ου επιπέδου 

Ο ειδικός ρόλος των οικισμών της κατηγορίας αυτής 
υπερκαλύπτει το επίπεδο της γενικής κατάταξης, καθώς 
στηρίζεται σε αναπτυξιακές επιλογές υπερτοπικής και ευ¬ 
ρύτερης σημασίας. Το προτεινόμενο προγραμματικό μέ¬ 
γεθος πληθυσμού για τους αντίστοιχους Δήμους είναι 
10.000 - 25.000 κάτοικοι. 

Κάτω Νευροκόπι 

Ρόλος: Κέντρο ενίσχυσης άξονα ανάπτυξης - Ενδιάμε¬ 
σος σταθμός εμπορικής δραστηριότητας και διασυνορια¬ 
κής συνεργασίας. 

Το Κάτω Νευροκόπι, εκτός της θέσης του στον κάθετο 
άξονα της Εγνατίας οδού, είναι έδρα ορεινού Δήμου με 
εκτεταμένη εδαφική περιφέρεια και πολλούς αξιοποιήσι- 
μους φυσικούς πόρους, όπως είναι ο ορυκτός πλούτος, 
τα δασικά οικοσυστήματα και τα παραγωγικά γεωργικά 
εδάφη, για την αξιοποίηση των οποίων έχει κατασκευα¬ 
στεί το αρδευτικό φράγμα των Λευκογείων και ολοκλη¬ 
ρώνεται αρδευτικό έργο σε έκταση 60.000 στρεμ. περί¬ 
που. Στα όρια του Δήμου περιλαμβάνεται και ο οικισμός 
της Εξοχής που αποτελεί χερσαίο μεθοριακό σταθμό - πύ¬ 
λη στα ελληνοβουλγαρικά σύνορα, καθώς και χαρακτηρι¬ 
σμένοι παραδοσιακοί οικισμοί που μπορούν να αξιοποιη- 
θούν στο πλαίσιο ανάπτυξης ήπιων μορφών τουρισμού - 
οικοτουρισμού. 

Σάπες 

Ρόλος: Ημιαστικό κέντρο με ιδιαίτερη οικονομικό-κοι- 
νωνική διάρθρωση 

Οι Σάπες είναι αγροτικός οικισμός με στοιχεία ημιαστι¬ 
κού κέντρου και κέντρο μιας εκτεταμένης εδαφικής περι¬ 
φέρειας με σημαντικούς φυσικούς πόρους (παραγωγικά 
εδάφη, ορυκτό πλούτο κλπ). Η προγραμματισμένη αξιο¬ 
ποίηση των πόρων αυτών, καθώς και η θέση του οικισμού 
στο μέσον του άξονα Κομοτηνής - Αλεξανδρούπολης 
αποτελούν ικανές προϋποθέσεις για την ανάληψη του πα¬ 
ραπάνω ρόλου. 

Διδυμότειχο 

Ρόλος: Ιστορική πόλη - πύλη, με δυνατότητες πολύ¬ 
πλευρης ανάπτυξης 

Το Διδυμότειχο είναι ιστορική πόλη, κέντρο ευρείας 
αγροτικής και παραγωγικής περιοχής, με σημαντικό ρόλο 
στο οικιστικό δίκτυο του Νομού Έβρου (διοικητική υπο¬ 
δομή, υποδομές υγείας και αξιόλογη πολιτιστική κίνηση). 
Αποτελεί πύλη διέλευσης της σιδηροδρομικής γραμμής 
(Πύθιο) και ο ρόλος του ενισχύεται λόγω της θέσης του 
στον κύριο κάθετο άξονα σύνδεσης της Εγνατίας οδού με 
τα διευρωπαϊκά δίκτυα. 

Δίκαια (Δήμος Τριγώνου) 

Ρόλος: Βορειότερη πύλη της χώρας - Νέο αστικό κέ¬ 
ντρο βορείου Έβρου 

Ο Δήμος Τριγώνου αποτελεί τη βορειότερη πύλη (οδική 
και σιδηροδρομική) εισόδου στη χώρα. Η προτεινόμενη 
δημιουργία ενός δυναμικού πόλου ανάπτυξης στην πε¬ 
ριοχή (δημιουργία διασυνοριακής ελεύθερης ζώνης 
εμπορίου και μεταποίησης), με υποδομή κόμβου διασυ¬ 
νοριακής συνεργασίας, προϋποθέτει την ανάπτυξη αστι¬ 
κών λειτουργιών και οικιστικών χρήσεων τόσο στα Δίκαια 
(έδρα του Δήμου), όσο και στο Ορμένιο (μεθοριακός 
σταθμός) και σε άλλους οικισμούς της περιοχής με πλεο¬ 
νεκτήματα για χρήσεις κατοικίας. Τα Δίκαια αποτελούν 
επίσης κέντρο παραγωγικής αγροτικής περιοχής με εκ- 
μεταλλεύσιμο ορυκτό πλούτο. Για την επίτευξη των στό¬ 
χων αυτών απαιτείται ειδική παρέμβαση και κίνητρα. 

(115) δ. Τοπικά αναπτυξιακά κέντρα και λοιποί οικισμοί 

Η κατηγορία αυτή αφορά την οικιστική οργάνωση σε επί¬ 
πεδο νομών, η οποία περιγράφεται συνολικά παρακάτω, με 
διάκριση σε δύο επιμέρους κατηγορίες οικισμών, ως εξής: 

• Τοπικά αναπτυξιακά κέντρα: Περιλαμβάνονται οι οικι¬ 
σμοί 3ου επιπέδου που δεν εντάχθηκαν στην προηγούμενη 
κατηγορία. Πρόκειται για παραδοσιακά κέντρα του αγροτι¬ 
κού χώρου με δυνατότητες ενίσχυσης, ανάλογα με τις προ¬ 
οπτικές ανάπτυξης της ευρύτερης περιοχής τους, και 

• Λοιποί οικισμοί: Ανήκουν στη γενική κατάταξη των οι¬ 
κισμών 4ου επιπέδου (43 οικισμοί) και 5ου επιπέδου (752 
οικισμοί). Οι οικισμοί αυτοί θα πρέπει να οργανωθούν με 
βάση τα προαναφερθέντα κέντρα και τη δομή των νέων 
ΟΤΑ και ύστερα από αναλυτική έρευνα και αξιολόγηση 
στο επίπεδο νομού. Κριτήρια αξιολόγησης είναι η θέση, ο 
χαρακτήρας και η βιωσιμότητα του κάθε οικισμού. Εκτός 
από τις έδρες των ΟΤΑ, οικισμοί με αξιοποιήσιμα στοιχεία 
θεωρούνται κατ’ αρχήν οι εξής: α) οι παραδοσιακοί οικι¬ 
σμοί, β) οι χερσαίοι μεθοριακοί σταθμοί, γ) τα κέντρα υπη¬ 
ρεσιών θαλάσσιου τουρισμού και δ) τα κέντρα ανάπτυξης 
ορεινών περιοχών. 

(116) ΝΟΜΟΣ ΔΡΑΜΑΣ 

Τοπικά αναπτυξιακά κέντρα: Προσοτσάνη καιΔοξάτο 

Λοιποί οικισμοί με ιδιαίτερο ρόλο 

• Αγροτικά κέντρα: Καλαμπόκι και Άγιος Αθανάσιος 

• Παραδοσιακοί οικισμοί: Παγονέρι και το Περιθώριο 

• Κέντρα ανάπτυξης ορεινών περιοχών: Ποταμοί, Σιδη- 
ρόνερο, Παρανέστι, και κατά μήκος του ορεινού διανο- 
μαρχιακού άξονα Ξάνθη - Κάτω Νευροκόπι. 

• Χερσαίος μεθοριακός σταθμός: Εξοχή - πύλη στα ελ- 
ληνοβουλγαρικά σύνορα. 

Λοιπές έδρες νέων ΟΤΑ: Βαθύσπηλο, Νικηφόρος, Φω- 
τολίβος. 

(117) ΝΟΜΟΣ ΚΑΒΑΛΑΣ 

Τοπικά αναπτυξιακά κέντρα: Χρυσούπολη, Ελευθερού- 
πολη, Κρηνίδες και Θάσος 

Λοιποί οικισμοί με ιδιαίτερο ρόλο 

• Κέντρα αστικού χαρακτήρα: Νέα Πέραμος 

• Παραδοσιακοί οικισμοί: Θεολόγος, Ποταμιά, Πανα¬ 
γιά, Αλυκή, Σωτήρας, Μεγάλος Πρίνος, Παλαιοχώρι, Κά¬ 
στρο Λιμεναρίων, Μαριέες, Μουσθένη, Μεσορόπη, Με¬ 
λισσοκομείο Πυργοχώρι, Δωμάτια, Ζυγός, Παλ. Καβάλα, 
Κορυφές, Μακρυχώρι, Στενωπός, Κρυονέρι, Κεχρόκα- 
μπος, Πλαταμώνας, Χρυσόκαστρο, Κηπιά, Ποδοχώρι. 

• Κέντρα υπηρεσιών θαλάσσιου τουρισμού: Λιμενάρια, 
Θεολόγος, Μαριές, Καλλιράχη, Πρίνος, Ραχώνη, Κερα¬ 
μωτή, Ελεύθεροί, Κάρυανη, Ορφάνιο και Οφρύνιο. 


• Κέντρα ανάπτυξης ορεινών περιοχών: Δήμος Ορει¬ 
νού. 

• Λοιπές έδρες νέων ΟΤΑ: Γαληψός, Δ. Παγγαίου. 

(118) ΝΟΜΟΣ ΞΑΝΘΗΣ 

Τοπικά αναπτυξιακά κέντρα: Άβδηρα 

Λοιποί οικισμοί με ιδιαίτερο ρόλο 

• Παραδοσιακός οικισμός: Κάτω Καρυόφυτο. 

• Κέντρα υπηρεσιών θαλάσσιου τουρισμού - οικοτου- 
ρισμού: Εράσμιο, Μάγγανα, Τοξότες, Γαλάνη, Μυρωδά¬ 
το, Μάνδρα, Νέα Κεσσάνη καιΛάγος. 

• Κέντρα ανάπτυξης ορεινών περιοχών: Σταυρούπολη 
και Εχίνος. 

• Χερσαίος συνοριακός σταθμός: Δημάριο. 

• Λοιπές έδρες νέων ΟΤΑ: Σέλερο, Εύλαλο και Γενη- 
σέα. 

(119) ΝΟΜΟΣ ΡΟΔΟΠΗΣ 

Τοπικά αναπτυξιακά κέντρα: Ξυλαγανή, Ιασμος, Μαρώ- 
νεια, Αίγειρος 

Λοιποί οικισμοί με ιδιαίτερο ρόλο 

• Παραδοσιακοί οικισμοί: Βάκος, Μαρώνεια, Μαυρομ- 
μάτι και Μίσχος. 

• Κέντρα υπηρεσιών θαλάσσιου τουρισμού - οικοτου- 
ρισμού: Φανάρι, Μέση, Πόρπη, Νέο Σιδηροχώρι, Προ¬ 
σκυνητές, Κρωβύλη και Ασκητές. 

• Κέντρα ανάπτυξης ορεινώνπεριοχών: ΚέχροςκαιΟρ- 
γάνη. 

• Χερσαίος μεθοριακός σταθμός: Νυμφαία 

• Λοιπές έδρες νέων ΟΤΑ: Αρριανά, Σώστης, Φιλλύρα, 
Αμαξάδες. 

(120) ΝΟΜΟΣ ΕΒΡΟΥ 

Τοπικά αναπτυξιακά κέντρα: Σουφλί, Τυχερό, Φέρες, 
Νέα Βύσσα, Μεταξάδες 

Λοιποί οικισμοί με ιδιαίτερο ρόλο 

• Παραδοσιακοί οικισμοί: Μεταξάδες, Παλιούρι και Σα¬ 
μοθράκη. 

• Κέντρα ειδικού τουρισμού: Οικισμοί Σαμοθράκης. 

• Κέντρα ανάπτυξης ορεινών περιοχών: Δαδιά και Μι¬ 
κρό Δέρειο 

• Χερσαίοι μεθοριακοί σταθμοί: Κήποι (ανατολική πύλη 
Εγνατίας οδού - σύνδεση με Κωνσταντινούπολη), Πύθιο 
(ανατολική πύλη σιδηροδρομικής γραμμής - σύνδεση με 
Τουρκία), Καστανιές (ΒΑ πύλη - οδική σύνδεση με Αν- 
δριανούπολη), Ορμένιο (βόρεια πύλη - οδικός και σιδη¬ 
ροδρομικός σταθμός σύνδεσης με τα διευρωπάίκά δί¬ 
κτυα) . 

• Λοιπές έδρες νέων ΟΤΑ: Κυπρίνος, Λάβαρα, Αρίστηνο. 

3.3.2 Εξοπλισμός των αστικών κέντρων με διοικητική και 

κοινωνική υποδομή 

(127) Η ανάπτυξη υπηρεσιών υψηλού επιπέδου αποτε¬ 
λεί βασική προϋπόθεση, τόσο για τη δημιουργία ενός επι¬ 
χειρηματικού κλίματος σε περιβάλλον ανταγωνιστικότη¬ 
τας, όσο και για την ανάληψη ρόλων στον εθνικό χώρο και 
το ευρύτερο διεθνές χωρικό σύστημα. Η αυτοδύναμη ορ¬ 
γάνωση της περιφέρειας αποτελεί προϋπόθεση για τη δη¬ 
μιουργία βιώσιμων διοικητικών και αναπτυξιακών ενδοπε- 
ριφερειακών ενοτήτων. Προτείνονται τα εξής: 

(128) Ανάπτυξη του Πανεπιστημίου σε Πανεπιστήμιο 
περιφερειακής εμβέλειας με τους ακόλουθους προγραμ¬ 
ματικούς στόχους για το φοιτητικό δυναμικό: 

• Στόχος έτους 2006: 20.000 φοιτητές 

• Στόχος έτους 2011: 30.000 φοιτητές 

Το δυναμικό αυτό αναφέρεται στις πανεπιστημιακές μο¬ 
νάδες και των τριών πόλεων, Ξάνθη, Κομοτηνή και Αλε- 

ξανδρούπολη (με παράρτημα στην Ορεστιάδα). Η επίτευ¬ 
ξη των στόχων προϋποθέτει την ίδρυση (και μετεγκατά¬ 
σταση) σημαντικού αριθμού νέων Τμημάτων, καθώς και 
τηνπλήρη ανάπτυξη Ερευνητικών Κέντρων και Ινστιτούτων. 

Η ανάδειξη της Περιφέρειας σε σημαντικό εκπαιδευτι¬ 
κό - ερευνητικό κέντρο μπορεί να ενισχυθεί με την εγκα¬ 
τάσταση και άλλων εκπαιδευτικών ιδρυμάτων όπως π.χ. 
Ακαδημία ή Πανεπιστήμιο Στρατιωτικών Σχολών, Σχολές 
Υπουργείων κλπ. 

Παράλληλα με την ανάπτυξη του ΔΠΘ., προτείνεται και 
η ανάπτυξη του ΤΕΙ Δράμας με νέους προσανατολισμούς, 
όπως και η δημιουργία ΤΕΙ Θράκης. Γενικότερα είναι ανα¬ 
γκαίο να υποστηριχθεί ένα ευρύτερο πλαίσιο δομών και 
υποδομών με βάση την έρευνα - τεχνολογία με σκοπό την 
υποστήριξη της επιχειρηματικότητας στην περιοχή. 

(129) Κέντρο Επιχειρηματικότητας και Τεχνολογικής 
Ανάπτυξης (ΚΕΤΑ) - Το Κέντρο αυτό, με έδρα την Κομο¬ 
τηνή και παραρτήματα στους άλλους νομούς, θα έχει ως 
στόχο να διαχειριστεί τη μεταφορά τεχνολογίας στις επι¬ 
χειρήσεις της περιφέρειας. 

(130) Για τη στήριξη της οικονομικής, κοινωνικής ανά¬ 
πτυξης και της διαπεριφερειακής συνεργασίας, προτεί- 
νεται επίσης η ίδρυση: 

• Εκθεσιακού φορέα της Περιφέρειας για τη στήριξη 
των τοπικών προϊόντων. 

• Εταιρείας Τουρισμού Ανατολικής Μακεδονίας - Θρά¬ 
κης για την προώθηση των τουριστικών δραστηριοτήτων 
στην περιοχή και για την προβολή των σημαντικών φυσι¬ 
κών και πολιτιστικών της πόρων. 

• Βαλκανικής Επιτροπής Διαπεριφερειακής Συνεργα¬ 
σίας 

• Ενιαίου Φορέα Διαχείρισης Υδάτινου Δυναμικού 

(131) Ενδοπεριφερειακή διοικητική οργάνωση - Ο εκ¬ 
συγχρονισμός και η αποτελεσματικότητα της δημόσιας 
διοίκησης και των δύο βαθμών τοπικής αυτοδιοίκησης 
προϋποθέτουν διακεκριμένο ρόλο και σαφή καθορισμό 
αρμοδιοτήτων και υποχρεώσεων, με νέες μορφές οργά¬ 
νωσης κατά προγραμματικό χώρο σε τρία επίπεδα: Περι¬ 
φέρεια, Νομός και ΟΤΑ (ή ενότητες ΟΤΑ). Ο συσχετισμός 
της διοικητικής οργάνωσης με τον προγραμματικό χώρο 
εντοπίζει τη βασική επιδίωξη του εκσυγχρονισμού που εί¬ 
ναι η αποτελεσματικότητα, δηλαδή η ικανότητα κατανόη¬ 
σης, διαμόρφωσης, εξειδίκευσης, συντονισμού και υλο¬ 
ποίησης τομεακών και χωρικών πολιτικών και παρεμβάσε¬ 
ων. Θα πρέπει να μελετηθούν προδιαγραφές διοικητικών 
μηχανισμών για τη διοικητική και τεχνική υποστήριξη που 
χρειάζεται η συντονισμένη εφαρμογή της στρατηγικής 
χωροταξίας και των αναπτυξιακών προγραμμάτων. 

Ειδικότερα, για κάθε αστικό κέντρο, με βάση τον ειδικό 
ρόλο του, όπως έχει περιγράφει παραπάνω, απαιτούνται 
οι εξής διοικητικές και κοινωνικές υποδομές, που θα πρέ¬ 
πει να ενισχυθούν ή να δημιουργηθούν (όπου δεν υπάρ¬ 
χουν). 

(132) α. Κομοτηνή - Περιφερειακό μητροπολιτικό κέ¬ 
ντρο 

• Υπηρεσίες διασυνοριακής συνεργασίας 

• Υπηρεσίες διαπεριφερειακής εμβέλειας 

• Περιφερειακές υπηρεσίες 

• Νομαρχιακές υπηρεσίες 

• Δικαστήρια 

• Ανάπτυξη ΔΠΘ - Τεχνολογικό Κέντρο Ερευνητικό κέ¬ 
ντρο 

• Νοσοκομείο 


• Μουσεία 

• Κύρια πολιτιστικά κέντρα 

(133) Το ΔΠΘ μπορεί να παίξει σημαντικό ρόλο και σε 
ό,τι αφορά την ενίσχυση της διασυνοριακής συνεργασίας 
με την ανάπτυξη μεταπτυχιακών προγραμμάτων. 

(134) β. Κέντρα περιφερειακής ανάπτυξης 
Αλεξανδρούπολη 

• Υπηρεσίες διαπεριφερειακής εμβέλειας και διασυνο¬ 
ριακής συνεργασίας 

• Περιφερειακές υπηρεσίες 

• Νομαρχιακές υπηρεσίες 

• Δικαστήρια 

• Οργανισμός Λιμένος 

• Ακαδημία Λιμενικού Σώματος 

• Ανάπτυξη ΔΠΘ 

• Πανεπιστημιακό Νοσοκομείο - Βαλκανικό Ιατρικό Κέ¬ 
ντρο 

• Μουσεία 

• Κύρια πολιτιστικά κέντρα 
Καβάλα 

• Υπηρεσίες διαπεριφερειακής εμβέλειας 

• Περιφερειακές υπηρεσίες 

• Νομαρχιακές υπηρεσίες 

• Δικαστήρια 

• Οργανισμός Λιμένος 

• Ζώνη Ελεύθερου Εμπορίου 

• Ανάπτυξη ΤΕΙ 

• Νοσοκομείο 

• Μουσεία 

• Κύρια πολιτιστικά κέντρα 
Δράμα 

• Υπηρεσίες διαπεριφερειακής εμβέλειας και διασυνο¬ 
ριακής συνεργασίας 

• Περιφερειακές υπηρεσίες 

• Νομαρχιακές υπηρεσίες 

• Δικαστήρια 

• Ανάπτυξη ΤΕΙ με έμφαση στη δασοπονία 

• Δημιουργία Σχολής Δημοτικής Αστυνομίας 

• Τεχνόπολη 

• Νοσοκομείο 

• Μουσεία 

• Πολιτιστικό κέντρο 
Ξάνθη 

• Υπηρεσίες διαπεριφερειακής εμβέλειας και διασυνο¬ 
ριακής συνεργασίας 

• Περιφερειακές υπηρεσίες 

• Νομαρχιακές υπηρεσίες 

• Δικαστήρια 

• Ανάπτυξη ΔΠΘ - Πολυτεχνική Σχολή 

• Ερευνητικό Κέντρο 

• Νοσοκομείο 

• Μουσεία 

• Κύρια Πολιτιστικά κέντρα 
Ορεστιάδα 

• Υπηρεσίες διασυνοριακής συνεργασίας 

• Νομαρχιακές υπηρεσίες 

• Δικαστήρια 

• Παράρτημα Πανεπιστημίου 

• Νοσοκομείο 

(135) γ. Κέντρα ενίσχυσης αξόνων 
Κάτω Νευροκόπι 

• Περιφερειακές υπηρεσίες 

• Υπηρεσίες διασυνοριακής συνεργασίας 

• Παραγωγικές δραστηριότητες 

• Ινστιτούτο Δασικών Ερευνών 

• Κέντρο Υγείας 

• Δευτεροβάθμια εκπαίδευση 

Σάπες 

• Παραγωγικές δραστηριότητες 

• Τεχνόπολη 

• Κέντρο Υγείας 

• Δευτεροβάθμια εκπαίδευση 

• Πρότυπο πολυπολιτισμικό σχολείο 

Διδυμότειχο 

• Περιφερειακές υπηρεσίες 

• Υπηρεσίες διασυνοριακής συνεργασίας 

• Νοσοκομείο 

• Κέντρο Υγείας 

• Ειδικές σχολές 

• Πολιτιστικό Κέντρο 

• Δευτεροβάθμια εκπαίδευση 

Δίκαια 

• Περιφερειακές υπηρεσίες 

• Υπηρεσίες διασυνοριακής συνεργασίας 

• Δημιουργία ελικοδρομίου 

• Κέντρο Υγείας 

• Δευτεροβάθμια εκπαίδευση 

3.4 Κατευθύνσεις για την προστασία και την ανάδειξη 
του φυσικού και πολιτιστικού περιβάλλοντος 

(136) Στον Εθνικό Κατάλογο για ένταξη στο ευρωπαϊκό 
Δίκτυο "Φύση 2000", περιλαμβάνονται 22 περιοχές προ¬ 
στασίας της φύσης που ανήκουν στην Περιφέρεια, με συ¬ 
νολική έκταση τηςτάξεωςτου 1,7 εκατ. στρεμ. Πρόκειται 
για τις ακόλουθες περιοχές: 

Στο Ν. Δράμας, το δάσος Φρακτού και το Παρθένο δά¬ 
σος Κεντρικής Ροδόπης, το δάσος Ροδόπης, η περιοχή 
Ελάτια και οι Κορυφές του όρους Φαλακρό. 

Στο Ν. Καβάλας, το Δέλτα Νέστου και οι λιμνοθάλασσες 
Κεραμωτής, το Δέλτα Νέστου με τις λίμνες, τις λιμνοθά¬ 
λασσες και την ευρύτερη περιοχή, ο όρμος Ποταμιάς στη 
Θάσο και ο κόλπος Παλιού-Ελευθερών. 

Στο Ν. Ξάνθης, η λίμνη Βιστονίδα και η λιμνοθάλασσα 
Λάγος, οι λιμνοθάλασσες Λάφρη και Λαφρούδα, το Δέλ¬ 
τα του Νέστου, τα Στενά Νέστου και το Αισθητικό δάσος 
και, τέλος, το όρος Χάίντού με την περιοχή Κούλα και τις 
γύρω Κορυφές. 

Στο Ν. Ροδόπης, οι λίμνες και λιμνοθ/σες Θράκης και η 
ευρύτερη περιοχή, η λίμνη Μητρικού και οι λιμνοθάλασ¬ 
σες, η κοιλάδα Κομψάτου, ο άνω ρούςτου ποταμού Φιλι- 
ουρί, η Μαρώνεια και το σπήλαιό της και, τέλος, οι λίμνες 
Βιστονίδα, Ισμαρίδα, οι λιμνοθάλασσες και οι ποταμοί 
Κομψάτος και Φιλιουρί. 

Στο Ν. Έβρου, το Δέλτα Έβρου και η ευρύτερη περιοχή 
του, τα βουνά Έβρου και το δάσος Δαδιάς στην περιοχή 
Σουφλίου, οι Τρεις Βρύσες και το όρος Φεγγάρι Σαμο¬ 
θράκης. 

(137) Από τις παραπάνω περιοχές αυτές, τη μεγαλύτε¬ 
ρη πίεση δέχονται οι υγροβιότοποι (Βαπιεαι-, Θοιίπθ και 
ΝαΙυτα 2000). Διάφορες χρήσεις β’ κατοικίας και τουρι¬ 
σμού (νόμιμες ή αυθαίρετες) και τα συναφή έργα υποδο¬ 
μής (παραλιακοί δρόμοι, λιμανάκια κλπ.) υποβαθμίζουν 
περιβαλλοντικά αλλά και αναπτυξιακά τα υγροτοπικά 
εδάφη και τις αμμοθίνες,κυρίως στην περιοχή του Εθνι¬ 
κού Πάρκου (υγροβιότοποιΔέλτα Νέστου, λίμνη Βιστονί¬ 
δα, λίμνη Μητρικού και ευρύτερη περιοχή), η οποία καλύ¬ 
πτει μεγάλο ανάπτυγμα της παράκτιας ζώνης του ηπει¬ 


ρωτικού χώρου με εκτεταμένα τμήματα αμμώδους παρα¬ 
λίας, κατάλληλα για χρήση από λουσμένους. 

Η περιοχή του Δέλτα Έβρου είναι μικρότερη σε έκταση 
από την προηγούμενη, εμφανέστερα υγροτοπική και η 
παραλία της δεν προσφέρεται για χρήση από λουσμέ¬ 
νους. Οι ανθρώπινες παρεμβάσεις που δέχεται είναι πε¬ 
ριοδικού χαρακτήρα (π.χ. κυνήγι) και μπορούν πιο εύκολα 
να ελεγχθούν. 

(138) Ο χαρακτηρισμός της περιοχής των υγροβιότο¬ 
πων ως "Εθνικού Πάρκου" (ΦΕΚ 854 Β/96), καλύπτει το 
αντικείμενο προστασίας, ενώ παράλληλα επιτρέπει και 
την ελεγχόμενη αγροτική ανάπτυξη, με παρεμβάσεις στο 
είδος των καλλιεργειών και τις καλλιεργητικές μεθόδους. 
Η ΚΑΠ, εκτός από τη στήριξη νέων συστημάτων καλλιέρ¬ 
γειας προβλέπει και την υιοθέτηση μέτρων προστασίας 
του περιβάλλοντος από την εφαρμογή των οποίων θα 
εξαρτάταικαιη καταβολή αγροτικών ενισχύσεων. Μπορεί 
επίσης να εξεταστεί και η σκοπιμότητα αύξησης των ζω¬ 
νών με ενδημικά είδη της φυσικής βλάστησης, σε εφαρ¬ 
μογή κοινοτικών κανονισμών, όπως ο 2080/92 "Σχετικά με 
τα Δασικά Μέτρα στον τομέα της Γεωργίας" που ενισχύει 
την καλλιέργεια δασικών ειδών. 

Σε ότι αφορά τις επιμέρους ζώνες της σχετικής ΚΥΑ, οι 
ζώνες Α και Β, μαζί με τους θύλακες που αναφέρονται και 
ως περιοχές Γ, εντάσσονται στα όρια της ενιαίας περιο¬ 
χής προστασίας του προγράμματος "Φύση 2000". Η εκτε¬ 
ταμένη ζώνη Γ (ευρύτερος χώρος) ενσωματώνεται στις 
γενικότερες ρυθμίσεις χρήσεων γης που καθορίζονται 
και είναι συμβατές με τα προβλεπόμενα από το 
Ν. 1650/86. 

Επίσης, υπάρχουν δυνατότητες παραπέρα ανάπτυξης 
της αλιείας και των ιχθυοκαλλιεργειών στις λίμνες και τις λι¬ 
μνοθάλασσες με ελεγχόμενη διακίνηση των αλιευμάτων. 

(139) Με βάση το ισχύον θεσμικό πλαίσιο και τους στό¬ 
χους της αειφόρου ανάπτυξης, τα φυσικά οικοσυστήμα¬ 
τα αντιπροσωπεύουν πάγια αγαθά με "διαρκή οικονομική 
αξία". Η συνδυασμένη προστασία και ανάδειξη των φυσι¬ 
κών και πολιτιστικών πόρων της Περιφέρειας (αρχαιολο¬ 
γικοί χώροι και ιστορικοί τόποι, μνημεία, μοναστήρια και 
παραδοσιακοί οικισμοί) με τη δημιουργία δικτύων "φυσι¬ 
κού και πολιτιστικού περιβάλλοντος" μπορεί να αποτελέ- 
σει αναπτυξιακή πρόταση τόσο για τις ορεινές όσο και για 
τις πεδινές περιοχές της Περιφέρειας. Σε αυτή τη λογική 
μπορεί να ενταχθεί με επιτυχία και η ανάπτυξη του τουρι¬ 
σμού (και χρήσεων β’ κατοικίας) στο χώρο της Περιφέ¬ 
ρειας. Σε αυτό το σχήμα εντάσσονται και οι προτάσεις 
των "Τόξων Υγροβιότοπων και Αρχαιολογικών χώρων", τα 
οποία συνδυάζουν την προστασία των φυσικών και ιστο¬ 
ρικών πόρων με την πολύπλευρη ανάπτυξη του αγροτι¬ 
κού χώρου. 

(140) Για πολλές από τις περιοχές που κατ’ αρχήν έχουν 
οριοθετηθεί στο δίκτυο "Φύση 2000" δεν έχει ολοκληρω¬ 
θεί η διαδικασία καθορισμού του περιεχομένου των προ- 
βλεπόμενων δεσμεύσεων, ζωνών προστασίας και ειδικών 
όρων. Θα πρέπει να ολοκληρωθούν το συντομότερο οι 
διαδικασίες από τους ήδη θεσμοθετημένους φορείς δια¬ 
χείρισης ώστε να αποφευχθούν οι ασάφειες και η οιωνοί 
διαδικασία αά ίιοο χωροθετήσεων. Γ ια την Περιφέρεια 
Ανατολικής Μακεδονίας και Θράκης οι θεσμοθετημένοι, 
βάσει του Ν. 3044/ΦΕΚ 197 Α’ της 27/8/2002, άρθρο 13, 
φορείς διαχείρισης αφορούν τις εξής περιοχές: Δέλτα 
Εβρου, Δάσος Δαδιάς, Δέλτα Νέστου - Βιστωνίδα - Ισμα¬ 
ρίδα και Οροσειρά Ροδόπης. 

3.5. Ευρύτερες ανθρωπογεωγραφικές ενότητες (παρά¬ 
κτιος, νησιωτικός και ορεινός χώρος 

3.5.1. Παράκτιος χώρος 

(141) 0 παράκτιος ηπειρωτικός χώρος της περιφέρειας 
αποτελεί ένα ευαίσθητο οικοσύστημα που χαρακτηρίζε¬ 
ται από την παρουσία ιδιαίτερα σημαντικών υγροβιότο¬ 
πων. Στην παράκτια ζώνη κυριαρχούν οι αγροτικές χρή¬ 
σεις, αλλά υπάρχουν και διάσπαρτες χρήσειςτουρισμού, 
αναψυχής και β’ κατοικίας. Η προστασία του φυσικού πε¬ 
ριβάλλοντος από τις οικιστικές πιέσεις και η αποφυγή συ¬ 
γκρούσεων μεταξύ των χρήσεων επιβάλλει ορθολογική 
αξιοποίηση του αγροτικού χώρου σε συσχετισμό με την 
προώθηση ήπιων μορφώντουρισμού, στο πλαίσιο αειφό¬ 
ρου διαχείρισης. 

(142) Οι γενικές κατευθύνσεις για την οργάνωση των 
παραλιακών τουριστικών περιοχών είναι οι εξής: 

• Διατήρηση ικανής ελεύθερης ζώνης από το χειμέριο 
κύμα, ανάλογα με το είδος των ακτών (αμμώδεις, προσι¬ 
τές ή απόκρημνες) και αποφυγή δημιουργίας τείχους οι¬ 
κοδομών κατά μήκος του θαλάσσιου μετώπου και άλλες 
ρυθμίσεις, σύμφωνα με το Ειδικό Πλαίσιο για τον Παρά¬ 
κτιο Χώρο. 

• Οδική εξυπηρέτηση με προσβάσεις κάθετες προς την 
παραλία και σε επιλεγμένες θέσεις, όπου θα αναπτυ¬ 
χθούν οι εγκαταστάσεις εξυπηρέτησης επισκεπτών και 
λουσμένων με ισόγειες και ελαφριές κατασκευές, προ¬ 
σαρμοσμένες στο φυσικό περιβάλλον και τις θέες. 

• Οργάνωση χρήσεων ελεύθερου χρόνου και αναψυ¬ 
χής, με σκοπό τη διεύρυνση της τουριστικής περιόδου και 
την ανάπτυξη των αγροτικών οικισμών (πολιτική για τον 
αγροτικό χώρο). 

(143) Ειδικά οι παραλιακές περιοχές του Τόξου Υγρο¬ 
βιότοπων Ν. Ξάνθης και Ν. Ροδόπης που περιλαμβάνουν 
υγροβιοτόπους διεθνούς σημασίας (Βαπιεαι·) και αρχαιο¬ 
λογικούς χώρους (περιοχές προστασίας ΥΠΠΟ), θα πρέ¬ 
πει να λειτουργήσουν ως "Εθνικά Πάρκα", με ελεγχόμενες 
αγροτικές δραστηριότητες και καθορισμένες διαδρομές 
για τους επισκέπτες. 

(144) Οι υγροβιότοποι είναι επισκέψιμοι την ημέρα, αλ¬ 
λά ακατάλληλοι για διαμονή και δε νοείται η διάσπασή 
τους με νησίδες κατοικίας. Η διάταξη των αγροτικών οικι¬ 
σμών μόνιμης κατοικίας δημιουργεί ένα τόξο που λει¬ 
τουργεί σαν ασπίδα προστασίας του φυσικού και ιστορι¬ 
κού πλούτου κάθε περιοχής και φαίνεται να ορίζει κάποι¬ 
ες αποστάσεις από τις ακτές για χρήσεις κατοικίας. Οι 
νέες εγκαταστάσεις διαμονής και εξυπηρέτησης τουρι¬ 
στών και παραθεριστών θα πρέπει να δημιουργηθούν σε 
κατάλληλες θέσεις του αγροτικού χώρου, εκτός των πε¬ 
ριοχών προστασίας, όπως και στους υπάρχοντες, παρα¬ 
δοσιακούς ή ενδιαφέροντες, αγροτικούς οικισμούς κατά 
μήκος των τόξων, ενισχύοντας έτσι τη βιωσιμότητάτους. 
Στους ίδιους οικισμούς θα πρέπει να οργανωθούν υπηρε¬ 
σίες για τους επισκέπτες του Εθνικού Πάρκου και για την 
προσέλκυση ειδικών επιστημόνων. 

(145) Στο σχεδίασμά για την οργάνωση των εγκαταστά¬ 
σεων εξυπηρέτησης επισκεπτών και λουσμένων θα πρέ¬ 
πει να ενταχθούν και τα μικρά λιμάνια - αλιευτικά καταφύ¬ 
για Αβδήρων, Φαναριού, Ίμερου, Αγίου Χαράλαμπους, 
Κεραμωτής, Νέας Ηρακλείτσας, Νέας Περάμου, καθώς 
και τα αλιευτικά καταφύγια της Θάσου. 

(146) Στις δυτικές ακτές Καβάλας απαιτούνται ρυθμί¬ 
σεις για τις χρήσεις γής τους όρους δόμησης και τις προ¬ 
σβάσεις στις ακτές, όπως και οργάνωση των εσωτερικών 


οικισμών (π.χ. Οφρύνιο, Ορφάνιο, Κάρυανη, Ελεύθεροί) 
σε κέντρα παροχής τουριστικών υπηρεσιών. 

(147) Με το ίδιο πρότυπο προτείνεται να οργανωθεί και 
η παραλιακή περιοχή του Δήμου Μαρώνειας για τουρι¬ 
στική ανάπτυξη με χρήσεις β' κατοικίας σε κατάλληλες 
θέσεις, ελεύθερη ζώνη παραλίας, αγροτικές χρήσεις γής 
και αρχαιολογικό πάρκο (αρχαία Μαρώνεια). 

(148) Η περιοχή παραλίας Πετρωτών - Κρωβύλης προ- 
σφέρεται για νέες μορφές ήπιου τουρισμού και θα πρέπει 
να αξιοποιηθεί με καινοτόμο σχεδίασμά, λαμβάνοντας υπ’ 
όψιν το μικρό άνοιγμα της αμμώδους παραλίας, τον αρ¬ 
χαιολογικό χώρο των Πετρωτών, την ορεινή μορφολογία 
και τις ιδιαιτερότητες του ευρύτερου γεωγραφικού χώ¬ 
ρου. 

(149) Η δημιουργία υποδομών για τον ελλιμενισμό σκα¬ 
φών αναψυχής (μαρίνες) και η οργάνωση κέντρων ναυτα- 
θλητισμού ενδέχεται να επιφέρει εντατική τουριστική 
δραστηριότητα που δεν συμβιβάζεται με την προστασία 
υγροβιότοπων ή και περιοχών ήπιας τουριστικής ανάπτυ¬ 
ξης όπως χαρακτηρίζεται σημαντικό τμήμα των ακτώντης 
Περιφέρειας. Γι’ αυτό, η δημιουργία τέτοιων εγκαταστά¬ 
σεων θα πρέπει να χωροθετηθεί εκτός των ορίων τέτοιων 
περιοχών. Η χωροθέτηση των μαρίνων θα πρέπει να απο¬ 
τελεί ένα δίκτυο που θα συνδέει πόλους τουρισμού και 
αναψυχής της Περιφέρειας, όπως δυτικές ακτές Καβά¬ 
λας, Νέα Πέραμο, Παλιό λιμάνι Καβάλας, Θάσο, Σαμο¬ 
θράκη, δυτικές ακτές Αλεξανδρούπολης, αλλά και σημεία 
εκτός Περιφέρειας (Ιερισσός, Χαλκιδική κλπ). 

3.5.2. Νησιωτικός χώρος 

(150) Η πολιτική για το νησιωτικό χώρο έχει εφαρμογή 
και μπορεί να αξιοποιηθεί και στα δύο νησιά της Περιφέ¬ 
ρειας, τη Θάσο και τη Σαμοθράκη. Σύμφωνα με τις κατευ¬ 
θύνσεις χωροταξικού σχεδιασμού στο σύνολο της χώρας 
η επιλογή της ποιότητας αντίτης ποσότητας είναι ο μόνος 
δρόμος, ο οποίος θα επιτρέψει στα νησιά να ξεπεράσουν 
τη σημερινή τους κατάσταση, να αξιοποιήσουν τα συ¬ 
γκριτικά τους πλεονεκτήματα, ενώ εναρμονίζεται απόλυ¬ 
τα με τη λογική της αειφορίας. 

(151) Στην κατεύθυνση αυτή, προβλέπονται οι ακόλου¬ 
θες παρεμβάσεις: 

• Δημιουργία προϋποθέσεων για τη συχνή και αδιάλει¬ 
πτη μεταφορική σύνδεση και άρση της απομόνωσης, ιδι¬ 
αίτερα τους "μη τουριστικούς" μήνες. 

• Εφαρμογή αναγκαίων μέτρων καθορισμού χρήσεων 
γης και προστασίας των φυσικών πόρων. 

• Προώθηση νέων μορφών οικονομικής δραστηριότη¬ 
τας, κύρια στον τριτογενή τομέα. 

• Κάλυψη αναγκών σε κοινωνικές εξυπηρετήσεις και 
χρήση της τηλεπληροφορικής. 

• Διατήρηση της μικρής κλίμακας γεωργικής παραγω¬ 
γής, στο πλαίσιο του προτύπου της πολυαπασχόλησης. 

(152) Στο πλαίσιο της πολιτικής αυτής, τα δύο νησιά 
αποτελούν ειδικές περιοχές χωρικής ανάπτυξης και ορ¬ 
γάνωσης σε όλους τους τομείς. Κάθε νησί θα πρέπει να 
αποκτήσει το δικό του αναπτυξιακό-διαχειριστικό σχέδιο, 
προσαρμοσμένο στις ιδιαιτερότητες, τη διαφορετικότη¬ 
τα και στη μικροκλίμακατου χερσαίου χώρου που διαθέ¬ 
τει. 

(153) Οι δραστηριότητες που θα αναπτυχθούν δεν θα 
πρέπει να παραβιάζουν τη φέρουσα ικανότητα του ευαί¬ 
σθητου νησιωτικού τοπίου και θα πρέπει να προσδιορι¬ 
στούν από ειδικές χωροταξικές μελέτες. Γενικές κατευ¬ 
θύνσεις για την τουριστική ανάπτυξη θα πρέπει να είναι η 

επιλογή του προτύπου συμπαγών οικισμών, η λελογισμέ¬ 
νη έκταση της παραθεριστικής κατοικίας έξω από τα όρια 
των υπαρχόντων οικισμών, η απαγόρευση μεγάλων ξενο¬ 
δοχειακών μονάδων που δεν συμβιβάζονται με την κλίμα¬ 
κα του νησιωτικού τοπίου, η πρόβλεψη για τη δημιουργία 
τουριστικών κλινώνπου δεν υπερβαίνουντα όρια αντοχής 
του οικοσυστήματος, αλλά και των λοιπών συνθηκών των 
νησιών. Τα δύο νησιά, αλλά ειδικότερα η Σαμοθράκη, 
προσφέρονται για την προώθηση μορφών αγροτοτουρι- 
σμού και οικοτουρισμού και άλλων μορφών που ανταπο- 
κρίνονται και προβάλλονται στον ευρύτερο ευρωπαϊκό 
και διεθνή χώρο. 

(154) Η Θάσος είναι το μόνο τμήμα της Περιφέρειας 
όπου μπορεί να συνεχίσει να αναπτύσσεται ως ένα βαθμό 
μαζικός τουρισμός που συγκεντρώνεται στις παράλιες 
περιοχές, χωρίς να παραβιάζονται παρ’όλ’αυτά οι παρα¬ 
πάνω γενικές κατευθύνσεις. Το νησί διαθέτει ωστόσο 
πλούσιους φυσικούς και πολιτιστικούς πόρους που επι¬ 
τρέπουν την παράλληλη ανάπτυξη εξειδικευμένων ήπιων 
μορφώντουρισμού, αξιοποιώντας και την ενδοχώρα. 

(155) Ειδικό πρόβλημα για τη Θάσο αποτελεί η εξορυ- 
κτική δραστηριότητα, η οποία θα πρέπει να ρυθμιστεί έτσι 
ώστε να μην συγκρούεται με τις τουριστικές χρήσεις, με 
την έννοια της απαξίωσης των τουριστικών πόρων, συ¬ 
μπεριλαμβανομένου και του τοπίου. 

3.5.3. Ορεινός χώρος 

(156) Ως βασικές κατευθύνσεις για την ανάπτυξη του 
ορεινού όγκου της περιφέρειας προτείνονται οι εξής: 

• Ήπια ανάπτυξη των οικισμών, στο μέτρο που απαιτεί¬ 
ται για να καλύψει τις ανάγκες της δημογραφικής εξέλι¬ 
ξης, χωρίς αλλοίωση του οικισμού και του τοπίου, όπου 
δεν διαπιστώνεται η αναγκαιότητα δημιουργίας νέων αυ¬ 
τοτελών οικισμών, οι οποίοι, κατά κανόνα συνεπάγονται 
αλλοίωση της μορφής της περιοχής. Όσοι οικισμοί δεν 
έχουν οριοθετηθεί, θα πρέπει να οριοθετηθούν και δια 
των ΣΧΟΟΑΠ να ορισθούν οι ανάγκες επεκτάσεώς τους 
ώστε να αναλάβουν τις πιέσεις από τις δεσμεύσεις στον 
εξωαστικό χώρο. 

• Οριοθέτηση και προστασία δασών και δασικών εκτά¬ 
σεων, καθώς επίσης και της γεωργικής γης, των βοσκο¬ 
τόπων και των λατομικών περιοχών, όπου επιβάλλεται η 
εκμετάλλευσή τους για λόγους δημοσίου συμφέροντος. 

• Ήπιος τουρισμός (αγροτοτουρισμός, οικοτουρισμός 
κλπ) 

• Οργάνωση ορεινών διαδρομών οικοτουρισμού για 
αυτοκίνητα και πεζούς με στάσεις σε επιλεγμένους οικι¬ 
σμούς που θα μελετηθούν κατά περίπτωση και σε συν¬ 
δυασμό με άλλα πιθανά ενδιαφέροντα πολιτιστικά στοι¬ 
χεία. 

• Προώθηση τοπικών προϊόντων-τοπική οικονομίαπου 
βασίζεται στην πολυαπασχόληση και διατήρηση ασχο¬ 
λιών του πρωτογενούς τομέα. 

Οι κατευθύνσεις αυτές μπορούν να διευρύνουν τις δυ¬ 
νατότητες συμπληρωματικής απασχόλησης με στόχο τη 
συγκράτηση του πληθυσμού των ορεινών περιοχών, δια- 
φυλάττοντας ταυτόχρονα την προστασία του φυσικού 
περιβάλλοντος. 

(157) Οι ορεινές περιοχές του Νομού Δράμας θα πρέπει 
να αποτελέσουν αντικείμενο ιδιαίτερης αντιμετώπισης. Ο 
ποταμός Νέστος και οι τεχνητές λίμνες στα φράγματα 
των ΥΗΕ της ΔΕΗ, τα παραγωγικά δάση, ο ορυκτός πλού¬ 
τος, η αρδευόμενη ή αρδεύσιμη γεωργική γη και οι βο¬ 
σκότοποι προσφέρουν πολλαπλές δυνατότητες ανάπτυ¬ 


ξης της ορεινής περιοχής και θα πρέπει να αξιοποιηθούν, 
αλλά και να προστατευθούν με προγραμματισμένο τρό¬ 
πο. Στο δίκτυο "Φύση 2000" έχουν ενταχθεί δύο περιοχές 
προστασίας, το δάσος Φρακτού και το παρθένο δάσος 
Κεντρικής Ροδόπης (Καρά ντερέ). Η κύρια ορεινή δια¬ 
δρομή οικοτουρισμού στο Νομό Δράμας ακολουθεί την 
πορεία του ποταμού Νέστου και φτάνει μέχρι το Κάτω 
Νευροκόπι. Στη διαδρομή αυτή εντάσσονται ως ειδικός 
πόλος ενδιαφέροντος τα ιαματικά λουτρά στο Παρανέ- 
στι. Μια δεύτερη διαδρομή ακολουθείτηνπορείααπό Μο¬ 
ναστηράκι, Ταξιάρχες, Λιβαδερό και ενώνεται με την 
προηγούμενη ορεινή διαδρομή κοντά στο Σιδηρόνερο. 

(158) Δεύτερος πόλος ενδιαφέροντος ορεινού τουρι¬ 
σμού αποτελεί η περιοχή του όρους Φαλακρού, (εκκρεμεί 
η ένταξη της στο δίκτυο Φύση 2000), με το χιονοδρομικό 
κέντρο και την περιοχή των σπηλαίων. Για την ευρύτερη 
περιοχή Φαλακρού απαιτείται η επίλυση συγκρούσεων 
των περιβαλλοντικών πόρων με τις δραστηριότητες εξό- 
ρυξης μαρμάρου, αλλά και των ίδιων των δραστηριοτή¬ 
των που δημιουργεί η ανάπτυξη του χιονοδρομικού κέ¬ 
ντρου. 

(159) Εναλλακτικές μορφές τουρισμού προτείνεται να 
προωθηθούν στις ορεινές περιοχές του νομού Καβάλας, 
και ειδικότερα στις ορεινές περιοχές της Λεκάνης του Δή¬ 
μου Ορεινού και του Παγγαίου (χιονοδρομικό κέντρο), σε 
συνδυασμό με τον πόλο ενδιαφέροντος που αποτελεί η 
Μονή Εικοσιφοινίσσης. Ενδιαφέρον επίσης παρουσιά¬ 
ζουν το Σύμβολο όρος, οι παραδοσιακοί οικισμοί και τα 
σπήλαια του Δ. Πιερέων. 

(160) Η ορεινή περιοχήτου νομού Ξάνθης περιλαμβάνει 
δύο σημαντικούς βιότοπους: α) το αισθητικό δάσος στα 
Στενά του Νέστου και β) το όρος Χάίντού - Κούλα με τις 
γύρω κορυφές. Ο πρώτος βρίσκεται πάνω στον άξονα Το¬ 
ξότες - Σταυρούπολη και μπορεί να αξιοποιηθεί με την 
ανάπτυξη ειδικών μορφώντουρισμού και κέντρο αναφο¬ 
ράς τη Σταυρούπολη. Ο δεύτερος βιότοπος αποτελεί 
τμήματης ευρύτερης δασικής και κατοικούμενης ορεινής 
περιοχής. Η οικονομική αξία του φυσικού χώρου και το 
πλήθος των μικρών οικισμών, με κεντρικό τον Εχίνο, όπως 
και η διέλευση του κάθετου διασυνοριακού άξονα της 
Εγνατίας οδού αποτελούν τα βασικά δεδομένα για ένα ει¬ 
δικό σχέδιο αειφόρου ανάπτυξης της περιοχής. Η θέση 
του οικισμού Εχίνου είναι κομβική στις ορεινές διαδρομές 
οικοτουρισμού. 

(161) Αντίστοιχο χαρακτήρα έχουν και οι ορεινές δια¬ 
δρομές που προτείνονται στο νομό Ροδόπης, με κέντρα 
τους οικισμούς Κέχρου και Οργάνης. 

(162) Τέλος, στο νομό Έβρου, οι διαδρομές που προ- 
τείνονται αναδεικνύουντις περιοχές Δαδιάς (δασικός βιό¬ 
τοπος) και Μικρού Δερείου, καθώς και τον παραδοσιακό 
οικισμό Μεταξάδων. 

3.6. Χωρική διάρθρωση των βασικών δικτύων Τεχνικής 
υποδομής 

3.6.1. Οδικό δίκτυο 

(163) Το οδικό δίκτυο της Περιφέρειας ΑΜ-Θ περιλαμ¬ 
βάνει το ανατολικό τμήμα της Εγνατίας Οδού καιτους Κά¬ 
θετους Άξονες της Εγνατίας, το Εθνικό οδικό δίκτυο (με 
κατάταξη σε Πρωτεύον, Δευτερεύον, Τριτεύον) καιτις θε¬ 
σμοθετημένες κύριες Επαρχιακές οδούς. 

3.6.1.1. Εγνατία Οδός και Κάθετοι Άξονες 

(164) Η Εγνατία Οδός αποτελεί το σημαντικότερο νέο 
οδικό έργο της χώρας, συνδέει τις 4 Περιφέρειες της Βό¬ 
ρειου Ελλάδος, από την Περιφέρεια Ηπείρου μέχρι την 

Περιφέρεια Ανατολικής Μακεδονίας & Θράκης. Με κομ- 
βικό σημείο την σύνδεσή της με τον ΠΑΘΕ και το μητρο- 
πολιτικό κέντρο της Θεσσαλονίκης, προσφέρει την υπο¬ 
δομή για την ανάδυση ενός νέου αναπτυξιακού άξονα, 
που θα συνδέει τα αστικά κέντρα, από την Ηγουμενίτσα 
μέχρι την Αλεξανδρούπολη. 

(165) α. Ένταξη στα Διευρωπαϊκά Δίκτυα Μεταφορών 
(ΤΕΝ) 

Πέραν της διαπεριφερειακής και ενδοπεριφερειακής 
σημασίας της, η Εγνατία Οδός εντάσσεται θεσμικά και 
λειτουργικά στο ευρύτερο Διευρωπαϊκά Δίκτυο, του οποί¬ 
ου και αποτελεί το νοτιότερο άξονα, συνδέοντας την 
Αδριατική με το Ευρωπαϊκό τμήμα της Τουρκίας και την 
Κωνσταντινούπολη αποκτώντας ένα διεθνή ρόλο. 

Η σύνδεση με τους κύριους διαδρόμους του Πανευρω¬ 
παϊκού Δικτύου X, IV, IX επιτυγχάνεται με εννέα κάθετους 
άξονες οι οποίοι προσφέρουν, κατά μήκος του συνορια¬ 
κού χώρου, συνδέσεις με την Αλβανία, ΠΜΔΓ, Βουλγαρία 
και Τουρκία. 

(166) β. Συνδυασμένες Μεταφορές 

Το σύστημα μεταφορών συμπληρώνεται με την άμεση 
σύνδεση της Εγνατίας με πέντε λιμάνια, οκτώ αεροδρό¬ 
μια καθώς και με το σιδηροδρομικό δίκτυο (κυρίως με 
τους κλάδους που εξυπηρετούν λιμένες). 

(167) γ. Τεχνολογικός και Λειτουργικός Εξοπλισμός 

Η Εγνατία σχεδιάζεται με βάση ένα ολοκληρωμένο 
πλαίσιο προδιαγραφών, τόσο για την κατασκευή όσο και 
τη λειτουργία του έργου. Σε όλο το μήκος της προβλέπο- 
νται Χώροι Στάθμευσης και Αναψυχής (ΧΣΑ) καθώς και 
Σταθμοί Εξυπηρέτησης Αυτοκινήτων (ΣΕΑ). 

Σημαντικό στοιχείο υποδομής σε όλο το μήκος του οδι¬ 
κού άξονα αποτελούν οι εγκαταστάσεις οπτικών ινών που 
θα διατίθενται προς χρήση στην ευρύτερη ζώνη του άξο¬ 
να, καθιστώντας την Εγνατία, εκτός από διάδρομο μετα¬ 
φορών, και διάδρομο πληροφορίας και υποδομών νέων 
τεχνολογιών. 

(168) δ. Χρονικός Προγραμματισμός 

Οι πολυποίκιλες τεχνικές και διαδικαστικές δυσχέρειες 
απαιτούν σταδιακή κατασκευή τμημάτων και απόδοση 
αυτών στην κυκλοφορία. Έτσι το έργο παρακολουθείται 
με βάση ένα σύνθετο προγραμματισμό που για τους σκο¬ 
πούς του ΧΣΠ, διακρίνεται στις παρακάτω τρεις γενικευ- 
μένες περιόδους και τα αντίστοιχα τμήματα. 

• Τμήματα σε κυκλοφορία το 2002 (σε λειτουργία) 

• Τμήματα που θα αποδοθούν μέχρι το 2004 

• Τμήματα που θα αποδοθούν μετά το 2004 

Για να εξασφαλιστεί μια συνεχώς διευρυνόμενη λει¬ 
τουργία, έχει οριστεί η λεγάμενη "Λειτουργική Εγνατία", 
που προγραμματίστηκε να λειτουργεί από Ηγουμενίτσα 
μέχρι Κήπους με παρακάμψεις των καθυστερουμένων 
τμημάτων μέσω βελτιωμένων κλάδων του υφιστάμενου 
Εθνικού ή Νομαρχιακού δικτύου το 2004. 

(169) ε. Εκτίμηση Επιπτώσεων και το "Παρατηρητήριο 
της Εγνατίας Οδού" 

Το παρατηρητήριο χωρικών επιπτώσεων της Εγνατίας 
Οδού είναι ένα συνεχές ερευνητικό πρόγραμμα παρακο¬ 
λούθησης ορισμένων δεικτών, ώστε να εκτιμώνται οι επι¬ 
πτώσεις από την λειτουργία, με στόχο να είναι δυνατή μια 
συνολική αποτίμηση της αλληλεπίδρασης του οδικού 
άξονα με την αναπτυξιακή διαδικασία και τη χωροταξική 
οργάνωση. 

Έχουν προσδιοριστεί ιδιαίτεροι δείκτες για τη μέτρηση 
των κοινωνικο-οικονομικών, και των περιβαλλοντικών επι¬ 


πτώσεων, καθώς και δείκτες για τη μέτρηση αυτής καθ’ 
εαυτήςτης λειτουργίας της οδού. 

Η μεθοδολογική οργάνωση του Παρατηρητήριου βασί¬ 
ζεται στην κατάταξη 8 ζωνών: 

(170) Είναι προφανής η αναγκαιότητα συνεργασίας του 
Παρατηρητήριου με τον τρέχοντα χωροταξικό σχεδία¬ 
σμά σε επίπεδο Περιφέρειας, ιδιαίτερα για θέματα που 
αφορούν στον ενδοπεριφερειακό χώρο και τις επιπτώ¬ 
σεις στη χωρική οργάνωση άλλα και στον άμεσο συνο¬ 
ριακό χώρο. 

(171) στ. Η Εγνατία στην Περιφέρεια ΑΜ-Θ 

Από την Περιφέρεια Ανατολικής Μακεδονίας & Θράκης 
διέρχεται τμήμα της Εγνατίας συνολικού μήκους 250 
χλμ., με 16 ανισόπεδους κόμβους και 4 κάθετους άξονες 
προς Βουλγαρία, που συνδέουν την οδό με τα Διευρω- 
πάίκά Δίκτυα: 

• Κάθετος Άξονας 80: Αρδάνιο - Καστανιές - Ελληνο¬ 
τουρκικά σύνορα - Ορμένιο - Ελληνοβουλγαρικά σύνορα 
(132 χλμ.). Αποτελείτο νότιο τμήμα του Πανευρωπαϊκού 
Άξονα IX. 

• Κομοτηνή - Νυμφαία - Ελληνοβουλγαρικά σύνορα (23 
χλμ.), που επίσης δευτερευόντως συνδέεται με τους Δι- 
ευρωπαϊκούς Άξονες IV και IX. 

• Ξάνθη - Εχίνος - Ελληνοβουλγαρικά σύνορα, (48 
χλμ.), - Φιλιππούπολη. 

• Δράμα - Κάτω Νευροκόπι - Εξοχή - Ελληνοβουλγαρι- 
κά σύνορα (51,3 χλμ.). 

(172) Οι δύο τελευταίοι άξονες συνδέουν την Εγνατία 
οδό με τον Διευρωπαϊκά Άξονα IV, διασχίζοντας ορεινές 
περιοχές. 

(173) Οι προγραμματισμένοι Κάθετοι Άξονες συμπλη¬ 
ρώνονται με το έργο 78, τη σύνδεση της Εγνατίας οδού με 
την Αλεξανδρούπολη, η οποία αποτελείται από την Ανα¬ 
τολική και Δυτική Περιφερειακή, τη σύνδεση με το αερο¬ 
δρόμιο "Δημόκριτος", το λιμάνι και το μεθοριακό σταθμό 
Κήπων. 

(174) Στο μεσοπρόθεσμο ορίζοντα εξετάζεται η ολο¬ 
κλήρωση του συστήματος Εγνατία - Κάθετοι Άξονες με 
σύνδεση Β - ΒΑ Άξονα από τον Α/Κ Μέστης ως τον Μ/Σ Ορ¬ 
μένιο υ. 

(175) Η "Λειτουργική Εγνατία" που ήδη έχει ολοκληρω¬ 
θεί εντός της Περιφέρειας ΑΜ-Θ, περιλαμβάνει δύο τμή¬ 
ματα μη ολοκληρωμένου αυτοκινητόδρομου, δυτικά της 
Καβάλας - από τον Α/Κ Στρυμώνα μέχρι τον Α/Κ Αγ. Αν- 
δρέα, όπου εξακολουθεί να λειτουργεί η παραλιακή σύν¬ 
δεση - καθώς και το τμήμα Α/Κ Χρυσούπολης μέχρι τον 
Α/Κ Βανιανό (περιοχή Νέστου). Η λειτουργικότητα όμως 
της Εγνατίας προς την σημαντική διαπεριφερειακή σύν¬ 
δεση με την Κεντρική Μακεδονία και το Μητροπολιτικό 
Κέντρο της Θεσσαλονίκης θα επιτευχθεί στην περίοδο 
2004 έως το 2006. 

(176) ζ. Ο διπλός ρόλος της Εγνατίας και η σχέση με τη 
χωρική ανάπτυξη της Περιφέρειας. 

Η επίδραση του δικτύου Εγνατία - Κάθετοι Άξονες στην 
χωρική ανάπτυξη της Περιφέρειας έχει δύο διαστάσεις. Η 
μια διάσταση αφορά τις διαπεριφερειακές και διακρατικές 
συνδέσεις και η δεύτερη τις ενδοπεριφερειακές συνδέσεις. 

1. Η ευρύτερη χωρική διάσταση 

(177) Η πρώτη διάσταση αφορά την θέση και το ρόλο 
της Περιφέρειας στον ευρύτερο Βαλκανικό και Κεντρο- 
ευρωπαϊκό άλλα και Παρευξείνιο χώρο, δεδομένου ότι η 
παράκτια ζώνη της, με το σύστημα των λιμένων, θα μπο¬ 
ρεί να αποτελεί, για τις χώρες αυτού του χώρου, διέξοδο 

προς νότο και το χώρο της Ανατολικής Μεσογείου. Η χω¬ 
ρική και αναπτυξιακή ολοκλήρωση και η αντίστοιχη αύξη¬ 
ση της σημασίας της Περιφέρειας θα εξαρτηθεί κυρίως 
από εξωγενείς αναπτυξιακούς και γεωπολιτικούς παρά¬ 
γοντες περιφερειών άλλων χωρών. Αυτή η προοπτική 
προσδίδει στην Εγνατία αναπτυξιακό χαρακτήρα, αναδει- 
κνύονταςτην, από απλό διάδρομο διαμπερούς διέλευσης 
οχλούσας εμπορευματικής κυκλοφορίας, σε στοιχείο 
αναπτυξιακής υποδομής. 

2. Η ενδοπεριφερειακή χωρική διάσταση 

(178) Η δεύτερη, ενδοπεριφερειακή, διάσταση - αλλά 
και με αναφορά στις διαπεριφερειακές σχέσεις του χώ¬ 
ρου της Βόρειας Ελλάδας - αφορά σε "εσωτερικά" θέμα¬ 
τα χωρικής οργάνωσης, με παραμέτρους που προσδιορί¬ 
ζονται και, ενδεχομένως, ελέγχονται με μεγαλύτερη ευ¬ 
χέρεια. Η βασική διαπεριφερειακή σχέση είναι αυτή με το 
μεγάλο αστικό κέντρο της Θεσσαλονίκης, τουλάχιστον 
όσον αφορά τις χερσαίες μεταφορές. 

(179) Η Εγνατία, ως σύγχρονο οδικό έργο, δεν εγγυάται 
την άρση της περιφερειακότητας εφ’ όσον δεν κινηθεί - 
και σε άλλους τομείς πέραν των μεταφορών - μια ολοκλη¬ 
ρωμένη αναπτυξιακή διαδικασία που θα εγγυάται την συ¬ 
γκράτηση του πληθυσμού. 

(180) Στο ενδοπεριφερειακό επίπεδο, το σχεδόν ολο¬ 
κληρωμένο έργο του κύριου άξονα έχει ήδη αρχίσει να 
λειτουργεί ως στοιχείο συνοχήςτου οικιστικού δικτύου με 
σημαντική επίδραση στις χρονοαποστάσεις των μετακι¬ 
νήσεων, το ημερήσιο σύστημα μετακινήσεων, τις σχέσεις 
τόπου κατοικίας / τόπου εργασίας και για τα πέντε κύρια 
αστικά κέντρα της Περιφέρειας, 4 από τα οποία βρίσκο¬ 
νται επί του κεντρικού άξονα. 

η. Επιπτώσεις στις χρήσεις γης και στις χωροθετήσεις 
δραστηριοτήτων 

1. Πιέσεις στις Χρήσεις γης 

(181) Σε πιο τοπικό επίπεδο, ο άξονας της Εγνατίας μα¬ 
ζί με τους κλάδους καθέτων αξόνων επιδρά στις χρήσεις 
γης, ασκώντας πιέσεις κατά μήκος του διαδρόμου διέ¬ 
λευσης καθώς και στις περιοχές όπου αναπτύσσονται τα 
μεγάλα αλλά και τα μεσαία αστικά κέντρα (βλέπε οικιστι¬ 
κό δίκτυο). 

(182) Οι πιέσεις δεν είναι ομοιόμορφες. Μια και ο κύριος 
άξονας είναι κλειστού τύπου, οι πιέσεις ασκούνται στους 
κόμβους και κυρίως σε αυτούς που έχουν στρατηγική θέ¬ 
ση σε σχέση με τα αστικά κέντρα. Στα υποκείμενα επίπε¬ 
δα σχεδιασμού είναι απαραίτητο, στις περιοχές αυτές, να 
ληφθούνμέτραοργάνωσηςτωνχρήσεωνγης. Στους κλά¬ 
δους του δικτύου όπου οι δρόμοι δεν είναι κλειστοί αυτο¬ 
κινητόδρομοι, θα πρέπει να ελεγχθεί η κατά τυχαίο τρόπο 
γραμμική ανάπτυξη παρόδιων χρήσεων. 

2. Σχέση πρωτεύοντος δικτύου Εγνατίας και χωροθέτη- 
σης παραγωγικών δραστηριοτήτων. 

(183) Η χωρική διάταξη του οδικού δικτύου καθορίζει 
ορισμένα από τα κριτήρια χωροθέτησης σημαντικών πα¬ 
ραγωγικών δραστηριοτήτων, είτε αυτές εγκαθίστανται 
οργανωμένα (π.χ. ΒΕΠΕ, ΒΙΠΕ) είτε ορίζονται ως ζώνες 
χρήσεων γης με διακεκριμένα επίπεδα όχλησης. 

(184) Η εγγύτητα στο πρωτεύον δίκτυο καθώς και η κα¬ 
τάλληλη συγκοινωνιακή σύνδεση, αποτελούν στοιχεία 
κατευθύνσεων για τα υποκείμενα επίπεδα σχεδιασμού. 

3.6.1.2. Το υπόλοιπο οδικό δίκτυο 

(185) Το υπόλοιπο οδικό δίκτυο (Εθνικό-Νομαρχιακό) 
και η ιεραρχημένη λειτουργική σύνδεσή του με το σύστη¬ 
μα Εγνατία - Κάθετοι άξονες, χρήζουν ιδιαίτερης μέρι¬ 


μνας ώστε να αποφευχθεί το συνήθες φαινόμενο της 
εγκατάλειψης και κατάρρευσής του. Η ορθολογική συνο¬ 
χή και ιεράρχηση του δικτύου αυτού συμβάλλουν στην 
οργάνωση των χρήσεων γης και τον έλεγχο της άναρχης 
διασποράς χρήσεων στον εξωαστικό χώρο. 

3.6.2. Αεροδρόμια 

(186) Τα δύο αεροδρόμια της Περιφέρειας Καβάλας και 
Αλεξανδρούπολης είναι διεθνή και χαρακτηρίζονται ως 
Πύλες/ Τροφοδότες της Εγνατίας Οδού. 

(187) Στρατηγικός στόχος για το Αεροδρόμιο της Κα¬ 
βάλας "ΜΕΓΑΣ ΑΛΕΞΑΝΔΡΟΣ" είναι η ένταξή του στα Αε¬ 
ροδρόμια που χαρακτηρίζονται ως "Ευρύτερης Περιφε¬ 
ρειακής Σημασίας. Σύμφωνα με τον προγραμματισμό της 
ΥΠΑ, απαιτούνται συμπληρωματικά έργα, ενώ έχει ήδη 
κατασκευασθεί ο νέος πύργος ελέγχου και η επέκταση 
του χώρου στάθμευσης αεροσκαφών. 

(188) Το Αεροδρόμιο της Αλεξανδρούπολης "ΔΗΜΟ¬ 
ΚΡΙΤΟΣ" έχει χαρακτηρισθεί με Κοινή Υπουργική Απόφα¬ 
ση ως γενικότερης σημασίας, με μελλοντικό στρατηγικό 
στόχο την ένταξή του στα Αεροδρόμια "Κοινοτικού Ενδια¬ 
φέροντος", δηλαδή να λειτουργεί ως πύλη της χώρας και 
της Ευρωπαϊκής Ένωσης. Σύμφωνα με τον προγραμματι¬ 
σμό της ΥΠΑ, απαιτούνται συμπληρωματικά έργα. 

(189) Σημαντικό στοιχείο για την τουριστική ανάπτυξη 
της Σαμοθράκης είναι η υποδομή αεροδρομίου που μπο¬ 
ρεί να δέχεται διεθνείς πτήσεις (οάεάθΓε), σύμφωνα με τις 
αρχές ανάπτυξης του τουρισμού στα μεσαίου μεγέθους 
νησιά του Αιγαίου. 

3.6.3. Σιδηρόδρομος 

(190) Η υπάρχουσα σιδηροδρομική γραμμή (Σ/Γ) συν¬ 
δέει τη Θεσσαλονίκη με το Ορμένιο στα Ελληνοβουλγα- 
ρικά σύνορα διερχόμενη από όλα τα αστικά κέντρα της 
Περιφέρειας εκτός από την Καβάλα. Η χάραξη και τα γε¬ 
ωμετρικά χαρακτηριστικά της γραμμής έχουν σχεδιασθεί 
για μέγιστη ταχύτητα 90-100 χλμ./ώρα και σε ορισμένα μι¬ 
κρά τμήματα για 120 χλμ./ώρα. 

(191) Τα εκτελούμενα και προγραμματιζόμενα έργα 
αφορούν σε τοπικές βελτιώσεις. Στα έργα βελτίωσης της 
Σ/Γ Θεσσαλονίκης-Αλεξανδρούπολης περιλαμβάνονται 
α) παραλλαγές της χάραξης για αύξηση της ταχύτητας 
σε 150 χλμ./ώρα σε εντοπισμένα τμήματα, β) κατασκευή 
30 ανισόπεδων διαβάσεων και γ) παραλλαγή εισόδου 
στον Σ.Σ. Αλεξανδρούπολης για την εξυπηρέτηση του λι¬ 
μανιού. Στο μακροχρόνιο σχεδίασμά εξετάζεται και η νέα 
Σ/Γ Θεσσαλονίκη - Αμφίπολη - Ν. Καρβάλη Καβάλας. Η 
ένταξη της Καβάλας στο σιδηροδρομικό δίκτυο επιτυγ¬ 
χάνεται με τον σχεδιαζόμενο κλάδο Τοξότες - Νέος Λιμέ¬ 
νας Καβάλας. 

3.6.4. Δίκτυα λιμένων, αλιευτικών καταφυγίων και μαρί¬ 
νων 

3.6.4.1. Μεγάλα Εμπορευματικά Λιμάνια εθνικής σημα¬ 
σίας 

(192) Τα μεγάλα εμπορευματικά λιμάνια Αλεξανδρού¬ 
πολης και Καβάλας προβλέπεται να λειτουργήσουν συ¬ 
μπληρωματικά προς τους λιμένες Θεσσαλονίκης, Πει¬ 
ραιά, Πάτρας και Ηρακλείου Κρήτης, καθώς και με λιμέ¬ 
νες των χωρών της Ανατολικής Ευρώπης (Μπουργκάς, 
Κωνστάντζας κλπ.). 

• α. Το εμπορευματικά λιμάνι Αλεξανδρούπολης βρί¬ 
σκεται στην Ανατολική Πύλη της Εγνατίας Οδού και συν¬ 
δέεται οδικώς και σιδηροδρομικούς μέσω Ορμενίου με τα 
Διευρωπαϊκά Οδικά και Σιδηροδρομικά Δίκτυα προς Κε¬ 
ντρική και Δυτική Ευρώπη, ενώ θα λειτουργεί εναλλακτι- 

κά με την αναγκαιότητα διάπλευσης του Βοσπόρου. Η 
προοπτική κατασκευής αγωγού μεταφοράς πετρελαίου 
Μπουργκάς - Αλεξανδρούπολη, αναμένεται να τονώσει 
σημαντικά την κίνηση του λιμανιού. 

Απαραίτητη είναι η δημιουργία διεθνούς εμπορευματι- 
κού κέντρου και η σύνδεση του λιμένα με την Εγνατία 
Οδό. 

(193) β. Το εμπορευματικό λιμάνι Καβάλας έχει χωρο- 
θετηθεί εκτός πόλεως Καβάλας. Θα έχει άμεση πρόσβα¬ 
ση στην Εγνατία Οδό και στον Διευρωπάίκό Αυτοκινητό¬ 
δρομο Βορρά-Νότου, τη Ρουμανία καιτα υπόλοιπα κράτη 
της Ανατολικής Ευρώπης και της πρώην ΕΣΣΔ. 

(194) Το έργο έχει ενταχθεί στα λιμάνια δεύτερης προ¬ 
τεραιότητας. Το λιμάνι Καβάλας πρόκειται να ολοκληρω¬ 
θεί σύντομα και προβλέπεται να αναπτυχθεί σε διαμετα- 
κομιστικό λιμενικό κόμβο, συμπληρωματικό ή ανταγωνι¬ 
στικό της Θεσσαλονίκης. Εκτός των έργων ολοκλήρωσης 
της επιδομής, απαιτούνται καιτα εξής: 

• Σύσταση Οργανισμού Λιμένα Καβάλας. 

• Ίδρυση Ζώνης Ελευθέρου Εμπορίου. 

• Σιδηροδρομική σύνδεση μέσω Τοξοτών Ν. Ξάνθης. 

(195) Το νέο αυτό λιμάνι της Καβάλας βρίσκεται δυτικά 
της υπάρχουσας πόλης και σε μικρή απόσταση από τη ΒΙ- 
ΠΕ Καβάλας. Απαιτείται σύνταξη μελέτης λειτουργικής 
ανάπτυξης του λιμανιού και οργάνωσης των συναφών 
χρήσεων γης στον ευρύτερο χώρο επιρροής του, λαμβά- 
νοντας υπόψη τη στενότητα του χώρου - λόγω της μορ¬ 
φολογίας του εδάφους - τη διέλευση τριών δικτύων - 
Εγνατία οδός, Αγωγός μεταφοράς φυσικού αερίου και σι¬ 
δηροδρομική γραμμή - και άλλα προβλήματα οργάνωσης 
χρήσεων γης που σχετίζονται με τις ισχύουσες ΖΟΕ. 

3.6.4.2. Δημιουργία ΔΕΚΚΕΕ 

(196) Το Διεθνές Εμπορευματικό Κέντρο και Κέντρο 
Επιχειρηματικότητας Έβρου (ΔΕΚΚΕΕ) προορίζεται να 
καλύψει ανάγκες σύνδεσηςτης ευρύτερης διεθνούς αγο¬ 
ράς με την αγορά της ΕΕ, αξιοποιώνταςτην κομβική θέση 
της Αλεξ/πολης. Θα έχει μορφή εμπορικής επιχείρησης 
και θα παρέχει υψηλού επιπέδου υπηρεσίες εμπορευμα- 
τικού και εκθεσιακού κέντρου υπό καθεστώς Ζώνης Ελεύ¬ 
θερου Εμπορίου. 

3.6.4.3. Δίκτυο μικρότερων λιμανιών και λιμενίσκων 

(197) Εκτός των δύο μεγάλων εμπορευματικών λιμα- 
νιών που προαναφέρθηκαν, υπάρχει και ένα αρκετά πυ¬ 
κνό δίκτυο μικρότερων λιμανιών και λιμενίσκων, το οποίο 
εξυπηρετεί την υπάρχουσα κίνηση επιβατών και εμπο¬ 
ρευμάτων, εντός και εκτός της Περιφέρειας, όπως καιτον 
ελλιμενισμό αλιευτικών και τουριστικών σκαφών. 

(198) Γενικά, υπάρχουν διάφορες ελλείψεις και ανά¬ 
γκες βελτίωσης των επιδομών. Στο δίκτυο αυτό περιλαμ¬ 


βάνονται συνολικά 20 λιμάνια και αλιευτικά καταφύγια. 
Από χωροταξική άποψη θεωρούνται επαρκή για την πε¬ 
ραιτέρω ανάπτυξη των θαλασσίων μεταφορών, αν και κα¬ 
τά περίπτωση θα πρέπει να εξετάζεται και να στηρίζεται η 
δημιουργία νέων και η αναβάθμιση των υφιστάμενων. Σε 
επίπεδο Περιφέρειας, τα πιο σημαντικά λιμάνια είναι τα 
υπάρχοντα λιμάνια Καβάλας και Αλεξανδρούπολης, το 
ενδιάμεσο λιμάνι Λόγους Ξάνθης - μαζί με τα προηγούμε¬ 
να, εξυπηρετεί και την αλιεία -, το λιμάνι Κεραμωτής (πορ¬ 
θμείο Κεραμωτή-Θάσος) και τα κεντρικά λιμάνια των νη¬ 
σιών: Θάσου και Καμαριώτισσας Σαμοθράκης 

(199) Στο νομό Καβάλας υπάρχουν 3 ακόμα μικρότερα 
λιμάνια που εξυπηρετούν κυρίως τοπική επιβατική κίνηση 
και λιγότερο τουριστική. Είναι τα λιμάνια Νέας Περάμου 
(σύνδεση με εγκαταστάσεις ανόρυξης πετρελαίου) καιτα 
λιμάνια Πρίνου και Λιμεναρίων Θάσου, τα οποία εξυπηρε¬ 
τούν και αλιευτικές δραστηριότητες. 

(200) Τέλος, υπάρχουν 11 συνολικά λιμενίσκοι που χρη¬ 
σιμοποιούνται ως αλιευτικά καταφύγια, αλλά μόνον για 
μικρά αλιευτικά σκάφη και μικρά σκάφη αναψυχής. Βρί¬ 
σκονται στις παρακάτω θέσεις: 

3.6.4.4. Λιμένες τουρισμού αναψυχής 

(201) Στην Περιφέρεια αναπτύσσεται ένα δίκτυο λιμέ¬ 
νων αναψυχής που εξυπηρετεί την δραστηριότητα αυτή. 
Η αυξανόμενη ζήτηση για λιμένες αναψυχής δημιουργεί 
ανάγκες νέων εξυπηρετήσεων διασυνδεδεμένων κυρίως 
με το αντίστοιχο δίκτυο της Περιφέρειας Κεντρικής Μα¬ 
κεδονίας που αναπτύσσεται στην Χαλκιδική. 

(202) Οι ανάγκες διάχυσης του δικτύου τουρισμού επι¬ 
βάλλουν την ανάπτυξη διασυνδέσεων με τους αντίστοι¬ 
χους λιμένες της Χαλκιδικής δυτικά και κυρίως αυτούς 
που συνδέονται άμεσα με την Περιφέρεια ΑΜ-Θ (Ιερισ- 
σός, Στρατώνι, Σταυρός). Μακροπρόθεσμα το σύστημα 
μπορεί να διασυνδεθεί ανατολικά μέσω της Σαμοθράκης 
με αντίστοιχους λιμένες αναψυχήςτωντουρκικών ακτών. 

(203) Οι εγκαταστάσεις λιμένων αναψυχής εντός της 
Περιφέρειας σε πολλές περιπτώσεις αποτελούν ζώνες σε 
ήδη υφιστάμενους λιμένες, λιμενίσκους και αλιευτικά κα¬ 
ταφύγια. Το δίκτυο αναπτύσσεται από τον κόλπο Ελευθε¬ 
ριών μέχριτον λιμένα Αλεξανδρούπολης στο χερσαίο τμή¬ 
μα της Περιφέρειας και στα δύο νησιά με ιδιαίτερη έντα¬ 
ση στην δυτική πλευρά της Θάσου. Στην Περιφέρεια 
προβλέπεται ένας μόνος λιμένας αμιγούς χρήσης ανα¬ 
ψυχής (μαρίνα) στα Λιμενάρια Θάσου δυναμικότητας 230 
σκαφών. 

(204) Το προβλεπόμενο δίκτυο παρουσιάζεται στον πα¬ 
ρακάτω πίνακα ανά Νομό: 


ΝΟΜΟΣ 

ΘΕΣΗ 

Ν. ΕΒΡΟΥ 

ΑΛΕΞΑΝΔΡΟΥΠΟΛΗ 

ΚΑΜΑΡΙΩΤΙΣΣΑ 

ΣΑΜΟΘΡΑΚΗ 

ΘΕΡΜΑ 

Ν. ΚΑΒΑΛΑΣ 

ΚΑΒΑΛΑ 

ΚΟΛΠΟΣ ΕΛΕΥΘΕΡΩΝ 

ΛΙΜΕΝΑΡΙΑ ΘΑΣΟΥ 

ΝΕΑ ΗΡΑΚΛΕΙΤΣΑ 

ΠΟΤΟΣ 

ΣΚΑΛΑ ΚΑΛΛΙΡΑΧΗΣ 

ΣΚΑΛΑ ΜΑΡΙΩΝ 

ΣΚΑΛΑ ΠΟΤΑΜΙΑΣ 

ΣΚΑΛΑ ΡΑΧΩΝ ΙΟΥ 

ΣΚΑΛΑ ΣΩΤΗΡΟΣ 

Ν. ΞΑΝΘΗΣ 

ΑΒΔΗΡΑ 

ΠΟΡΤΟΛΑΓΟΣ 

Ν. ΡΟΔΟΠΗΣ 

ΙΜΕΡΟΣ 

ΜΑΡΩΝΕΙΑ 

ΦΑΝΑΡΙ 

Σημαντικό στοιχείο υποδομών ανάπτυξης και έλξης του 
τουρισμού αναψυχής είναι και η δημιουργία αγκυροβο¬ 
λιών μικρών μεγεθών επένδυσης σε συνεργασία με ιδιώ¬ 
τες ώστε να επιτυγχάνονται μικρότερες διαδρομές και 
πυκνότερο δίκτυο εξυπηρετήσεων. 

3.7. Χωρική διάρθρωση των βασικών δικτύων λοιπής Τε¬ 
χνικής υποδομής 

3.7.1. Ενέργεια 

(205) Η Περιφέρεια Ανατολικής Μακεδονίας & Θράκης 
εξελίσσεται σε ένα αναδυόμενο ενεργειακό κέντρο της 
χώρας. Αυτό πραγματοποιείται όχι μόνο με βάση τους 
ενεργειακούς πόρους της Περιφέρειας αλλά με την ευ¬ 
καιρία διέλευσης του αγωγού φυσικού αερίου. Αντίθετα 
με τα παραδοσιακά ενεργειακά κέντρα της χώρας (Πτο- 
λεμαϊδα - Αμύνταιο & Μεγαλόπολη), η παραγωγή ενέρ¬ 
γειας στην Περιφέρεια ΑΜ-Θ ακολουθεί μια κατεύθυνση 
φιλική προς το περιβάλλον, αξιοποιώντας πολυποίκιλους 
πόρους όπως το φυσικό αέριο, τους υδροηλεκτρικούς 
σταθμούς αλλά και ήπιες ή ανανεώσιμες μορφές όπως η 
αιολική και γεωθερμική ενέργεια. Η πολλαπλότητα των 
πηγών, σε συνδυασμό με τη στρατηγική χωροθέτηση της 
Περιφέρειας σε σχέση με άλλες χώρες, την καθιστά αντα¬ 
γωνιστική στον τομέα της ενέργειας με την ανάπτυξη 
ενός διασυνοριακού δικτύου διανομής - μεταφοράς ηλε¬ 
κτρικού ρεύματος στην Τουρκία, Βουλγαρία και τον ευ¬ 
ρύτερο Βαλκανικό χώρο, καθώς και του πετρελαϊκού 
αγωγού Μπουργκάς - Αλεξανδρούπολης. 

(206) Οι ανάγκες της Περιφέρειας ΑΜ-Θ σε ενέργεια 
καλύπτονται σήμερα από τους σταθμούς παραγωγής 
ηλεκτρικής ενέργειας της ΔΕΗ, οι οποίοι βρίσκονται 
εκτός της Περιφέρειας. 

α. Μεγάλα έργα της ΔΕΗ 

(207) Τα έργα της ΔΕΗ που χωροθετούνται στην Περι¬ 
φέρεια εντάσσονται στο γενικότερο πρόγραμμα για την 
κάλυψη αναγκών της χώρας σε ηλεκτρική ενέργεια, με 
παράλληλη βελτίωση της ευστάθειας του συστήματος 
και δυνατότητες εξαγωγής ενέργειας σε βαλκανικές χώ¬ 
ρες, γεγονός που θα ωφελήσει το σύνολο της χώρας. 
Πρόκειται για τα "Υδροηλεκτρικά έργα Νέστου" που 
έχουν σχεδόν ολοκληρωθεί και τη "Μονάδα ηλεκτροπα¬ 
ραγωγής με φυσικό αέριο", που θα λειτουργήσει στη ΒΙ- 
ΠΕ Κομοτηνής. Η συνολική μέγιστη ισχύς αυτώντων νέων 
μονάδων θα είναι 900 Μ \Ν και αντιπροσωπεύει περίπου το 
10% της εγκατεστημένης ισχύος στο σύνολο της χώρας. 

β. Πρόγραμμα Φυσικού Αερίου (ΔΕΠΑ) 

(208) Από το συνολικό εγκεκριμένο πρόγραμμα της ΔΕ¬ 
ΠΑ (Δημόσια Επιχείρηση Αερίου) που χρηματοδοτείται 
από δύο κοινοτικούς πόρους, ένα τμήμα αφορά την Περι¬ 
φέρεια ΑΜ-Θ καλύπτοντας ποσοστό 8% περίπου της συ¬ 
νολικής χρηματοδότησης. Περιλαμβάνει δύο ενότητες 
τεχνικών έργων και προμηθειών: την Κατασκευή αγωγού 
Υψηλής Πίεσης και την κατασκευή δικτύων μέσης πίεσης. 

3. Ιδιωτικές επενδύσεις μονάδων παραγωγής 

(209) Οι διατάξεις και οι περιορισμοί χρήσεων που 
εμποδίζουν την συμπαραγωγή ενέργειας με ιδιώτες θα 
πρέπει να αναθεωρηθούν και οι επεκτάσεις για παραγω¬ 
γή ενέργειας να θεωρούνται συναφείς με τη χρήση που 
ήδη υφίσταται. Το μέγεθος, δυναμικότητες και άλλα χα¬ 
ρακτηριστικά ρυθμίζονται από το ισχύον θεσμικό πλαίσιο 
που αφορά τη Ρυθμιστική Αρχή Ενέργειας. 

(210) Η ίδια μεταχείριση πρέπει να ισχύει και για τα μι¬ 
κρά υδροηλεκτρικά έργα εφ’ όσον αυτά δεν χωροθετού- 
νται μέσα στο χώρο των ταμιευτηρίων των μεγάλων έρ¬ 


γων ή σε περιοχές προστασίας της φύσης και του τοπίου. 

γ) Ήπιες μορφές ενέργειας 

1. Αιολική ενέργεια 

(211) Η Περιφέρεια ΑΜ-Θ, λόγω των κλιματικών και των 
γεωμορφολογικών χαρακτηριστικών της, διαθέτει περιο¬ 
χές που ευνοούν την οικονομικά βιώσιμη λειτουργία αιο¬ 
λικών πάρκων. Ενδεικτικά αυτές είναι το νησί της Σαμο¬ 
θράκης και περιοχές μεταξύ των νομών Ροδόπης και 
Έβρου. 

(212) Η αδειοδότηση ως προς τη σκοπιμότητα είναι αρ¬ 
μοδιότητα της Ρυθμιστικής Αρχής Ενέργειας (ΡΑΕ). Πα- 
ρατηρείται η τάση αυξημένων αιτήσεων για χωροθετή- 
σεις αιολικών πάρκων σε βαθμό που είναι δυνατόν να πα¬ 
ρουσιάζονται συγκρούσεις με άλλες χρήσεις αλλά και 
επιβάρυνση του φυσικού περιβάλλοντος. 

(213) Επειδή η ανάπτυξη αυτής της μορφής ενέργειας 
κρίνεται ωφέλιμη για την Περιφέρεια, δεν θα ήταν δυνα¬ 
τόν να αποκλειστεί η εγκατάστασή τους από όλους γενι¬ 
κά τους χώρους προστασίας της φύσης (ΝαΙυι-α 2000), 
αλλά να εξετάζεται κατά περίπτωση η χωροθέτηση. Τού¬ 
το υποδηλώνει ότι εγκαταστάσεις της κατηγορίας αυτής 
δεν θα ήταν συμβατές στις εσωτερικές ζώνες των περιο¬ 
χών, ζώνες απολύτου προστασίας, τα τοπία ιδιαιτέρου 
φυσικού κάλλους καθώς και περιοχές αρχαιολογικών χώ¬ 
ρων. Ιδιαίτερη σημασία στην εξέταση των χωροθετήσεων 
θα πρέπει να δοθεί στη σχέση των εγκαταστάσεων με υπό 
εξαφάνιση είδη πανίδας και ιδιαίτερα με τους διαδρό¬ 
μους κίνησης αποδημητικών πτηνών. 

2. Γεωθερμική ενέργεια 

(214) Η γεωθερμική ενέργεια αποτελεί ση μαντικό ενερ¬ 
γειακό πόρο της Περιφέρειας, της οποία το υπέδαφος 
διαθέτει σημαντικά αποθέματα κυμαινόμενης ποιότητας. 
Τα σημαντικότερα γεωθερμικά πεδία στην Περιφέρεια 
ΑΜ-Θ είναι: Ερατεινού -Χρυσούπολης Ν. Καβάλας, Νέου 
Ερασμίου Ν. Ξάνθης, Νέας Κεσσάνης Ν. Ξάνθης, Σαππών 
Ν. Ροδόπης, Αρίστηνου Ν. Έβρου, Τυχερού - Φυλακτού 
Ν. Έβρου, Σιδηροχωρίου - λίμνης Μητρικού - Γλυκονερί- 
ου Ν. Ροδόπης, ενώ υπάρχουν ενδείξεις για ύπαρξη γεω¬ 
θερμικών ρευστών και σε άλλες περιοχές της Περιφέρει¬ 
ας (Θέρμες Ν. Ξάνθης, Θερμιά Παρανεστίου Ν. Δράμας, 
Κάρυανη Ν. Καβάλας, Μυρωδάτο Ν. Ξάνθης κ.α.). Οιεκτι- 
μήσεις για τις ενεργειακές δυνατότητες των γεωθερμι¬ 
κών πεδίων της Περιφέρειας ξεπερνούν τα 200 Μ\Λ/1. 

3.7.2. Τηλεπικοινωνίες 

(215) Ο ΟΤΕ έχει δημιουργήσει στην Περιφέρεια μια 
σύγχρονη τηλεπικοινωνιακή υποδομή, η οποία καλύπτει 
πλήρως τις ανάγκες σε όλο το φάσμα των τηλεπικοινω¬ 
νιακών υπηρεσιών και επιτρέπει την ταχύρρυθμη εισαγω¬ 
γή νέων τεχνολογιών και υπηρεσιών στο δίκτυό του. 

3.7.3. Υδατικό δυναμικό 

(216) Από τα 14 υδατικά διαμερίσματα της χώρας, το 
υδατικό διαμέρισμα της Θράκης είναι το πλουσιότερο, 
ενώ το υδατικό διαμέρισμα Αν. Μακεδονίας (Νομοί Σερ¬ 
ρών, Δράμας και Καβάλας) κατατάσσεται 5ο μεταξύ των 
υδατικών διαμερισμάτων της χώρας. 

(217) Η ορθολογική ανάπτυξη και διαχείριση των υδατι¬ 
κών πόρων προϋποθέτει χάραξη και εφαρμογή κατάλλη¬ 
λης πολιτικής, με σκοπό την κατάρτιση διαχειριστικού 
σχεδίου για κάθε υδρολογική λεκάνη της Περιφέρειας. 

(218) Η κάλυψη των αναγκών σε άρδευση αντιμετωπί¬ 
ζεται σταδιακά με σειρά έργων κατά περιοχές. Για τους 
Νομούς Δράμας, Καβάλας και Ξάνθης, το έργο μεταφο¬ 
ράς νερού απότα φράγματα τηςΔΕΗ στονποταμό Νέστο 

είναι ζωτικής σημασίας και θα λύσει το πρόβλημα στις 
εκτεταμένες πεδιάδες, μακροπρόθεσμα. Ενδεικτικά ανα- 
φέρονταιτα κυριότερα έργα διαχείρισης υδάτων: 

• Τα τρία κύρια φράγματα του Νέστου (Θησαυρού, 
Πλατανόβρυσης, Τεμένους), καθώς και το φράγμα Κυ¬ 
πρίνου στον ποταμό Αρδα. 

• Τεχνητός εμπλουτισμός περιοχής κόλπου Ορφανού 
Νομού Καβάλας, με μεταφορά νερού από τον ποταμό 
Στρυμόνα με αντίστοιχα μέτρα περιορισμού γεωτρήσε¬ 
ων. 

• Κατασκευή των φραγμάτων Ελευθερών, Μυριόφυ- 
του, Μαρμαρά Νομού Καβάλας, όπως επίσης, του φράγ¬ 
ματος Μάριων και ολοκλήρωση του φράγματος Φωλιάς. 

• Κατασκευή του φράγματος Κιμμερίων και μικρών λι- 
μνοδεξαμενών στην ορεινή περιοχή Ν. Ξάνθης. 

• Κατασκευή κλειστών αγωγών μεταφοράς νερού και 
άρδευσης της πεδιάδας της Ξάνθης. 

• Τεχνητός εμπλουτισμός για την ενίσχυση του φρεατί¬ 
ου ορίζοντα σε περιοχές των Νομών Ξάνθης, Ροδόπης, 
Έβρου. 

• Κατασκευή των φραγμάτων Κομψάτου (ή Πολύαν¬ 
θου), Δαρμένης-Δειλινών, Ιάσιου, Γρατινής, στο Νομό Ρο¬ 
δόπης. 

• Στο Νομό Έβρου προγραμματίζονται τα φράγματα 
Καζαντζή, Ασπρονερίου, Καλύβα, Κομάρων, καθώς και τα 
φράγματα Ιτέας, Λύρας, Περδικορέματος Μ. Δερείου. 

• Στα νησιά Θάσο και Σαμοθράκη προβλέπεται η δια¬ 
χείριση με κατασκευή λιμνοδεξαμενών. 

3.9. Προγραμματικά πλαίσια χωροθέτησης παραγωγι¬ 
κών δραστηριοτήτων και καθορισμός περιοχών για ανα¬ 
ζήτηση ΠΟΑΠΔ 

(219) Ο καθορισμός χρήσεων είτε με γενικευμένες ζώ¬ 
νες είτε με καθορισμό ΠΟΑΠΔ αποτελεί βασικό στοιχείο 
οργάνωσης του εξωαστικού χώρου. Κάθε τομέας παρα¬ 
γωγικής δραστηριότητας έχει διαφορετικά χαρακτηρι¬ 
στικά και απαιτεί διαφορετική αντιμετώπιση. 

3.9.1. Πρωτογενής Τομέας 

α. Προστασία αγροτικής γης 

(220) Η προστασία των εκτάσεων γεωργικής παραγω¬ 
γής θεωρείται απαραίτητη παρά την παρατηρούμενη τά¬ 
ση συρρίκνωσης του πρωτογενούς τομέα. Η προστασία 
επιτυγχάνεται είτε με γενικές κατευθύνσεις που αποκλεί¬ 
ουν χωροθετήσεις δραστηριοτήτων που συγκρούονται 
με τις δραστηριότητες αγροτικής παραγωγής, είτε με 
τους εξειδικευμένους περιορισμούς χρήσεων γης μέσω 
ΓΠΣ ή ΣΧΟΟΑΠ. 

(221) Στην Περιφέρεια διακρίνονται τρεις διαβαθμίσεις 
γεωργικής γης: 

• Γεωργική γη υψηλής παραγωγικότητας (αρδευόμενη 
ή με σημαντικά εγγειοβελτιωτικά έργα). 

• Γεωργική γη κύριας χρήσης. 

• Λοιπές γεωργικές εκτάσεις. 

(222) Οι εκτάσεις υψηλής παραγωγικότητας στην Περι¬ 
φέρεια βρίσκονται στις εξής περιοχές: 

• Πεδιάδα Ορεστιάδας - Ποταμού Αρδα (Ν. Έβρου) 

• Η γραμμική πεδιάδα Μεταξάδες - Διδυμότειχο (Ν. 
Έβρου) 

• Παραποτάμιες περιοχές και δέλτα Έβρου (Ν. 
Έβρου). 

• Οι πεδιάδες των νομών Ξάνθης και Ροδόπης, μεγάλο 
μέρος των οποίων αρδεύεται από δημόσιες ή ιδιωτικές 
γεωτρήσεις. 

• Πεδιάδα Χρυσούπολης (Ν. Καβάλας). 


• Πεδιάδα Καλαμποκιού - Φιλίππων (Ν. Δράμας - Ν. Κα¬ 
βάλας). 

(223) Στις περιοχές αυτές προβλέπονται χρήσεις και 
εγκαταστάσεις συναφείς με την γεωργία όπως αγροτικές 
αποθήκες και μονάδες μεταποίησης και επεξεργασίας 
αγροτικών προϊόντων είτε διάσπαρτα είτε ως ΠΟΑΠΔ 
αποκλειστικά για εγκαταστάσεις συναφείς με την μετα¬ 
ποίηση και επεξεργασία αγροτικών προϊόντων. 

(224) Στις περιοχές όπου η γεωργική εκμετάλλευση 
αποτελεί κύρια χρήση, είναι δυνατόν να χωροθετούνται 
άλλες χρήσεις σε επιλεγμένα τμήματα, εφόσον αιτιολο¬ 
γείται η σκοπιμότητα και απουσιάζουν οι εναλλακτικές 
διέξοδοι σε περιοχές μικρότερης παραγωγικότητας. 

(225) Στις περιοχές που χαρακτηρίζονται ως "λοιπή γε¬ 
ωργική γη" θα μπορούν να χωροθετούνται οργανωμένες 
αναπτύξεις (ΠΟΑΠΔ, οικιστικές επεκτάσεις, περιοχές πα- 
ραθεριστικής κατοικίας, τουριστικές εγκαταστάσεις ή άλ¬ 
λες ειδικές χρήσεις). 

(226) Ιδιαίτερη μέριμνα και προστασία απαιτείται για τις 
μικρές αλλά σημαντικές γεωργικές περιοχές των νησιών 
που, παρ’ όλο το μικρό τους μέγεθος και την περιορισμέ¬ 
νη παραγωγή, αποτελούν σημαντικό στοιχείο οικολογι¬ 
κής ισορροπίας. 

β. Κτηνοτροφία 

(227) Η κτηνοτροφική δραστηριότητα καταλαμβάνει 
εκτεταμένες περιοχές, κυρίως στα ορεινά, σε σχέση με 
τους διαθέσιμους βοσκότοπους. Οι μεμονωμένες εγκατα¬ 
στάσεις ενσταβλισμένης κτηνοτροφίας και μεταποίησης 
κτηνοτροφικών προϊόντων, από τη φύση τους χωροθετού- 
νται διάσπαρτα εκτός οικισμών, στις γενικότερες κτηνοτρο- 
φικές ζώνες. Προβλέπονται μετεγκαταστάσεις στον ευρύ¬ 
τερο χώρο εκτός των οικισμών. Ειδικές ρυθμίσεις ΠΟΑΠΔ 
προσανατολισμένες στις κτηνοτροφικές καιτις σχετικές με¬ 
ταποιητικές δραστηριότητες είναι δυνατόν να προβλέπο- 
νται στις ζώνες αυτές, όταντα μεγέθη της εγκατάστασης δι¬ 
καιολογούν την εφαρμογή του μηχανισμού αυτού. 

γ. Υδατοκαλλιέργειες 

(228) Οι υδατοκαλλιέργειες χωροθετούνται κατά μή¬ 
κους του θαλάσσιου μετώπου στις λίμνες και στους υγρό- 
τοπους και κατά μήκος των ποταμών. Οι εγκαταστάσεις 
χερσαίες και θαλάσσιες χαρακτηρίζονται σύμφωνα με το 
άρθρο ΙΟτου Ν. 2742/99 ως περιοχές Οργανωμένης Ανά¬ 
πτυξης Υδατοκαλλιεργειών (ΠΟΑΥ) και η γενική χωροθέ- 
τησή τους στον εθνικό χώρο γίνεται με κατευθύνσεις από 
το Υπουργείο Γεωργίας. 

(229) Γ ενικές ζώνες χωροθέτησης ορίζονται: 

• Οι λίμνες και λιμνοθάλασσες Ν. Ξάνθης και Ροδόπης. 

• Το δέλτα του Ποταμού Έβρου. 

• Οι ποταμοί Νέστος, Έβρος και Άρδας. 

• Περιοχή Κεραμωτής. 

• Νέα Καρβάλη 

• Στρυμονικός κόλπος. 

δ. Μεταλλεία - Ορυχεία 

(230) Ο δυναμικότερος κλάδος την περίοδο αυτή, είναι 
η εξόρυξη μαρμάρου παρουσιάζοντας συγκεντρώσεις 
στο Ν. Δράμας (Φαλακρό - Όρβηλος) καθώς και στην Νή¬ 
σο Θάσο, καθώς και σε άλλες ορεινές περιοχέςτου Ν. Κα¬ 
βάλας (π.χ. Παγγαίο). Στις περιοχές αυτές ενδείκνυται η 
δημιουργία ΠΟΑΠΔ με στόχο την καλύτερη οργάνωση 
της δραστηριότητας αλλά και την περιβαλλοντική διαχεί¬ 
ριση, ιδιαίτερα για την περίπτωση της Θάσου. Η χωροθέ- 
τηση της εξορυκτικής δραστηριότητας θα πρέπει να εξε¬ 
τάζεται κατά περίπτωση, σε σχέση με την ευαισθησία του 

περιβάλλοντος στο συγκεκριμένο τόπο. Η ψηφιακή χαρ¬ 
τογράφηση των μαρμαροφόρων περιοχών θα συμβάλλει 
στην επίλυση περιβαλλοντικών συγκρούσεων. Οι εγκατα¬ 
στάσεις της κατηγορίας αυτής δεν θα ήταν συμβατές στις 
εσωτερικές ζώνες των περιοχών, ζώνες απολύτου προ¬ 
στασίας, τα τοπία ιδιαιτέρου φυσικού κάλλους καθώς και 
περιοχές αρχαιολογικών χώρων. 

(231) Παρόμοιες δραστηριότητες, ως δεύτερη προτε¬ 
ραιότητα μέσω ΠΟΑΠΔ, μπορούν να εξεταστούν για τις 
περιοχές Μαγγανίου Ν. Δράμας, Ζεόλιθου στο Ν. Έβρου 
(Μεταξάδες - Πεντάλοφος). 

(232) Από εκθέσεις του ΙΓΜΕ προκύπτει ότι, μεταξύ των 
πολλών εμφανίσεων επιθερμικού χρυσού, οι πιο ενδιαφέ¬ 
ρουσες και σχεδόν ισοδύναμες σε αποθεματικό δυναμικό 
βρίσκονται σε δύο περιοχές: 

• Δημόσια μεταλλευτική περιοχή στον ευρύτερο χώρο 
Σαπών 

• Μεταλλευτική περιοχή Περάματος - Πετρωτών (όρια 
νομού Έβρου και Ροδόπης) 

(233) Η εκμετάλλευση των αποθεμάτων μπορεί να είναι 
προβληματική για την Περιφέρεια, κυρίως για λόγους 
αναπότρεπτης βλάβης στο περιβάλλον. Δεν υπάρχουν οι¬ 
κονομικά βιώσιμες μέθοδοι αντιμετώπισης της ισχυρά 
οχλούσας ρύπανσης. 

ε. Αποκατάσταση λατομικών περιοχών 

(234) Σύμφωνα με τις γενικές διατάξεις για την αδειο- 
δότηση εκμετάλλευσης λατομικών περιοχών απαιτείται η 
αποκατάσταση του χώρου μετά τη λειτουργία. Για την 
εφαρμογή αυτού του μέτρου είναι απαραίτητη η διοικητι¬ 
κή μέριμνα για την εκτέλεση των έργων. 

3.9.2. Δευτερογενής Τομέας 

(235) Η Περιφέρεια διαθέτει θεσμοθετημένες οργανω¬ 
μένες περιοχές ΒΙΠΕτων οποίων η χωρητικότητα δεν έχει 
εξαντληθεί. Στο βαθμό που ο θεσμός ΠΟΑΠΔ (άρθρο 10, 
Ν. 2742/99) θα βοηθήσει την αξιοποίηση τους, ενδείκνυ- 
ται η ένταξή τους περαιτέρω σε αυτόν. 

(236) Αν και είναι επιθυμητή η εξάντληση των δυνατοτή¬ 
των των υφιστάμενων υποδομών είναι σκόπιμη η δημι¬ 
ουργία νέων αναπτύξεων Βιομηχανικών και Επιχειρηματι¬ 
κών Εγκαταστάσεων (ΒΕΠΕ, Ν. 254/97), στις λειτουργι¬ 
κές θέσεις που δημιουργεί το νέο χωρικό-αναπτυξιακό 
πλαίσιο. Ενδεικτικά αναφέρονται: 

• Η δημιουργία Διασυνοριακής Ελεύθερης Βιομηχανι¬ 
κής Ζώνης Οικονομικών Συναλλαγών (ΔΕΒΖΟΣ) στο Ορ- 
μένιο Δήμου Τριγώνου Ν. Έβρου 

• Ίδρυση Ζώνης Ελεύθερου Εμπορίου στο νέο λιμένα 
Καβάλας και στο λιμένα Αλεξανδρούπολης 

• Ίδρυση ΒΙΟΠΑ σε περιοχή εκτός σχεδίου πόλεως Κα¬ 
βάλας, ΒΙΟΠΑ Προσοτσάνης και Ιασμού. 

(237) Η δημιουργία και η ενιαία διαχείριση, μέσω Ενιαί¬ 
ου Φορέα, εκθεσιακών χώρων μπορεί να συμβάλλει απο¬ 
τελεσματικά στην προώθηση των προϊόντων της Περιφέ¬ 
ρειας. Η ίδρυση ενός τέτοιου χώρου έχει ήδη ξεκινήσει 
στην Καβάλα. 

3.9.3. Τριτογενής Τομέας-Τουρισμός 

(238) Η νέα τουριστική πολιτική για την Περιφέρεια ΑΜ- 
Θ, προσανατολίζεται προς άλλες επιλεγμένες μορφές 
τουρισμού. Κεντρικός στόχος θα πρέπει να είναι η ποιό¬ 
τητα και όχι η ποσότητα των του ριστικών μεγεθών. Για τη 
στήριξη της νέας τουριστικής πολιτικής και τη διασφάλι¬ 
ση του ποιοτικού τουρισμού προτείνεται η ίδρυση Εται¬ 
ρείας Τουρισμού ΑΜ-Θ. 

(239) Οι εγκαταστάσεις διαμονής και εξυπηρέτησης 
επισκεπτών θα πρέπει να χωροθετηθούν σε γενικότερες 


ζώνες υποδοχείς που προσδιορίζονται στα ΓΠΣ-ΣΧΟΟΑΠ 
ή να ενσωματωθούν σε αντίστοιχα χωρικά προγράμματα 
οικιστικής ανάπτυξης. 

(240) Τα παρακάτω κριτήρια για την επιλογή των ζωνών 
στις οποίες θα επιτρέπονται οι τουριστικές εγκαταστά¬ 
σεις θα πρέπει να κατευθύνουν τις επιλογές των ΓΠΣ- 
ΣΧΟΟΑΠ, ιδιαίτερα για τον εξωαστικό αγροτικό χώρο: 

• Να μην επιτρέπονται εγκαταστάσεις τουριστικής δια¬ 
μονής ή συγκεντρώσεις β' κατοικίας στις περιοχές προστα¬ 
σίας (υγροβιότοποι, δάση, παραλίμνιες περιοχές, κ.λ.π). 

• Στις ζώνες αυτές, οι εγκαταστάσεις να περιορίζονται 
εντός των ορίων των οικισμών, οι οποίοι μπορεί όμως να 
επεκτείνονται εφόσον υπάρχουν κατάλληλα εδάφη ώστε 
να δέχονται τις αυξημένες πιέσεις. 

• Η χωροθέτηση χρήσεων να ακολουθεί τις αρχές προ¬ 
στασίας της παραλιακής κρίσιμης ζώνης, όπως αυτή ορί¬ 
ζεται από το Ειδικό Πλαίσιο για τον Παράκτιο Χώρο. 

• Όπου είναι δυνατόν να μην δημιουργούνται δρόμοι 
κατά μήκος της παραλιακής ζώνης ή να βελτιώνονται ήδη 
υφιστάμενοι (χωματόδρομοι, κ.λπ). Η απαίτηση επισκεψι- 
μότητας και λειτουργικής ολοκλήρωσης των περιοχών 
μπορεί να ικανοποιηθεί με κλάδους οδικού δικτύου σε 
απόσταση από την παραλιακή ζώνη. 

• Στον ορεινό χώρο της ενδοχώρας και των νησιών, η 
ανάπτυξη να ακολουθεί τις αρχές του ήπιου τουρισμού, 
με εγκαταστάσεις μικρής κλίμακας, με εξαίρεση τις πε¬ 
ριοχές χιονοδρομικού κέντρου (Φαλακρό) όπου οι εγκα¬ 
ταστάσεις απαιτούν ιδιαίτερη οργάνωση και αυξημένη 
κλίμακα υποδομών. 

• Στο νησιωτικό χώρο, και ιδιαίτερα στοντουριστικό πό¬ 
λο της Θάσου, θα εξακολουθεί να λειτουργεί το πρότυπο 
του μαζικού τουρισμού, ενώ παράλληλα αναδύονται άλ¬ 
λες εξειδικευμένες μορφές, όπως για παράδειγμα τουρι¬ 
στική αξιοποίηση των παραδοσιακών οικισμών και του 
ορεινού όγκου, που απαιτούν διαφοροποιημένες υποδο¬ 
μές και διασυνδέσεις των παραλιακών περιοχών των νη¬ 
σιών με την ορεινή τους ενδοχώρα. 

3.10. Καθορισμός περιοχών για περαιτέρω εφαρμογές 
των διατάξεων των Ν. 2508/97 και Ν. 2742/99 

3.10.1. Ρυθμιστικά Σχέδια (ΡΣ), Γενικά Πολεοδομικά 
Σχέδια (ΓΠΣ), Σχέδια Χωρικής και Οικιστικής Οργάνωσης 
Ανοικτής Πόλης (ΣΧΟΟΑΠ) 

(241) Τα υποκείμενα επίπεδα σχεδιασμού διέπονται 
από τις προβλέψεις του Ν/2508/97. Ρυθμιστικό Σχέδιο 
προβλέπεται μόνον για το αστικό κέντρο της Καβάλας. Εί¬ 
ναι σκόπιμο η περιοχή του ΡΣ να περιλαμβάνει και τους 
Δήμους του περιαστικού χώρου. Προτείνεται η περιοχή 
εκτός του Δήμου Καβάλας να περιλαμβάνει και τους δή¬ 
μους Ελευθερούπολης, Κεραμωτής, Φιλίππων, Χρυσού- 
πολης και των Δήμο Ελευθερών. 

(242) Ο προβλεπόμενος Οργανισμός Ρυθμιστικού Σχεδί¬ 
ου Καβάλας (ΟΡΣΚ) αλλά να έχει νέο προσανατολισμό που 
θα αντιστοιχεί στην κλίμακα του μεσαίου αστικού κέντρου 
ως προς την εδαφική του έκταση, πληθυσμό και γενικά την 
κλίμακα των προβλημάτων που έχει να επιλύσει. Ενδεικτι¬ 
κά αναφέρεται ότι για την Καβάλα η απαιτούμενη επείγου¬ 
σα αναθεώρηση του ΓΠΣ και της ΖΟΕ δεν θα πρέπει να κα¬ 
θυστερήσει αναμένοντας την εγκαθίδρυση του ΟΡΣΚ. 

(243) Στην περιοχή ΡΣ προϋπάρχουν οι εξής βασικές 
ρυθμίσεις: 

• ΚΕΠΑ - Καβάλας / Αποφ. ΕΣΧΠ / ΚΥΑ 2659 (ΦΕΚ 
486Β720.5.1990). 

• ΖΟΕ - Κάβαλας / ΦΕΚ 437Δ/Ί 6.6.1989 (τροποποιή¬ 
σεις ΦΕΚ 240Δ/'8.5.1991 και ΦΕΚ 104βΔ/'9.10.1992). 

• ΓΠΣ - Καβάλας / ΦΕΚ 221Δ787, ΦΕΚ 486Δ /89. 

• Εθνικό Πάρκο, ΚΥΑ 5796/96 (ΦΕΚ 854 Β, 16/9/96) 

(244) Η θέσπιση των παραπάνω ρυθμίσεων δεν απεδεί- 
χθη επαρκής για την αντιμετώπιση προβλημάτων του πο- 
λεοδομικού συγκροτήματος και του περιβάλλοντος του 
παράκτιου χώρου. Πολλές χωροθετήσεις αλλά και δημό¬ 
σια έργα (Εγνατία, σιδηρόδρομος, κ.λπ) δεν εναρμονίζο¬ 
νται με τις προβλεπόμενες από αυτά χωρικές ρυθμίσεις. 
Ενδεικτικά προβλήματα είναι: 

• Η ακύρωση του ισχύοντος σχεδίου πόλεως, στην πε¬ 
ριοχή αναθεώρησης (ΓΠΣ). 

• Οι συγκρούσεις χρήσεων γης στην περιοχή Ποντολί- 
βαδο ("περιοχή ΚΕΠΑ"). 

• Η γειτνίαση του ανατολικού άκρου της ΖΟΕ και της 
"περιοχής ΚΕΠΑ" με το Εθνικό Πάρκο υγροβιότοπων Δέλ¬ 
τα Νέστου, Λίμνης Βιστωνίδας, Λίμνης Ιεμαρίδας. 

1. Εξωαστικός χώρος - Ζώνες Β' κατοικίας- Τουρισμός 
Αναψυχή 

(245) Στην Περιφέρεια παρατηρούνται πιέσεις για β' κα¬ 
τοικία με μορφές δημιουργίας οικισμών άναρχης ή αυ¬ 
θαίρετης δόμησης ή συνεταιρισμών, στις παραλιακές κυ¬ 
ρίως περιοχές. 


(246) Δεν προβλέπεται να απαιτηθεί η εκτενής χρήση 
του θεσμού των ΠΕΡΠΟ, εκτός από τις περιπτώσεις συ¬ 
νεταιρισμών π.χ. υφιστάμενη ΠΕΡΠΟ στο Ν. Ροδόπης. 

(247) Πιέσεις ανάπτυξης εντοπίζονται κατά μήκος πα¬ 
ραλιακών περιοχών σε σχέση με τα αστικά κέντρα. Οι πε¬ 
ριοχές αυτές είναι: 

• Η περιοχή δυτικά της Καβάλας - Νέας Περάμου 

• Τόξο οικισμών υγροβιότοπων 

• Η περιοχή δυτικά της Αλεξανδρούπολης. 

(248) Στις ίδιες ζώνες παρουσιάζονται πιέσεις ανάπτυ¬ 
ξης μονάδων τουρισμού έτσι ώστε οι δύο αυτές χρήσεις 
να παρουσιάζουν και χαρακτηριστικά συγκρούσεων. 

(249) Η οργάνωση των χρήσεων και η λειτουργικότητα 
των παραλιακών περιοχών είναι αντικείμενο των ΓΠΣ- 
ΣΧΟΟΑΠ που είναι το βασικό εργαλείο ρύθμισης του χώ¬ 
ρου σε επίπεδο Δήμου. Τα ΓΠΣ-ΣΧΟΟΑΠ θα πρέπει να συ¬ 
ντονιστούν ώστε οι ρυθμίσεις να ανταποκρίνονται στις 
βασικές ενότητες του χώρου που έχουν εντοπιστεί από το 
ΧΣΠ. Κατά προτεραιότητα θα πρέπει να εκπονηθούν τα 
ΓΠΣ-ΣΧΟΟΑΠ των νέων δήμων που εντάσσονται στις πα¬ 
ρακάτω χωροταξικές παράκτιες ενότητες. 


ΠΙΝΑΚΑΣ 3.9.1.1: Ειδικές περιοχές παράκτιας ζώνης ηπειρωτικού χώρου. 


α/α 

Περιοχή 

Ανάπτυγμα 

ακτών 

(Χλμ.) 

Γενική περιγραφή 

1 

Δυτικές ακτές 

Ν. Καβάλας 

45 

Κόλπος Ορφανού - Νέα Πέραμος. Εκτεταμένες και 
σημειακές αμμώδεις παραλίες κατά τμήματα. 
Πολυμορφία χώρου - αγροτικές χρήσεις - άναρχη 
δόμηση. Ειδική τουριστική ανάπτυξη. 

2 

Αστική και 
τουριστική 
περιοχή Ν. 
Καβάλας 

55 

Νέα Πέραμος - Καβάλα - Νέα Καρβάλη με αντίστοιχα 
λιμάνια. Σημειακές αξιοποιήσιμες παραλίες. Έντονο 
ανάγλυφο εδάφους και πρόβλημα πυκνής δόμησης. 
Αναπτυξιακές παρεμβάσεις και νέες ρυθμίσεις. 

3 

Ανατολικές ακτές 

Ν. Καβάλας - 
Δέλτα Νέστου 

32 

α) Περιοχή προστασίας - Λιμνοθάλασσες. 
Υδατοκαλλιέργειες, αγροτικές χρήσεις - Αεροδρόμιο, 
β) Κεραμωτή, οικισμός μόνιμης και β’ κατοικίας, μικρά 
τουριστικά καταλύματα. Λιμάνι - Πορθμείο για Θάσο. 

4 

Τόξο 

Υγροβιότοπου και 
Αρχαιολογικών 
χώρων Ν. Ξάνθης 

44 

Περιοχή προστασίας - εκβολές ποταμού Νέστου, 
λιμνοθάλασσες, Λίμνη Βιστονίδα.. Λειτουργία ως 
Εθνικό Πάρκο με αρχαιολογικό χώρο Αβδήρων . 
Αγροτικές χρήσεις - άναρχη δόμηση - μικρό λιμάνι, 
αμμώδεις παραλίες. Ειδική τουριστική ανάπτυξη. 

5 

Τόξο 

Υγροβιότοπου και 
Αρχαιολογικών 
χώρων 

Ν.Ροδόπης 

63 

Ενδιαφέρον τοπίο και εκτεταμένες αμμώδεις παραλίες, 
α) Περιοχή προστασίας - Λιμνοθάλασσες και λίμνη 
Μητρικού. Λειτουργία ως Εθνικό πάρκο με δύο 
αρχαιολ. χώρους, Δίκαια παρ’ Άβδηρα και αρχαία 
Στρύμη. 

β) Παραλιακή ζώνη Δήμου Μαρώνειας. Αγροτικές 
χρήσεις - άναρχη δόμηση - μικρό λιμάνι - 
Αρχαιολογικός χώρος Μαρώνειας. Ειδική τουριστική 
ανάπτυξη. 

6 

Άξονας: Παραλία 
Πετρωτών - 
Κρωβύλη Ν. 
Ροδόπης 

4 

Απομονωμένη αμμώδης παραλία μικρής έκτασης και 
αρχαιολογικός χώρος σε ενδιαφέρον ορεινό - 
ημιορεινό περιβάλλον. Πρόληψη αυθαίρετων 
παρεμβάσεων και κατάλληλη τουριστική αξιοποίηση. 

7 

Αστική και 
τουριστική 
περιοχή 

Αλεξανδρούπολης 

48,5 

Δυτικό όριο νομού - Αρχαία Μεσημβρία - Μάκρη - 
Αλεξανδρούπολη - Λιμάνι και Αεροδρόμιο. Μικρό 
εύρος αξιοποιήσιμης αμμώδους παραλίας κατά 
τμήματα. Πρόβλημα αστικής οργάνωσης - Προοπτικές 
ανάπτυξης. 

8 

Δέλτα Έβρου 

6 

Περιοχή προστασίας - Υγροβιότοπος διεθνούς 
σημασίας. Γεωργία, αλιεία, οικολογικά ενδιαφέροντα. 


(250) Οι παρακάτω βασικές κατευθύνσεις οργάνωσης 
του χώρου θα πρέπει να τηρηθούν στα ΓΠΣ-ΣΧΟΟΑΠ: 

• Στις περιοχές ευαίσθητων οικοσυστημάτων και προ- 
στατευόμενωνπεριοχών, η ανάπτυξητωνχρήσεωντουρι- 


σμού και αναψυχής θα πρέπει να περιοριστεί στους υφι¬ 
στάμενους οικισμούς με ενδεχομένη αντίστοιχη δυνατό¬ 
τητα επέκτασης των ορίων τους όπως προβλέπεται από 
το ειδικό καθεστώς προστασίας τους. 

• Στον υπόλοιπο χώρο θα πρέπει να οργανωθούν ζώνες 
τουρισμού - αναψυχής, β' κατοικίας, με καθορισμό χρή¬ 
σεων γης σε θέσεις που αντιστοιχούν με τους τουριστι¬ 
κούς πόρους και πόρους φυσικού περιβάλλοντος. 

2. Νησιά - Θάσος & Σαμοθράκη 

(251) Στα νησιά Θάσο και Σαμοθράκη οι βασικές ανάγκες 
ρύθμισης χρήσεων γης μπορούν να καλυφθούν από τα 
ΣΧΟΟΑΠ, εφόσον αυτά συνοδεύονται από ειδική μελέτη 
τουριστικής ανάπτυξης και περιβαλλοντικής διαχείρισης. 
Οι κατευθύνσεις για την ανάπτυξή τους θα πρέπει να ακο¬ 
λουθούν τις αρχές μιας αειφορικής τουριστικής ανάπτυ¬ 
ξης, στο μέτρο του δυνατού, με τις παρακάτω συνιστώσες: 

• Ενίσχυση του αγροτικού τομέα και της πολυαπασχό- 
λησης 

• Προώθηση νέων μορφών τουρισμού εξειδικευμένων 
δραστηριοτήτων 

• Μικρή κλίμακα ξενοδοχειακών μονάδων, ενδεικτικού 
μεγέθους 100 κλινών για τη Σαμοθράκη και την ορεινή εν- 
δοχώρα της Θάσου. Σε όποιες από τις παραλιακές περιο¬ 
χές της Θάσου έχουν επικρατήσει μορφές μαζικού τουρι¬ 
σμού, θα μπορούν να εγκρίνονται εγκαταστάσεις ή επε¬ 
κτάσεις εγκαταστάσεων μεγαλύτερων μεγεθών, υψηλής 
ποιότητας και με υποδομές συνεδριακού τουρισμού. 

• Ανάπλαση των οικισμών και δημιουργία υποδομών 
στάθμευσης. 

• Εγκατάσταση μηχανισμών ελέγχου ποιότητας τουρι¬ 
στικών υπηρεσιών και τοπικών αγροτικών προϊόντων. 

3. ΓΠΣ - Αστικά κέντρα 

(252) Σε όλη την Περιφέρεια απαιτείται η ενεργοποίηση 
των ΓΠΣ των μεγάλων και μεσαίων κέντρων. 

(253) Προτεραιότητα πρέπει να δοθεί στο ΓΠΣ Κομοτη- 
νήςτου οποίου η διαδικασία δεν έχει ολοκληρωθεί, καθώς 
επίσης και στα ΓΠΣ Σαπών αλλά και της αναδυόμενης νέ¬ 
ας αστικής περιοχής Τριγώνου. Για τις οικιστικές αυτές 
περιοχές θα πρέπει να εξεταστεί η παράλληλη ένταξη στο 
νέο θεσμό ΣΟΑΠ του 2742/99. 

(254) Ως προς το υπόλοιπο αστικό δίκτυο της Περιφέ¬ 
ρειας είναι απαραίτητη η εκπόνηση των νέων ΓΠΣ σύμ¬ 
φωνα με τον Ν. 2508/97, διαδικασία η οποία θα επιτρέψει 
τόσο την προσαρμογή των "εντός σχεδίου" περιοχών στις 
νέες εξελίξεις με δυνατότητα αναθεώρησης, όσο και την 
σημαντική παρέμβαση στον εξωαστικό χώρο των Δήμων 
και των οικισμών, με καθορισμό χρήσεων γης και οικιστι¬ 
κής ανάπτυξης που θα ακολουθεί τις κατευθύνσεις του 
ΧΣΠ σύμφωνα με τις αρχές "συμπαγούς πόλης". 

3.10.2. Περιοχές Ειδικών Χωρικών Παρεμβάσεων 
(ΠΕΧΠ) 

(255) Κατά το άρθρο 11 του πρόσφατου νόμου 2742/99 
"Χωροταξικός Σχεδιασμός και Αειφόρος Ανάπτυξη", ως 
Περιοχές Ειδικών Χωρικών Παρεμβάσεων (ΠΕΧΠ) χαρα¬ 
κτηρίζονται οι περιοχές (εντός ή εκτός σχεδίου πόλεως ή 
ορίων οικισμών) που παρουσιάζουν ιδιαίτερα ή κρίσιμα 
προβλήματα χωρικής ανάπτυξης, τα οποία απαιτούν ειδι¬ 
κό σχεδίασμά και ρύθμιση και ιδίως: 

1. περιοχές που υφίστανται χωρικές επιπτώσεις από με¬ 
γάλης κλίμακας έργα, όπως η δημιουργία νέων εδαφών 
από προσχώσεις, υδάτινων επιφανειών 

2. περιοχές με μειονεκτικά χαρακτηριστικά, λόγω γεω¬ 
γραφικής απομόνωσης 

3. περιοχές σε παραμεθόριες ζώνες, με κρίσιμα προ¬ 
βλήματα από γεωπολιτική άποψη 

4. περιοχές με απρόβλεπτες ανάγκες, λόγω φυσικών ή 
τεχνολογικών καταστροφών ή κινδύνων (π.χ. σεισμοί, 
πλημμύρες, κατολισθήσεις κ.λπ.) 

5. περιοχές ειδικών κοινωνικών ομάδων. 


(256) Σε γενικές γραμμές, ο συσχετισμός των περιοχών 
αυτών με τα δεδομένα του χώρου της Περιφέρειας ΑΜ-Θ 
έχει ως εξής: 

• Οι περιοχές (1) αναφέρονται σε εξειδικευμένα έργα 
και τέτοιες περιπτώσεις είναι όλα τα μεγάλα λιμάνια, αλ¬ 
λά και περιοχές επιπτώσεων του οδικού συστήματος 
Εγνατίας- Κάθετων Αξόνων. 

• Περιοχές (2) είναι ο ορεινός χώρος των συνοριακών 
νομών Δράμας, Ξάνθης και Ροδόπης και το νησί της Σα¬ 
μοθράκης. 

• Οι περιοχές (3) αντικατοπτρίζουν το σύνολο της Πε¬ 
ριφέρειας. Ειδική περίπτωση περιοχής (3) είναι ο νομός 
Έβρου και ιδίως το βόρειο τμήμα του και ακολουθούν οι 
υπόλοιποι νομοί, με μόνη και καθαράτυπική εξαίρεση τον 
μη συνοριακό Νομό Καβάλας. 

• Στην κατηγορία περιοχών (4) εντάσσεται το σύνολο 
της Περιφέρειας για την περίπτωση κινδύνων από σει¬ 
σμούς (αν και θεωρείται ασεισμική περιοχή), όπως και για 
τους κινδύνους που εγκυμονούν οι μονάδες παραγωγής 
πυρηνικής ενέργειας στη Βουλγαρία. Περιοχές με γνω¬ 
στούς κινδύνους και ιστορικό καταστροφών από πλημμύ¬ 
ρες είναι οι παραποτάμιες περιοχές του Νομού Έβρου και 
ο Νομός Ξάνθης (ορεινές και πεδινές περιοχές), χωρίς να 
αποκλείονται και άλλες περιοχές, λόγω της μορφολογίας 
του εδάφους που χαρακτηρίζεται από απότομες εναλλα¬ 
γές ορεινών και πεδινών περιοχών με εκτεταμένο μέτωπο 
στο Θρακικό Πέλαγος. Στην κατηγορία (4) ανήκουν όλες 
οι περιοχές με υγροτοπικά εδάφη. 

• Στην κατηγορία περιοχών (5) εντάσσονται πολλές πε¬ 
ριοχές της Περιφέρειας ιδιαίτερα στους Νομούς Ξάνθης, 
Κομοτηνής όπου συγκεντρώνονται ειδικές κατηγορίες 
πληθυσμού. 

(257) Προτεραιότητα για την εφαρμογή του μηχανι¬ 
σμού ΠΕΧΠ έχουν οι περιοχές: 

• Ορεινός συνοριακός χώρος Ν. Δράμας - Ν. Ξάνθης. 

• Συνοριακός χώρος Ν. Ροδόπης. 

• Βόρειο τμήμα Ν. Έβρου. 

3.10.3. Σχέδια Ολοκληρωμένων Αστικών Παρεμβάσεων 
(ΣΟΑΠ) 

(258) Τα ΣΟΑΠ αποτελούν μηχανισμούς παρέμβασης 
σε περιοχές όπου επικρατούν συνθήκες αστικής υποβάθ- 
μισης σε συνδυασμό με προβλήματα απασχόλησης και 
ένταξης κοινωνικών ομάδων. Τα ΣΟΑΠ στηρίζονται με ιδι¬ 
αίτερους χρηματοδοτικούς μηχανισμούς. Κατά προτε¬ 
ραιότητα προτείνεται η διαδικασία ΣΟΑΠ σε τμήματατης 
Κομοτηνής, της Ξάνθης και των Σαπών. 

4. Πρόγραμμα Δράσης 

4.1. Το Μακροπρόθεσμο Πρόγραμμα Δράσης του Χω¬ 
ροταξικού Σχεδίου της Περιφέρειας (2006-2015) 

(259) Το Πρόγραμμα Δράσης αναφέρεται στο σύνολο 
των ενεργειών, των ρυθμίσεων, των μέτρων και προγραμ¬ 
μάτων, που απαιτείται να ληφθούν, προκειμένου να ολο¬ 
κληρωθείς "εφαρμογή" του Περιφερειακού Πλαισίου Χω¬ 
ροταξικού Σχεδιασμού εντός της προγραμματικής χρονι¬ 
κής περιόδου 2000-15. για το μεν πρώτο διάστημα 
2000-2006 η πρόβλεψη για τις ενέργειες καλύπτεται με 
σχετική προγραμματική ακρίβεια από το ΠΕΠ της Περι¬ 
φέρειας ΑΜ-Θ, αφού συμπεριληφθούν τα τμήματα των 
επενδύσεων του εθνικού σκέλους του Γ'ΚΠΣ για την Πε¬ 
ριφέρεια και οι πρωτοβουλίες (ΙπΙθιύθρ, ΙθαάΘΓ). Στην 
προσέγγιση του μεσοπρόθεσμου προγράμματος (βλέπε 
4.2.1) παρουσιάζεται η μέχρι σήμερα γενική εικόνα του 
ΠΕΠ το οποίο και εξελίσσεται με ένταξη νέων έργων. 

(260) Για το μακροχρόνιο πρόγραμμα δράσης η αβε¬ 
βαιότητες είναιτέτοιας κλίμακας που δεν είναι δυνατόν να 
γίνουν αναλυτικές ποσοτικές προσεγγίσεις. Είναι όμως 

βέβαιο ότι με τη λήξη του Γ'ΚΠΣ (2008) τα περιγραφόμε- 
να στο χωροταξικό σχέδιο δεν θα έχουν ολοκληρωθεί. 
Έτσι, η περίοδος 2008-2015 είναι μια επταετία που θα χα¬ 
ρακτηρίζεται από νέες συνθήκες που μπορούν να σκια- 
γραφηθούν με τις παρακάτω υποθέσεις: 

• Η Περιφέρεια ΑΜ-Θ θα συνεχίσει να εντάσσεται σε 
προγράμματα του τύπου Στόχου 1. 

• Οι ενταγμένες νέες χώρες θα συμμετέχουν στο σύνο¬ 
λο τους σε παρόμοια προγράμματα - (που ήδη έχουν 
εδραιωθεί μετά προγράμματα ΡΙίηγθ) - ανταγωνιστικά με 
τις ελληνικές περιφέρειες. 

• Η Περιφέρεια θα παραμείνειτυπικά συνοριακή και θα 
πρέπει να αναμένει αύξηση των μεγεθών προγραμμάτων 
τύπου ΙηΙθίτθρ και ενδεχομένως ΠΕΠ. Στα ίδια και ίσως 
ακόμα μικρότερα μεγέθη του σημερινού Γ ΚΠΣ. 


(261) Η παραπάνω εξελίξεις δεν εκθέτουν παρά ένα πε¬ 
ρισσότερο πιθανό σενάριο. Είναι πρόδηλο ότι μετά το 
Γ'ΚΠΣ η διάρθρωση των προγραμμάτων θα μετασχηματι¬ 
στεί ως προς τους στόχους-κατευθύνσεις. Γενικά μέτρα 
όπως οι υποδομές μεταφορών και άλλα έργα τεχνικών 
υποδομών θα μετέχουν σε μικρότερα ποσοστά, ενώ αντί¬ 
θετα άλλες ενέργειες και μέτρα αστικής ανάπτυξης θα 
έχουν αυξημένη συμμετοχή στο σύνολο της δημόσιας δα¬ 
πάνης. Η συμμετοχή του άξονα ανάπτυξη της υπαίθρου 
θα παραμείνει στα ίδια επίπεδα, ενώ η συμμετοχή της και¬ 
νοτομίας ανταγωνιστικότητας που ανταποκρίνεται σε 
ιδιωτικές πρωτοβουλίες θα αυξηθεί σημαντικά. 

(262) Κατά κατηγορία αξόνων, κατά αντιστοιχία του 
ΠΕΠ ΑΜ-Θ, θα μπορούσε να εκτιμήσει κανείςτην κατανο¬ 
μή των Προτεραιοτήτων για την περίοδο 2008-2015 ως 
εξής: 


ΠΙΝΑΚΑΣ 4.1.1: Υπόθεση κατανομής δαπάνης 2008 - 2015 


1. Ανάπτυξη υπαίθρου 

25 % 

Κατανομή ανά μέτρο αντίστοιχη 
του ΠΕΠ 2000 - 2006 

2. Καινοτομία - Ανταγωνιστικότητα 

20 % 

Κατανομή ανά μέτρο αντίστοιχη 
του ΠΕΠ 2000 - 2006 

3. Αξιοποίηση της γεωγραφικής θέσης της 
Περιφέρειας 

15 % 

3.1 Υποδομές 

3% 

3.3 Κοινωνία της 
πληροφορίας 

6% 

3.4 Υποδομές εκπαίδευσης 

6% 

4. Αστική Ανάπτυξη 

15 % 

Κατανομή ανά μέτρο αντίστοιχη 
του ΠΕΠ 2000 - 2006 

5. Άμβλυνση ενδοπεριφερειακών - κοινωνικών 
ανισοτήτων και ανάπτυξη ανθρώπινου 
δυναμικού 

25 % 

Κατανομή ανά μέτρο αντίστοιχη 
του ΠΕΠ 2000 - 2006 


4.2. Το Μεσοπρόθεσμο Πρόγραμμα Δράσης (2000- 
2006) 

4.2.1. Το ΠΕΠ Ανατολικής Μακεδονίας & Θράκης 2000- 
2006 

(263) Ως γενικός αναπτυξιακός στόχος για την Περιφέ¬ 
ρεια Ανατολικής Μακεδονίας & Θράκης την περίοδο 
2000-2006 επιδιώκεται η συγκράτηση του υφιστάμενου 
πληθυσμού σε συνδυασμό με την ενσωμάτωση των 
20.000 με 25.000 νεοπρόσφυγων που διαμένουν και δρα¬ 
στηριοποιούνται στην Περιφέρεια, καθώς και την παλιν- 
νόστηση των εσωτερικών ή εξωτερικών μεταναστών. Πα¬ 
ράλληλα, επιδιώκεται η ισχυροποίηση της κοινωνικό-οι- 
κονομικής ευημερίας του συνόλου των κατοίκων της 
Ανατολικής Μακεδονίας - Θράκης. 

(264) Ο γενικός αναπτυξιακός στόχος του Γ’ ΠΕΠ ανα¬ 
λύεται στους εξής κύριους στρατηγικούς στόχους: 

• Διαμόρφωση σύγχρονης αυτοδύναμης οικονομίας & 
ενίσχυση της εξωστρέφειας με προώθηση δράσεων στον 
πρωτογενή τομέα , στην μεταποίηση, τουρισμό και υπη¬ 
ρεσίες. 

• Αξιοποίηση της γεωγραφικής θέσης της Περιφέρει¬ 
ας. Ολοκλήρωση και αναβάθμιση του δικτύου των μετα¬ 
φορικών υποδομών υπερτοπικής εμβέλειας που διέρχε¬ 
ται από την Ανατολική Μακεδονία - Θράκη, διασφαλίζο¬ 
ντας την λειτουργική διασύνδεση της τοπικής κοινωνίας 
και της οικονομίας με τα εθνικά και πανευρωπαϊκά δίκτυα. 
Παράλληλα, προώθηση των διασυνοριακών συνεργασιών 
αποβλέποντας στην δημιουργία και κλιμάκωση των επω¬ 
φελών σχέσεων με τις αγορές της ευρύτερης περιοχής. 

• Προστασία - αξιοποίηση φυσικού περιβάλλοντος & 
του ορυκτού πλούτου. Ενίσχυση των δράσεων προστα¬ 


σίας και αναβάθμισης του αστικού, αλλά και του φυσικού 
και ανθρωπογενούς περιβάλλοντος. Βασική προτεραιό¬ 
τητα για την περίοδο 2000-2006 είναι η εναρμόνιση της 
Περιφέρειας, όπως και της χώρας, με την Κοινοτική νο¬ 
μοθεσία (Οδηγίες 271/91 για τα απόβλητα, 889/91 για τα 
επικίνδυνα απορρίμματα, 31/99 για τους ΧΥΤΑ, 442/75 
όπως έχει τροποποιηθεί με την 156/97 για τα στερεά από¬ 
βλητα και την οδηγία πλαίσιο για τα νερά του Σεπτεμβρί¬ 
ου 2000) και τις διεθνείς υποχρεώσεις όσον αφορά την 
αειφόρο ανάπτυξη. 

• Άμβλυνση των ενδοπεριφερειακών κοινωνικών ανισοτή¬ 
των & βελτίωση της ποιότητας ζωής. Βελτίωση των συνθη¬ 
κών διαβίωσης των κατοίκων στις αστικές περιοχές. Ολο¬ 
κλήρωση του δικτύου των μεταφορικών υποδομών περιφε¬ 
ρειακής εμβέλειας. Αντιμετώπιση των διαπιστωμένων 
αναγκών για την δημιουργία υποδομών στους τομείς της 
υγείας -πρόνοιας, του πολιτισμού, τωνεπιμέρους βαθμιδών 
της εκπαίδευσης, καθώς και των κοινωνικών εξυπηρετή¬ 
σεων που απευθύνονται σε ειδικές πληθυσμιακές ομάδες. 

5. Διαγράμματα: 

Όπως στο παράρτημα που αποτελεί αναπόσπαστο μέ¬ 
ρος της απόφασης αυτής (χάρτης Α1, Α2, Β1, Β2, Β3, Δ1.1) 

Άρθρο 4 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουλίου 2003 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 

20496 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΙιίΙρ: νννννν.θί.ςτ - β-ιτΐ3ίΙ: \λ/θ 6 ιτι 351 θγ @ βΐ.ςτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410) 597449 
(26610) 89 157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ευ ιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - όιτι για δημοσιεύματα μετά το 1994 καθορίζεται σε 30 ευτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 ευτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙθΓΠθΙ 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.; 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' καιΔ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 ευτο ανά έτος παλαιότητας και κατά τεύχος 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































